      ПРОТОКОЛ ОТ 37-то ЗАСЕДАНИЕ НА ОБЩИНСКИ СЪВЕТ-РУСЕ
Проведено на 17 септември 2026 година, начало 09:00 часа
От общо 51 общински съветници присъстваха 49, отсъстваха: Мариян Димитров, Веселин Велчев.
Заседанието беше открито и ръководено от акад. Христо Белоев – председател на Общински съвет – Русе. 
[bookmark: _Hlk216910681][bookmark: _Hlk212797489] 	Акад. Христо Белоев: Добър ден на всички в залата. Проверка на кворума, 40 общински съветници са се регистрирали, имаме необходимия кворум. Моля за тишина. 40 общински съветници са се регистрирали, имаме необходимия кворум. Откривам заседанието на Общинския съвет. Първо едно съобщение, постъпило е заявление до Общинския съвет, което ние изпратихме като информация. Прекратява се съществуването на групите на ВМРО България на регионите и ПП Има такъв народ, образува се група общински съветници „Инициатива Русе“. За съпредседатели на новообразуваната група се избират Искрен Веселинов и Татяна Нахабедян. Преминаваме към обсъждане на точките по дневния ред. По обявения дневен ред във срок постъпи писмо за оттегляне на точка 11, която е за вземане на решение за придобиване на капитала на търговското дружество  „Офис Парк Арена Русе“, то е качено в облака, имате информация по него. И допълнителни точки, които също в срок са постъпили и са в облака и бяха изпратени по електронна поща са: даване съгласие на „Общински Транспорт Русе“ ЕАД за поемане на инвестиционен и оборотен кредит за реализиране на инвестиционна програма за модернизация и развитие на дружеството. Също предложение от група съветници Инициатива Русе за приемане на обръщение от Общински съвет до Министерски съвет относно необходимостта от спешно и гарантирано изграждане на автомагистралата „Русе – Велико Търново“. Предложение за изменение и допълнение в предмета на дейност на  учредителния акт  на Специализирана болница за активно лечение за пневмо-фитизиатрични заболявания д-р Димитър Граматиков. И предложение за създаване на временна комисия за изготвяне на Правилник зa изменение и допълнение на Правилника за организацията и дейността на Общински съвет - Русе, неговите комисии, това предложение е във връзка с указание на Министерство на финансите и трябва да бъдат направени съответно промени и в нашия Правилник свързани с възнагражденията. По направените предложения, Искрен Веселинов.
	Г-н Искрен Веселинов: Уважаеми г-н Председател, уважаеми г-н Кмет, уважаеми колеги предложението на нашата група „Инициатива Русе“ за обръщение към Министерски съвет във връзка с изграждането на магистралата Русе - Велико Търново и най-вече с участъка, който остава като тупик между трасето на магистрала Хемус и вече възложения и изпълняващ се участък. Според мен има необходимия характер на спешност, тъй като бяхме свидетели на множество изказвания, включително лично от премиера, че в рамките на един месец ще се вземе стратегическото решение, какво се случва с тази магистрала. Говори се за концесиониране за различни и други варианти. Тоест в рамките на следващата, вече ако оставим за следващото заседание на Общинския съвет може стратегическите решения да са вече взети и да не е отчетен местния интерес, който ние предлагаме да направим с тази декларация. Моето предложение това да бъде точка първа от дневен ред на днешното заседание.
	Акад. Христо Белоев: Добре, по дневния ред други изказвания? Няма, преминаваме към гласуване на извънредните точки за включване в дневния ред. Така както, аз мислех да ги предлагам последни точки, но както беше направено предложението от Искрен Веселинов за декларацията да бъде първа точка от дневния ред. Гласуваме. Първа точка да бъде декларацията.

КВОРУМ – 44. С 23 „за“, 0 „против“ и 21 „въздържал се“ се приема предложението. 

	Акад. Христо Белоев: За включване като извънредна точка, преди питанията те ще бъдат подредени: даване на съгласие на „Общински Транспорт Русе“ ЕАД за поемане на инвестиционен и оборотен кредит. Гласуваме да включим тази точка.

КВОРУМ – 45. С 42 „за“, 0 „против“ и 3 „въздържал се“ се приема предложението.

	Акад. Христо Белоев: Включване на точка за изменение и допълнение в предмета на дейност на  учредителния акт  на ТУБ диспансера на кратко да го кажам.

КВОРУМ – 45. С 45 „за“, 0 „против“ и 0 „въздържал се“ се приема предложението.

	Акад. Христо Белоев: И за създаване на временна комисия.

КВОРУМ – 45. С 45 „за“, 0 „против“ и 0 „въздържал се“ се приема предложението.

	Акад. Христо Белоев: Дневния ред като цяло.

[bookmark: _Hlk233281147]КВОРУМ – 45. С 43 „за“, 0 „против“ и 2 „въздържал се“ се приема следния
ДНЕВЕН РЕД:
1. Приемане на обръщение от Общински съвет – Русе до Министерски съвет на Република България относно необходимостта от спешно и гарантирано изграждане на автомагистралата „Русе – Велико Търново“ и с приоритет участъкът от края на обхода на град Бяла до връзката с АМ „Хемус“
2. К.Л.1054 Формиране на групи и паралелки в общинските детски градини и училища с брой на децата и учениците под определения минимум за учебната 2026/2027 година
3. К.Л.1055 Предоставяне на информация за текущото изпълнение по бюджета, сметките за средства от Европейския съюз и сметките за чужди средства на Община Русе към 30.06.2026 г.
4. К.Л.1056 Приемане на отчета за изпълнение на сборния бюджет на Община Русе за 2025 г., в едно с Одитен доклад на Сметна палата за заверка на ГФО на Общината за 2025 г. 
5. К.Л.1057 Приемане на бюджет на Община Русе за 2026 г. и приложенията към него /с преходен остатък/
6. К.Л.1065 Даване на принципно съгласие и одобрение на непредвидени и неотложни строително-монтажни работи (СМР) за обект „Плувен комплекс – гр. Русе“ за сметка на бюджета и собствените средства на „Общински пазари“ ЕООД
7. К.Л.1066 Увеличаване капитала на „Общински пазари“ ЕООД с реална парична вноска
8. К.Л.1058 Допълване на Годишния план за приватизация на общинска собственост през 2026 г. и откриване на процедура за приватизация на общински имот с адрес: гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост
9. К.Л.1059 Предоставяне безвъзмездно за управление на Община Русе по реда на чл. 12, ал. 4, т. 1 от ЗКН на имот – публична държавна собственост, представляващ археологическа недвижима културна ценност „Римска крепост Сексагинта Приста“, находящ се в гр. Русе, ул. „Пристанищна“ № 22
10. К.Л.1060 Предоставяне безвъзмездно за управление на недвижим имот – частна общинска собственост, с адрес: град Русе, кв. „Възраждане“, ул. „Плиска“ №78, блок „Мадара“, етаж 0
11. К.Л.1061 Предоставяне безвъзмездно в полза на политическа партия „Прогресивна България“ за ползване на свободно нежилищно помещение – частна общинска собственост
12. К.Л.1063 Учредяване на право на пристрояване за изграждане на обект за осигуряване на достъпна среда - външен асансьор към хотел „Космос“, разположен в ПИ 63427.2.4886 – частна общинска собственост        
13. К.Л.1064 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 30.09.2026 г. (сряда) от 11,00 часа и резервна дата за заседанието на 28.10.2026 г. (сряда) от 11,00 часа        
14. К.Л.1067 Приемане на Общински годишен план на социалните услуги през 2027 г. на територията на Община Русе        
15. К.Л.1068 Одобряване на задание, разрешаване  изработването на  подробен устройствен план (ПУП) – План за застрояване (ПЗ) на ПИ с идентификатор 63427.169.882 в местност „Гълъбец“, землище на гр. Русе        
16. К.Л.1069 Одобряване на задание и разрешаване  изработването на  подробен устройствен план /ПУП/  – Парцеларен план за техническа инфраструктура извън урбанизираната територия –   кабелна линия СрН към нов ТП в ПИ 63427.317.38 в м. „Гърков дол“, землище на гр. Русе
17. К.Л.1070 Одобряване на задание и разрешаване  изработването на  подробен устройствен план /ПУП/  – Парцеларен план за техническа инфраструктура извън урбанизираната територия –   кабелна линия и водопроводно отклонение до ПИ 63427.299.23 в м. „Саръ баир“, землище на гр. Русе
18. К.Л.1071 Одобряване на подробен устройствен план (ПУП) – Изменение план за улична регулация (ИПУР) на ул. „Шипка“ (от о.т. 10428 до о.т. 10426), Изменение план за регулация (ИПР) на УПИ Х-2005 „за пазар“ в кв. 430, УПИ ХIII-2268 в кв. 432 и План за застрояване (ПЗ) на нови УПИ ХХI-447 „за нежилищни нужди“ и ХХII-458 „за нежилищни нужди“ в кв. 432 по плана на ЦГЧ, гр. Русе 
19. К.Л.1072 Одобряване на задание и разрешаване изработване на проект за подробен устройствен план /ПУП/ – План за застрояване /ПЗ/ на ПИ с идентификатори 51679.206.8, 51679.206.10 и 51679.206.31 в кв.206 и ПИ с идентификатори 51679.207.2, 51679.207.4, 51679.207.5, 51679.207.6, 51679.207.7, 51679.207.8, 51679.207.9, 51679.207.10, 51679.207.12 и 51679.207.13 в кв. 207 , м-т „Дрибака“, землището на с. Николово, община Русе
20. К.Л.1073 Предложение за изменение на Общия устройствен план на община Русе
21. К.Л.1074 Удостояване на известния български писател, поет и драматург Стефан Цанев със званието „Почетен гражданин на Русе“
22. Даване съгласие на „Общински Транспорт Русе“ ЕАД за поемане на инвестиционен и оборотен кредит за реализиране на инвестиционна програма за модернизация и развитие на дружеството.
23. Изменение и допълнение в предмета на дейност на  учредителния акт  на „Специализирана болница за активно лечение за пневмо-фтизиатрични заболявания д-р Димитър Граматиков- Русе ЕООД“.
24. Създаване на временна комисия за изготвяне на Правилник зa изменение и допълнение на Правилника за организацията и дейността на Общински съвет — Русе, неговите комисии и взаимодействието му с общинската администрация
25. Питания

Акад. Христо Белоев: Тук пропуснах да съобщя бонбоните, с които се черпим Божидар Йотов наскоро имаше кръгла годишнина, така че да му пожелаем здраве и успехи, да. Така да обявя питанията с писмен отговор и да си ги получите, от група съветници Продължава Промяната - Демократична България относно статистическа информация при точно прилагане на сега действащи общински наредби за принудително изпълнение по заповеди по чл.195 и чл.225 от ЗУТ. Писмен отговор от Галичка Николова относно броя, разпределението, условията за настаняване и медицинско обслужване в Дом за стари хора – Възраждане. Писмен отговор от Светлозар, питане от Светлозар Симеонов относно предоставена информация, относно изпълнението на проектите финансирани по споразумение с МРРБ. Писмен отговор, питане от Митко Кунчев относно резултатите от активните контакти с представители на Китайската Народна Република. Писмен отговор, питане от Деян Герасимов относно практическото прилагане на досега действащите общински наредби за принудително изпълнение на заповеди по чл.195 и чл.225 от ЗУТ. Отлага се за следващо заседание питане от Христо Попов и от Мариян Димитров относно разходи за реклама и публикации. Също за следващо заседание се отлага питане от група съветници от ППДБ, относно текущ статут на договора за изграждане на Плувния комплекс. И за това заседание с устен отговор остават две питания: от Светлозар Симеонов относно извършен ремонт в ж.к. Здравец до блок Мургаш и рушащата се подпорна стена и от Мариян Димитров относно строеж на паркинг в зелената площ на улица Петър Берон. По точка извън дневния ред е заявено изказване от Йовчо Смилов.
	Г-н Йовчо Смилов: Уважаеми г-н Председател, уважаеми г-н Милков, уважаеми колежки и колеги преди три дни започна академичната учебна година, а преди два - учебната година за всички ученици. Използвам повода не само да ги поздравим, а да им пожелаем успех, така както на учениците, така и на техните преподаватели в новата учебна година. А с няколко думи да ви разкажа за това, което се случи във нашето най-голямо училище в Русе - Училище „Васил Левски“, броени дни преди старта на тази учебна година. Както знаете там тече един процес на обновяване, на строителство, на завършване на проекти. За новите класни стаи беше поръчано модерно оборудване и обзавеждане, което фирмата изпълнител успя да се справи, въпреки кратките срокове и буквално в последния работен ден да достави в Училище Васил Левски. Какво последва след това? Една безупречна организация от директора на училището и от неговите заместници, учители, директори, заместник-директори, персонал училищен, майки, бащи, техни приятели, ученици в почивните дни отделиха от своето време да разтоварят, да пренесат, да разопаковат, да окомплектоват и да подредят класните стаи. Така че в първия учебен ден учебния процес в това най-голямо наше училище да започне във вече едносменен режим, нещо което отдавна си пожелавахме. Тук искам да благодаря от името на групата, която представлявам местна коалиция БСП за България, а надявам се от името на всички Вас на голямата подкрепа, която оказа Регионалното управление на образованието и лично на г-жа Росица Георгиева. Искам да отправя благодарност и към общинското ръководство и най-вече към заместник-кмета по учебната част г-н Енчо Енчев, който и в двата почивни дни беше с техниката по цял ден на терен, за да се разчистят строителни отпадъци, да разчистят инертни материали. Така, че двора на училището да придобие по приветлив вид за началото на учебната година. Клипчето, което гледате в момента не е заснето от пиарите  на Общината, то не е заснето и от ръководството на училището. Клипчето беше ми любезно предоставено от фирмата изпълнител, като ние сме скрили, разбира се техните имена и реклама. И мисля, че това най-добре показва какво се случва в почивните и последните пред учебни дни в това наше най-голямо училище. Подобен процес има разбира се и в други училища, където родители, учители и ученици ръка за ръка, по възрожденски подпомогнаха класните стаи да бъдат в такъв вид, че учениците с удоволствие да започнат своя учебен процес. Уважаеми колеги, ето един пример за правилно вложени и изразходвани не малко бюджетни средства, които всички ние сме гласували. Благодаря.
Акад. Христо Белоев: Да наистина един много добър пример, създаване на добри условия за учениците, което заслужава адмирации.



Точка 1
Приемане на обръщение от Общински съвет – Русе до Министерски съвет на Република България относно необходимостта от спешно и гарантирано изграждане на автомагистралата „Русе – Велико Търново“ и с приоритет участъкът от края на обхода на град Бяла до връзката с АМ „Хемус“

[bookmark: _Hlk240803627]	Акад. Христо Белоев: Искрен Веселинов.
	Г-н Искрен Веселинов: Уважаеми г-н Председател, изказвам се от името на група, колеги въпреки известната липса на ентусиазъм да бъде подкрепено включването на тази точка в дневния ред, смятам, че тя може би е най-важното нещо, което ще разгледаме днес. Защото това е въпроса, който ще дай боже да преустанови статута на Русе като остров на нашата национална територия. От 30 години на практика ние сме затапени инфраструктурно и вместо да бъдем логистическия център мястото, на което се събират различните транспортни потоци, което носи съответно възможности за развитие. Ние продължаваме да западаме като град, като Община пък и като област, поради липсата на нормална инфраструктура. Аз от десетилетия показвам с примери как дори фондовете на Европейския съюз бяха насочени към това да увеличат неравенствата между регионите, вместо да ги намалят и резултатите разбира се са видни. Най-вече в демографски план само между последните две преброявания, Русе е намалял над 15%, а областта дори повече, близо 18%. Застаряващото население, липса на възможности за развитие и всичко това ни кара да говорим за съжаление за упадък на нашия любим град, който според мен……
Акад. Христо Белоев: Моля за тишина…
Г-н Искрен Веселинов:….. не е необходимо и  не е възможно да допуснем. Една от големите надежди за съживяване на региона разбира се, магистралата Русе - Велико Търново и честно казано към 21-ва година тази възможност изглеждаше изключително близка. Сроковете за завършване трябваше да бъдат към 2027 година, горе-долу подобен беше срокът, с който трябваше да завърши магистрала Хемус. Тоест ние догодина трябваше с леките си автомобили или съответно товарните камиони да стигат до София и дори до Гърция без проблем по магистрала. За съжаление това не е факт. Може да се каже, че има две лоши явления в инфраструктурното строителство, едното е корупцията което води до лошо изградена инфраструктура, другото е борбата с корупцията, което води до спиране на изграждането на всякаква инфраструктура. Русенския проект за съжаление беше сложен в чекмеджето. Бяха нужни повече от две години и половина и благодарение на министър Караджов, с кого тогава имах лична среща благоволиха да отворят офертите подадени още на 26 март ако не ме лъже паметта, 21 година успяха да ги отворят в 23-та. Настоящия министър Шишков също има своята заслуга като служебен министър, защото той пък подписа договорите. Сега обаче ние сме в ситуацията, в която нашият участък се изгражда на територията на област Русе, но през цялото време абсолютно така безхаберно мога да кажа не се правеше нищо за втория участък, който е в Търновско. Той бе възложен в предишното правителство и както знаете на 11 август процедурата за възлагане беше отменена по ред причини. Нямам как да кажа детайлната информация и не мога да кажа дали те са били справедливи или не, но факт е че магистралата е спряна. Днес се говори за концесиониране, за различни способи на изграждане за това, че тя трябва да бъде довършена до Свиленград или съответно до Маказа разбира се стратегически е много важен ход. Много важно обаче тези приказки да имат своите конкретни времеви измерения. От друга страна ние сме изправени пред риска, тъй като за първи път ще се отдава на концесия магистрала. Да това нещо да отнеме неизвестно количество време и да доведе до липса на свързаност между магистрала Хемус, която има ясен срок за изграждане и магистралата Русе-Велико Търново в русенския участък. Тоест ние ще се движим по магистрала до пътния възел, който е след Бяла оттам насетне има едно затапване на движението, където всички ще слизат по стария път, който минава както знаете през села и паланки и 27 км даже малко повече ще бъде тази агония, отново жертви по пътя и прочие докато се стигане до магистрала Хемус. Според мен ние трябва категорично да заявим волята на местната власт този участък между двете магистрали да бъде изваден от всякакви концесионни намерения, да бъде извършен, осъществен като приоритетен пътен проект на държавната администрация, тоест с бюджетни средства. Това от една страна ще даде възможност, това не са чак толкова много пари под един милиард беше стойността прогнозата на този търг, който се търгуваше в момента. Първо не са чак толкова много парите на мащаба на държавните харчове, второ представете си ситуацията, в която до Бяла пътуваме без винетка на практика, оттам има едно затапване за да се плащат тол такси нали заради концесионирането, после минаваме отново в нов режим, в следваща магистрала. Мисля, че хората от нашия регион, както и богатия юг на България за съжаление също имат право на гарантирано от държавата безплатно пътуване и подобен подход би осигурил поне транспортната връзка със София и на юг съответно от нея. Моята молба е да подкрепите това предложение, да обявим ясно желанието на всички русенци, защото аз съм сигурен че е такова да съществува тази магистрала, да има ясни срокове за нейното изграждане и най-вече връзката с другите магистрални проекти да бъде осъществена сега, а не в далечното бъдеще. Благодаря.
Акад. Христо Белоев: Благодаря, изказвания? Не виждам по точката, гласуваме.

КВОРУМ – 47. С 44 „за“, 3 „против“ и 0 „въздържал се“ се прие

РЕШЕНИЕ № 1049
На основание чл. 21, ал. 2 от Закона за местното самоуправление и местната администрация, Общински съвет – Русе реши:
Приема обръщение до Министерски съвет на Република България, със следния текст:
ОБРЪЩЕНИЕ НА ОБЩИНСКИ СЪВЕТ – РУСЕ
ДО МИНИСТЕРСКИ СЪВЕТ НА РЕПУБЛИКА БЪЛГАРИЯ
Относно: Необходимостта от спешно и гарантирано изграждане на автомагистралата „Русе – Велико Търново“ и с приоритет участъкът от края на обхода на град Бяла до връзката с АМ „Хемус“
Уважаеми господин министър-председател,
Уважаеми госпожи и господа министри,
   	Общински съвет – Русе се обръща към Министерски съвет на Република България с настояване държавата да предприеме незабавни, конкретни и обвързани със срокове действия за изграждането на автомагистрала „Русе-Велико Търново“ като стратегически национален инфраструктурен проект.
    	За Русе и Северна България този проект отдавна не е въпрос единствено на транспортна инфраструктура. Той е въпрос на икономическо оцеляване, демографска устойчивост и право на развитие на цели региони на България.
Русе и Северна България не могат повече да чакат!
     	Резултатите от последното преброяване показват мащаба на проблема.
Между преброяванията през 2011г. и 2021г. населението на община Русе е намаляло от 167 585 на 141 356 души – с 26 229 души или с 15,7%. За област Русе спадът е още по-голям – от 235 252 на 193 483 души или 17,8%. 
Тази тенденция не е преустановена в настоящия момент.
    	Към края на 2025г. населението на област Русе е 184 251 души, а естественият прираст е –12,2 на 1000 души. 
     	Средната възраст на населението достига 47,7 години, като само 63 души влизат в трудоспособна възраст на всеки 100, които я напускат.
Това означава, че демографската криза вече не е прогноза за бъдещето. 
Тя се случва сега с бързи темпове!
    	Икономическите показатели потвърждават необходимостта от действия. През 2024 г. БВП на човек в област Русе е 22 695 лв. при 31 811 лв. средно за страната.   При тези обстоятелства всяко ново отлагане на тази ключова инфраструктура означава задълбочаване на вече съществуващите негативни тенденции.
    	Липсата на свързаност не е просто липса на удобен път. Тя е ограничаване на възможностите за инвестиции, работни места, образование, достъп до услуги, туризъм и човешка мобилност. На практика тя се превръща в лишаване на региона от равнопоставена възможност за развитие.
    	Убедени сме, че АМ „Русе – Велико Търново“ е национален, а не регионален проект! Русе не иска привилегия. Русе иска равнопоставен достъп до националната транспортна система.
     	Градът е най-важният български сухопътен мост към Румъния и Северна Европа. Транспортното направление през Русе е част от стратегическите европейски транспортни връзки, а самата държава определя автомагистрала  „Русе – Велико Търново“ като важна връзка между Рейнско-Дунавския и Ориент/Източно-Средиземноморския коридор. 
   	 Натоварването на направлението непрекъснато нараства. Министерството на транспорта посочва, че през района на Русе преминават хиляди тежкотоварни автомобили дневно, а трафикът през българо-румънската граница се е увеличил значително. В същото време България продължава да няма завършена магистрална връзка между Русе и вътрешността на страната.
Това положение е стратегически неприемливо.
     	На 11 август 2026г. Агенция „Пътна инфраструктура“ прекрати обществената поръчка за проектиране и строителство на участъка Бяла – Велико Търново. Заговори се за концесии, за разделянето на проектирането от изпълнението, промяна на трасета, удължаване до Маказа и т.н. – действия, които може да забавят проекта с години.
Общински съвет – Русе не възразява срещу търсенето на различни модели за финансиране, включително концесионен модел, когато той е икономически и правно обоснован. Но не може да се приеме бъдещето на Русе да бъде обвързано с неопределеното във времето реализиране на далечен инфраструктурен проект. 
Особено внимание заслужава участъкът от км 76+040 до км 99+900, с приблизителна дължина 23,8 км, от края на обхода на Бяла до пресичането с АМ „Хемус“, тъй като строителството на участъка Русе – Бяла вече е започнало и срокът за приключване на строителните дейности обявен за края на 2028 г. Това може да превърне изградената  инфраструктура за години в задънена улица,  която не води наникъде, препятства трафика и е предпоставка за множество злополуки и смърт на пътя.
Общински съвет – Русе настоява Министерски съвет:
1. Да приеме ясен и публичен график за изграждането на АМ „Русе – Велико Търново“, която е не просто поредният инфраструктурен проект, а стратегическа държавна инвестиция в бъдещето на Северна България. 
2. Участъкът от км 76+040 до км 99+900, от края на обхода на Бяла до пресичането с АМ „Хемус“ да бъде определен като самостоятелен приоритетен национален инфраструктурен обект, чието проектиране, финансиране и изграждане не се обвързват със сроковете и начина на реализация на бъдещото направление Велико Търново – Маказа.

Точка 2
К.Л.1054 Формиране на групи и паралелки в общинските детски градини и училища с брой на децата и учениците под определения минимум за учебната 2026/2027 година

	Акад. Христо Белоев: Енчо Енчев.
	Г-н Енчо Енчев: Уважаеми г-н Председателю, уважаеми общински съветници позволете ми само за……
Акад. Христо Белоев: Моля за тишина….
Г-н Енчо Енчев:… за няколко секунди да благодаря на г-н Смилов затова, което направи той преди малко. Възрожденският дух в българското училище и в русенските училища е жив. Това се случи в много от учебните заведения най-вече през уикенда в Средно училище Васил Левски, за което ми се иска да изкажа изключителната благодарност за това което сътвориха както ръководство на училището, така и учителите, така и родителите включително и бивши ученици и настоящи ученици от училището. Когато сме заедно наистина се върви напред и се постигат много добри резултати. Два дни след започване на учебната година искам да използвам възможността да поздравя всички учители, всички ученици искам да поздравя всички студенти и академични преподаватели и да им пожелая здраве и много нови успехи през учебната година. Уважаеми общински съветници на изминалите комисии, постоянни комисии към Общинския съвет беше представено предложение за утвърждаване на маломерни и слети паралелки. Междувременно обаче, след това в общинска администрация пристигнаха две докладни записки от двама директори: от директорката на Основно училище Св. Св. Кирил и Методий - Семерджиево за формиране на паралелка слята в първи и втори клас с осем ученици при минимален норматив 16 ученици и в Професионалната гимназия по селско стопанство Ангел Кънчев-Русе за формиране на паралелка в осми клас с 16 ученици, двама ученика под минимума. Тук се беше разразило и в социалните мрежи известна дискусия смятам, че трябва на професионална ниво да си решават въпросите. Вчера ние сме вдигнали в облака и предполагам, че надявам се че всички вие сте се запознали с допълнението към предложението. Предлагам да утвърдим двете паралелки и в Професионалната гимназия и в Основното училище Св. Св. Кирил и Методий-Семерджиево. Малко се повишава и сумата която е необходима за издръжка на маломерните и слети паралелки до Коледа и тя вече възлиза на 15 180 евро. Сумата е заложена и е налична в бюджета на Общината. Моля ви за подкрепа на така направеното предложение с допълнението към него. Благодаря.
	Акад. Христо Белоев: Благодаря, заявки за изказвания? Не виждам, гласуваме  точката.

КВОРУМ – 48. С 48 „за“, 0 „против“ и 0 „въздържал се“ се приема 

РЕШЕНИЕ № 1050
На основание чл. 21, ал. 1, т. 23, във връзка с чл. 17, ал. 1, т. 3 от ЗМСМА, Общински съвет – Русе реши:

1. На основание чл. 59 от Наредбата за финансиране на институциите в системата на предучилищното и училищното образование (обн., ДВ бр. 81 от 10.10.2017 год., посл. изм. и доп. ДВ. бр. 40 от 16 Май 2025 г.) разрешава функционирането на група с минимум 6 деца за учебната 2026/2027 година, както следва в:
·  ДГ „Приказен свят“ – с. Николово с адрес на сградата, в която се провежда обучението: с. Просена, ул. „Васил Левски“ № 27а;

1. На основание чл. 68, ал. 1, т. 2, ал. 2 и ал. 5, във връзка с ал. 4, т. 2 и т. 3 от Наредбата за финансиране на институциите в системата на предучилищното и училищното образование (обн., ДВ бр. 81 от 10.10.2017 год., посл. изм. и доп. ДВ. бр. 40 от 16 Май 2025 г.) разрешава функционирането и осигурява финансирането на паралелки с брой на учениците под определения минимум за учебната 2026/2027 г. с 20 на 100 от стандарта на ученик, както следва:

	ОУ „Св. Св. Кирил и Методий” – с. Николово 

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	III
	10
	16
	6

	VI
	11
	18
	7

	VII
	13
	18
	5

	ПГДВА „Йосиф Вондрак“ – Русе

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	IX В
	17
	18
	1

	ПГСС „Ангел Кънчев“ – Русе

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	VIII
	16
	18
	2



2. На основание чл. 69, ал. 3 във връзка с ал. 1 и във връзка с чл. 68, ал. 4, т. 2 и т. 3 от Наредбата за финансиране на институциите в системата на предучилищното и училищното образование (обн., ДВ бр. 81 от 10.10.2017 год., посл. изм. и доп. ДВ. бр. 40 от 16 Май 2025 г.) осигурява финансирането на паралелки с брой на учениците под определения минимум за учебната 2026/2027 година с 20 на 100 от стандарта на ученик, както следва:

	ОУ „Св. Св. Кирил и Методий” – с. Семерджиево 

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	VII
	9
	18
	9

	ОУ „Г. С. Раковски“ – с. Ново село

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	I
	9
	16
	7

	III
	8
	16
	8

	IV
	7
	16
	9

	ОУ „Св. св. Кирил и Методии“ – с. Николово

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	I
	9
	16
	7

	V
	7
	18
	11

	ОУ „Отец Паисий“ – с. Тетово

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	VII
	9
	18
	9

	ПГСС „Ангел Кънчев“ – Русе

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	X б
	5
	12
	7

	XI б
	5
	12
	7

	XII а
	9
	12
	3

	ОУ „Св. Св. Кирил и Методий” – с. Семерджиево

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	I-II
	8
	16
	8



3. На основание чл. 69, ал. 3 във връзка с ал. 1 и във връзка с чл. 68, ал. 6, т. 1 от Наредбата за финансиране на институциите в системата на предучилищното и училищното образование (обн., ДВ бр. 81 от 10.10.2017 год., посл. изм. и доп. ДВ. бр. 40 от 16 Май 2025 г.) осигурява финансирането на паралелка с брой на учениците под определения минимум за учебната 2026/2027 година с 60 на 100 от стандарта на ученик, както следва:


	НУ „Васил Априлов“ – с. Хотанца

	Паралелка
	Брой ученици
	Минимален норматив за броя на учениците в паралелка
	Разлика до минималния брой

	III-IV 

4.  Възлага на кмета на Община Русе изпълнението на решението. 

5. Възлага на кмета на Община Русе да изготви мотивирано искане за образователните институции по т. 3 и т. 4 до началника на РУО – Русе с приложено решение на Общински съвет – Русе за осигурени допълнителни средства, съгласно разпоредбите на чл. 69, ал. 1 от Наредбата за финансиране на институциите в системата на предучилищното и училищното образование (обн., ДВ бр. 81 от 10.10.2017 год., посл. изм. и доп. ДВ. бр. 40 от 16 Май 2025 г.)

6.  Възлага на кмета на Община Русе да осигури сумата от 15 180 евро за периода от 15.09.2026 г. до 31.12.2026 г. от планираните средства за паралелки с пълняемост под определения минимум и слети паралелки, функция „Образование“, дейност 322 „Неспециализирани училища, без професионални гимназии“, съгласно приложената таблица (Приложение 1).

7.  Възлага на кмета на Община Русе да осигури финансиране на утвърдените паралелки с пълняемост под определения минимум и слети паралелки за бюджетната 2027 г. в рамките на учебната 2026/2027 г.


Точка 3
К.Л.1055 Предоставяне на информация за текущото изпълнение по бюджета, сметките за средства от Европейския съюз и сметките за чужди средства на Община Русе към 30.06.2026 г.

	Акад. Христо Белоев: Сабина Минковска.
	Г-жа Сабина Минковска: Уважаеми г-жи и господа общински съветници, както всяка година на септемврийска сесия представяме на вашето внимание информацията за текущото изпълнение на бюджета за първото шестмесечие на годината. Това е на основание чл.137, ал.2 от Закона за публичните финанси, чл.35 от Наредбата на Общинския съвет. Както всички знаем към за полугодието нямаме приет бюджет на страната, нямаме приет бюджет на Общината, така че всички данни които са в материала са сравнени спрямо 25-та изпълнението, 25-та година същия период. Към 30.06 изпълнението е в размер на 74 741 000 евро, а към 30.06.2025 година изпълнението е било 71 007 289 евро, реализиран е преходен остатък в размер на 33 086 000 евро  от 2025 за 2026 година. Материала е изключително подробен всички данни в него са в евро, включително и данните които се отнасят за 25-та година, ситуиран е в 7 раздела. В първия раздел ви е представено изпълнението на приходите, в подробната таблица ви е представено изпълнението на собствените приходи, които спрямо 25-та година същия период са в увеличение с 3 709 000 евро. При имуществените и други данъци увеличението е 562 000 евро, при неданъчните приходи 3 147 000 евро като това основно се дължи на изпълнението на постъпленията от продажба на нефинансови активи и то основно от продажбата на жилищата. Но следва да се отбележи, че независимо от увеличението на собствените приходи имаме намаление при изпълнението на данък недвижими имоти в размер на 828 000 евро, при такса смет с 882 000 евро, което се дължи на възстановените суми за 2024 и 2025 година в резултат на решението на Върховния Административен съд. Вторият раздел това е изпълнение на разходите, то е също подробно разписан. Представено ви е изпълнението по единна бюджетна класификация основното, което следва да се отбележи, че към 30.06 отново Общината няма просрочени задължения както и второстепенните й разпоредители. В подробни таблици ви е представено изпълнението по функции на бюджета, също така по функции на бюджета за държавни дейности, местни дейности, до финансиране в сравнено с 30.06.2025 година в евро е всичко. Също така подробни таблици за изпълнението по основни показатели възнаграждение, осигуровки, издръжка, капиталови разходи по функции на бюджета. Направен е анализ на изпълнението на всички функции на бюджета в следващият раздел, това е изпълнението на инвестиционната програма, което като цяло е по-високо спрямо предходната година с 5 272 000 евро. Като основно това се дължи в изпълнението на капиталовите разходи със средства от Европейския съюз с 6 619 000 евро. След това са ви представени изпълнението на средствата от Европейския съюз където са представени всички проекти и програми, по които Общината е работила към 30.06. По-подробно ще се спра на отчетът на общинския дълъг, Общината през 2026 година обслужва 3 договора за кредит, два дългосрочни банкови и един търговски кредит към банка ДСК. Този кредит от миналата година, от осми август почнахме да го погасяваме към 30.06 по главницата е внесена сума 247 064 евро като наличността, като размера на дълга към 30.06 е 5 682 483 евро, регулярно го погасяваме. Другият кредит това е към Инвестбанк, този кредит беше с първоначален размер 12 милиона лева или в еврото е 6 135 503 евро. Неколкократно беше удължаван срока на усвояване, последно срока беше удължен до 19 август 2026 година към 30.06 усвоената сума е 4 934 320 евро и са платени лихви 49 385 евро. Като само да отбележа, че към 19 август когато беше срока за усвояване кредитът беше усвоен в пълен размер. И другият кредит това е ЕСКО договорът, който е дългосрочен към 30.06 беше разплатена главница регулярната 99 759 евро и лихва 3 387 евро и салдото по дълга е 698 319 евро. Материала е изключително подробен, разгледан е на всички комисии, ако имате въпроси, заповядайте.
	Акад. Христо Белоев: По информацията заявки за изказване? Няма, продължаваме по следващата точка.


Точка 4
К.Л.1056 Приемане на отчета за изпълнение на сборния бюджет на Община Русе за 2025 г., в едно с Одитен доклад на Сметна палата за заверка на ГФО на Общината за 2025 г. 

	Акад. Христо Белоев: Сабина Минковска.
	Г-жа Сабина Минковска: Отново както всяка година на септемврийска сесия представяме отчета за изпълнение на бюджета на Общината за 2025 г. Това е след получен одитен доклад от Сметна палата, който е приключил с немодифицирано мнение, одитния доклад вие представен в приложение 12 към вашите материали. А също така и всички материали към одитния доклад всичко, което е задължително за публикуване и е публикуван на сайта на Общината съгласно указанията на Министерството на финансите. Изпълнението на бюджета за 2025 година се е реализирало при спазване на действащото законодателство през бюджетната година и всички получени постановления и указания през съответната година. Като първоначалният бюджет е бил в размер на 296 520, 296 525 000 лв. и е приет с решения №602 от 14 май 2025 година. Уточнения бюджет към 31.12 е 346 592 000 лв., а изпълнението е 84,11%, за сравнение през 2024 година изпълнението е било 80,86%. Като уточнения годишен бюджет е бил 317 847 000 лв., а изпълнението 257 022 000 лв. Материала е подробно разписан в 9 раздела и като първи раздел това е изпълнение на приходите в подробна таблица ви е представено изпълнението на собствените приходи, които към 30-31 декември са в размер на 121,30% изпълнени и като абсолютна стойност увеличението е 5 915 000 лв. Увеличението на имуществените и другите данъци изпълнението е 123,63%, на неданъчните приходи 119,12%, като в това число на общинските такси 115,74%. Подробно е направен анализ на изпълнението на приходите по основни показатели. Във втория раздел ви е представено изпълнението на разходите, което като цяло е както казах 84,11%, а по дейности държавни, местни, дофинасиране съответно 88,01 за държавните, 79,71 за местните дейности и 52,74 за дофинансирането. Към 31 декември Общината няма просрочени задължения подробно са ви представени по единна бюджетна класификация изпълнението на разходи по функциите на бюджета, както в това число за държавни, местни дейности и дофинансиране и също така по основни показатели възнаграждения, осигуровки, издръжка и капиталови разходи по съответните функции. В трети раздел ви е представено изпълнението на инвестиционната програма, която като цяло в едно са средствата от Европейските средства е 32,52% в отчетна група бюджети изпълнението е 49,08%, а в отчетна група ……. 16,96%. Следващият раздел това е сметката за средства от Европейския съюз, това са приложения четири, пет, шест и седем във вашите материали, вътре са описани всички проекти и програми по които Общината е работила през 2025 година. Тук по-подробно ще се спра на последна, на 11-то приложение, това е годишният отчет за състоянието на общинския дълг, тъй като съгласно чл.9 от Закона за общинския дълг едновременно с приемане на отчета на Общината се приема и годишният отчет за състоянието на общинския дълг. През 2025 година сме обслужвали четири договора за кредит, първият това е с ОББ, който беше сключен през 2017 година. Към 01 януари 2025 година салдото по този дълъг е 2 076 156 лв., като тази сума към 31 декември е погасена, както следва с 11 ежемесечни вноски в размер на 713 680 лв. и 1 милион 53 381 съгласно ваше решение за трансформиране на целева капиталова субсидия за погасяване на дългосрочен инвестиционен заем и окончателна погасителна вноска с размер на 309 095 лв. и така към 31 декември този дълг е погасен изцяло и предсрочно. Следващият кредит това е към банка ДСК и Регионален фонд Градско развитие от август месец 2025 година започнахме погасяване по този кредит, като през 2025 година по главницата е погасена сума в размер на 402 816 лв. и остатъка по дълга към 31 декември е 11 597 184 лв. Другият кредит това е към Инвестбанк през 2025 година е платена лихва от 180 757 лв., през годината е усвоена сума в размер на 3 741 250 лв. и към 31 декември дългът по този кредит е 9 709 366 лв. И другият това е дългосрочният търговски кредит така наречения ЕСКО договор, по който към 31 декември сме погасили 320 226 лв. и лихви 13 252 лв. и салдото е 1 560 906 лв. В материала ви са представени и информация за дълга на контролираните от Общината дружества, това са СБАЛПФЗ Димитър Граматиков, като при тях остатъка по дълга към 31 декември 270 368 лв. и Комплексния онкологичен център, на който остатъка по дълга е 1 043 358 лв. Материала е изключително подробен, беше разгледан на всички комисии, беше проведено и публично обсъждане на отчета на 9 септември. Ако имате въпроси?
	Акад. Христо Белоев: Да, благодаря някои от общинските съветници бяха на публичното обсъждане. Изказвания, Христо Попов.
	Г-н Христо Попов: Благодаря г-н Председател, групата на Възраждане няма да подкрепи отчета на бюджета за миналата година по следните причини. Първата е че се наложи практика след приемане на бюджета за миналата година, той през април месец е приет да се правят корекции и то почти на всяка сесия. За миналата година според данните от отчета са направени 8 корекции с решения на Общински съвет, с които вие сте запознати и 9 корекции на бюджета със заповеди на Кмета. В кои случаи Кмета може със заповед да направи корекция на бюджета? Първо между параграфите на разходите в рамките на една дейност. Второ между различни дейности в рамките на една обща функция, примерно за местни или за държавни дейности. Трето при спешна нужда от пренасочване на средства без промяна на общия краен обем на бюджета. И разбира се при форсмажорни обстоятелства каквито за наша радост не е имало през миналата година. За тези промени в бюджета със заповед на Кмета той дължи отчет пред Общинския съвет, какъвто аз поне не съм видял до момента. Благодаря. 
[bookmark: _Hlk240830389]	Акад. Христо Белоев: Благодаря, да г-жа Пенева.
	Г-жа Емилия Пенева: Уважаеми дами и господа общински съветници това което се изложи всъщност в последната му част не е вярна. Затова защото абсолютно всички корекции, които са служебни, които са направени в следствие на различни писма, на различни министерства, включително на заповеди на Кмета, включително и решение на Общинския съвет подлежат съответно на предоставяне на информация след всяко тримесечие на Общинския съвет. И това е правено абсолютно редовно след всяко тримесечие. Защо правим корекция на бюджета? Естествено, че това се налага от естеството на необходимостта в различните дейности. Това не е незаконосъобразно, напротив законодателя го е предвидил в Закона за публичните финанси. И за мен това е наистина неразбиране на материята по-скоро, отколкото изказване, което може да доведе до не приемането на отчета.
	Акад. Христо Белоев: Благодаря, Митко Кунчев изказване. Да от името на група.
	Г-н Митко Кунчев: Уважаеми г-н Председател, уважаеми г-н Кмет, госпожи и господа общински съветници благодаря на всички данъкоплатци, които платиха всички дължими данъци, такси към Община Русе. Благодарение на вашата активност ние можахме да изкачим десетки милиони левове, дано да е било във ваш интерес. Благодаря на всички гости, които посетиха Русе нощуваха тук и платиха туристически данък или данък нощувки. Благодарение на Вас нашите гости ние изхарчихме, събрахме по-скоро с 200 000 лв. повече отколкото 2024 година. Сега в отчета, в представения ни отчет за съжаление липсва една важна информация, която е свързана с тези суми. Първо трябваше да се посочи, че в края на 2024 година данък придобиване на имущество беше увеличено от 2,7 на 3% и достигна абсолютния максимум, според закона. Второ данъкът върху нощувките или туристическия данък беше повишен повече от два пъти средно, това също допринесе за тези суми. Така че би трябвало такива факти да бъдат отразени в отчета. Поздравявам администрацията, която е работила за да намали просрочените вземания, намаляването е чувствително от 2 милиона на 1 600 000, което показва че има възможност да се намали тази сума. Сега има много важна информация в този отчет аз ще спра на две приложения, най напред приложение 1а, където са натуралните показатели, сигурно това е най-важното приложение, тъй като то е първото. В него най-важен е може би първия ред където е посочена щатната численост на Общината, в това число още на първия ред е важното, защото то показва колко хора получават заплати от данъците на хората. За тази година 2025, която говорим числото е 5083. За миналата година числото е 3079, за още по-миналата година числото е 9530. Според мен това число трябва да бъде относително постоянно има нещо доста съмнително в тази значителна флуктуация. Не може един път 3000, един път 9000 има нещо, някакъв сериозен проблем в начина, по който се смята това число това не е добре. Малко по-надолу пак на първата страница има три много важни числа, които характеризират нашата Община. Тези числа са свързани с бюджета за следващата година, например тези числа са следните: Каква е уличната мрежа? Колко са зелените площи? Каква е площта на урбанизираната територия? Тъй като тук пише, че уличната мрежа има дължина 0 километра, винаги така пише във всички, винаги така пише и назад в годините като се върна. Затова попитах Кмета колко е все пак? Той ми отговори, че територията за транспорт и комуникации възлиза на 2500 хектара, само че не може да каже колко са първостепенните, второстепенните улици и така нататък, това  било сложно в тази площ влизат и ЖП линии и така нататък. Според мене трябва да се знае абсолютно във всяко населено място точно колко са първостепенните и така нататък улици, това е много важно за да може да се планира асфалтирани ремонти така нататък. Трябва да знаем и не просто че се асфалтират пет улици, а какъв процент от улиците се ремонтира и се асфалтират, процентът е много по-важен според мене. Другото важно число са зелените площи, поддържката на зелените площи също струва пари и тя трябва да се отчита и да се планира. Според тука материала, който имаме зелените площи са 1 милион и еди си колко квадратни метра, това право 105 хектара за по лесно. Попитах Кмета колко са зелените площи? Той отговори 243 хектара. В неговия отговор пише 243 хектара, в нашия материал пише, че са 105 не е ясно всъщност зелените площи на Русе. И последния проблем с урбанизираната територия, тука има едно число 17 не е ясно в какви мерни единици. Питах Кмета и той каза че урбанизираната територия е 11 000 хектара, сега 17 какво е ако е хиляди хектара не се връзва с 11. Така, че тези числа би трябвало да бъдат абсолютно сериозно написани и сметнати. Повтарям това има отношение, както към отчета дали сме се свършили работата има отношение и към планирането на средствата винаги. Приложение номер 10 това е план-сметката за битовите отпадъци, знаете. 2024 година изхарчихме заедно с отчисленията 18 милиона и нещо, тази година разхода е 25 милиона и нещо, браво на нас 7 милиона повече изхарчихме. Не знам какви мерки се предприемат за намаляване на разходите в това число, но има нужда от такива. Нито е ясно дали правилно се изчислява тонажа на изхвърлените боклуци, нито е ясно какви мерки се вземат, повтарям за намаляване на разходите, тъй като всяка една частна фирма ако трябва да мине от 18 милиона към 25 милиона, ами тя ще фалира. Ние не фалираме само, защото вдигаме данъците на хората това е единствената причина. И в материала липсва според мен има един съществен пропуск тези 25 682 073 лв. трябва да бъде написано къде точно отиват, те отиват в няколко фирми и нека името им да бъде написано. Да речем има едни отчисления, които отиват в една банкова сметка има пари за Паркстрой и другите фирми трябва да бъдат написани за да може гражданите спокойно да видят тези пари събрани от тях, като такса битови отпадъци и така нататък 25 682 000, къде отиват, в кои ръце, кои са тези фирми? Може да се напише даже името на собственика на тази фирма, тъй като това е важна информация за всички нас. Благодаря.
[bookmark: _Hlk240830777]	Акад. Христо Белоев: Благодаря, ще има ли отговор? Емилия Пенева.
	Г-жа Емилия Пенева: Уважаеми г-н Кунчев натуралните показатели в отчета представляват един сбор от натурални показатели, които се обобщават в общинска администрация и представляват всички натури, които са подадени във второстепенните разпоредители. Тава, което сте забелязали като различни данни е във връзка с педагогическите специалисти в различните години, съответно ще направим забележка на училищата относно предоставянето на тази информация, надяваме се да е вярна, да не е техническа грешка от тяхна страна, в момента няма как да го кажа това нещо. Останалите натури действително по същия начин е състоянието на различните натурални показатели. Така че относно увеличаването на данъците не мисля, че едно увеличаване на данъците е повлияло на 25-та година, защото доколкото знам през 24-та се промениха, а не през 25-та. Така че увеличаването и добрата събираемост мисля, че трябва да ни радва, а не да говорим, че това е лошо за града и за Общината.
	Акад. Христо Белоев: Да, да дуплика.
	Г-н Митко Кунчев/дуплика/: Уважаеми колеги данъка беше променен на нашата сесия на 17 декември 2024 година и той има отношение към 2025г. Какъв е проблема? Какво не разбрахте г-жо Пенева? Г-жо Пенева…..
 Акад. Христо Белоев: Не, не говорете един с друг, вие говорите на съветниците…..
Г-н Митко Кунчев/дуплика/:… сесията декември месец се приема и има отношение към 2025г, кое не е ясно? Не съм говорил за педагогически персонал, говоря за първото число на първия ред за общата численост на персонала на Общината. Недейте така, сега очевидно има хаос. Вземете прегледайте ги и си ги оправете за другия път. Благодаря.
	Акад. Христо Белоев: Благодаря, няма други изказвания, гласуваме точката за отчета.
	
КВОРУМ – 48. С 35 „за“, 4 „против“ и 9 „въздържал се“ се прие

РЕШЕНИЕ № 1051
             На основание чл.21, ал.2, във връзка с чл.21, ал.1, т.6 от Закона за местното самоуправление и местната администрация, чл.140, ал.5 от Закона за Закона за публичните финанси, чл.9, ал.3 от Закона за общинския дълг и чл.37, ал.6 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе, Общинският съвет реши:

1.  Приема отчета за изпълнение на бюджета за 2025 г., съгласно Приложение № 1 както следва:
1.1.  По прихода:                                  356 235 063 лв. 
1.2.  По разхода:                                   291 524 027 лв. 
1.3.  Преходен остатък, в размер на     64 711 036 лв.
2. Приема отчета на натуралните показатели на Община Русе за 2025 г.    Приложение № 1а.
3. Приема отчета за касово изпълнение на бюджета, на средствата от Европейския съюз и на чуждите средства  за 2025 г.                                                                         Приложение № 2.              
4. Приема отчета на инвестиционната програма, в едно със средствата от ЕС за 2025 г.
                                                                                                                             Приложение №  3. 
5. Приема отчета за изпълнение на средствата от ЕС за 2025 г., в т.ч.:
    - Отчет на средствата от ЕС, предоставени по ОП – код 98 (KSF)           Приложение №  4. 
    - Отчет на средствата от РА, фонд „Земеделие“ – код 42 (RA)                  Приложение №  5.
    - Отчет на другите европейски средства – код 96 (DES)                            Приложение №  6.
    - Отчет на средствата по др. международни програми – код 97 (DMP)   Приложение №  7.
7. Приема отчета на чуждите средства- код 33 за 2025 г.                                Приложение № 8.                                                  
8. Приема отчета на план-сметките на общинските предприятия за 2025 г.Приложение № 9.
9. Приема отчета на план-сметката на ТБО по чл.66 от ЗМДТ за 2025 г.    Приложение № 10.  
10. Приема годишния отчет за състоянието на общинския дълг за 2025 г. Приложение №  11.    
11. Одитен доклад  на Сметна палата за заверка на годишния финансов отчет на община Русе за 2025 г. 						                            Приложение № 12.             


Точка 5
К.Л.1057 Приемане на бюджет на Община Русе за 2026 г. и приложенията към него /с преходен остатък/
	Акад. Христо Белоев: Емилия Пенева
	Г-жа Емилия Пенева: Уважаеми дами и господа общински съветници общата рамка на предложения с преходен остатък бюджет за 2026 година е 155 396 368 евро, които се разделят на текущ бюджет 140 милиона и инвестиционна програма над 14 милиона. Инвестиционната програма представлява 10% от рамката на бюджета. Проектобюджета на Община Русе е насочен към запазване на финансовата стабилност на Общината, гарантиране на устойчиво представяне на публичните услуги и изпълнение на приоритетите за развитие в условията на динамична, икономическа и нормативна среда. Бюджетната рамка се формира под въздействието на редица фактори, сред които въвеждането на еврото в Република България, увеличението на минималната работна заплата, ръстът на възнагражденията в бюджетния сектор, инфлационните процеси и нарастващите разходи за енергия, строителство и услуги. През 2026 година продължаваме основната стратегическа цел повишаване качеството на живот на русенци чрез създаване на привлекателна и удобна жизнена среда, като се изпълняват следните приоритети: повишаване качеството на публичните услуги в интерес на жителите на Община Русе и подобряване на техническата и социалната инфраструктура. Балансирано развитие на всички населени места, подкрепа за русенската култура и спорт, успешно финализиране на 18 проекта по ПВУ.  Бюджетните взаимоотношения на Община Русе с републиканския бюджет са се увеличили със 7,6% и достигат до 91 милиона лв. Традиционно в нашата Община най-голям дял от всички функции заема функция образование, която заема 40% дял от общия бюджет и достига до 56 милиона. На второ място е функция жилищно строителство БКС опазване на околната среда с дял от 20% и достига до 28 милиона, като тя обхваща широк спектър от комунални дейности, благоустройство и опазване на околната среда. На трето място е функция социално осигуряване, подпомагане и грижи с дял от 16%. Основни акценти в бюджета това е със собствени приходи, които достига 34 милиона евро разпределение на имуществени данъци 16 милиона и неданъчни приходи 18 милиона. Местните дейности заемат едва 34% от общия бюджет. Със 7% е ръстът на кметствата като бюджетите им достигат до 3,5 милиона, което представлява 11% от местните приходи. Осигурени са допълнителни общински средства за дейността на ПГСС Ангел Кънчев над 30 000 евро. Допълнителен общински ресурс в размер над 30 000 евро за ремонти и оборудване на класни стаи във връзка с преминаването на едносменен режим на обучение в училището по европейски езици. За ремонт на покрив в Училище „Васил Априлов“, село Хотанца над 34 000 евро. За ремонт на покрив и топлопровод в Училище "Олимпи Панов“ над 40 000 евро. За изграждане на допълнителни санитарни помещения в Училище „Отец Паисий“ над 20 000 евро. За оборудване и обзавеждане на новопостроения корпус в Училище „Васил Левски“ над 102 000 евро и 15 000 евро за подпомагане на модернизацията на учебния процес. Осигурен е допълнителен общински ресурс в размер над 21 000 евро за ремонт на отоплителна инсталация в Детска градина Синчец, в квартал Средна кула, над 20 000 евро за ремонт на покрива на сграда на Детска градина Детелина, над 28 000 евро за оборудване на новопостроения филиална на Детска градина Радост, над 21 000 евро за ремонт на покрива на Детска градина Снежанка и допълнителен ресурс от 40 000 евро за общинска образователна програма. Основни средства, осигурени са средства за извършване на скрининг тестове в амбулаторни условия за диагностика на сънна апнея, както и за медицински прегледи и диагностика на онкологични заболявания за здравнонеосигурени жени с нисък социален статус. В общинския бюджет освен първостепенния разпоредител, като Община в общинския бюджет фигурират и 76 второстепенни разпоредители. Това са 31 училища, 18 детски градини, 3 културни института, 12 общински предприятия, в това число ясли и обединено счетоводство социални дейности и 12 кметства. Функция общи държавни служби акумулира над 10 милиона евро, в държавната дейност се осигуряват възнагражденията и осигурителните вноски на служителите в общинска администрация, а в местната дейност са възнагражденията и издръжката на Общински съвет, както и издръжката на общинска администрация. Във втория пункт е отбрана и сигурност са над 763 000 евро, като 562 000 евро са държавно финансиране, за техници на пунктове за управление и денонощни дежурни, за 24 броя обществени възпитатели и местната комисия за борба с противообществените прояви на малолетни и непълнолетни, секретар на местната комисия за борба с трафика на хора, военен отчет, райони инспектори, детска педагогическа стая, доброволни формирования. С общински средства се осигурява и общинска полиция, както и издръжката на Специализираното звено инспекторат обществен ред и сигурност. Със собствени средства се финансира и проводимостта на речното корито на Русенски Лом, както и са осигурени разходи за действия по сигнали за влечуги и опасни…..
Акад. Христо Белоев:  Моля за тишина….
Г-жа Емилия Пенева:…. насекоми. Функция образование, както казах тя заема най-голям дял от 56 милиона, като 55 милиона са държавно финансиране. През 2026 година приключи изграждането на новия учебен корпус в Училище „Васил Левски“ и продължава изграждането на спортната зала с басейн. Осигурени са средства за ….. по религия и Русезнание, издръжката на ПГС „Ангел Кънчев“ и Ученическа спортна школа, културен чек за абитуриенти. Изпълнение имаме на мерки за енергийна ефективност на Детска градина Зора, продължава основния ремонт на физкултурния салон спортна зала на Училище „Олимпи Панов“, както и изграждането на физкултурния салон в Училище „Никола Обретенов“. Приключи в средата на тази година и изграждането на Международен младежки център. Функция здравеопазване тя акумулира над 6,5 милиона евро, като държавното финансиране е 6,4 милиона евро, с държавни средства е осигурена издръжката и възнагражденията на детски ясли, здравни кабинети, 4 броя здравни медиатори и дейността на Общинския съвет по наркотични вещества и превантивен информационен център с 6 щатни служители. Запазва се общинското финансиране, както казах за извършване на 110 скрийнинг тестове в амбулаторни условия, за диагностика на сънна апнея, за извършване на 100 медицински прегледи и диагностика на онкологични заболявания. Обхванати са 100 ученици от първи до пети клас в до месечни курсове по лечебна гимнастика, осигурени профилактични прегледи за превенция и диагностика на очни заболявания на над 900 деца, от четвърта предучилищна група от детските градини. Осигурени са профилактични прегледи на 4800 спортуващи деца и ученици. Възможност за включване на 40 двойки с репродуктивни проблеми в програма асистирана репродукция, както са осигурени и общински средства за функционирането на медицинския кабинет в ДЗС. Функция социално подпомагане тя акумулира над 22 милиона, като държавното финансиране е предназначено за Дом „Възраждане“, Дом „Милосърдие“, Дом „Приста“, както и 15 вида социални услуги предоставени в общността. Функция жилищно строителство БКС опазване на околната среда над 28 милиона евро само за местни дейности, които покриват широк спектър в комуналната сфера, благоустрояването и опазването на околната среда. Тук са ситуирани и средствата предназначени за инфраструктура и благоустрояване във всички кметства, както и в града. Имаме проектиране за основен ремонт на здравна служба в село Николово, поливна система в село Сандрово, навес с гробищен парк в село Ястребово, както и закупуване на техника и инвентар във всички кметства. С 22% е ръстът на средствата в Общинско предприятие комунални дейности. Осигурени са средства за дезинсекция и дератизация, проектиране, изграждане на сондажни кладенци, поддържане на фонтани, доставка на паркова мебел, озеленяване, както в Паркстрой така и в дейност озеленяване във всички кметства, тук е ситуирана и дейност чистота. Седма функция това е почивно дело и култура и религиозни дейности, тук средствата са над 7 милиона евро от тях 3,2 са държавно финансиране предназначено за Художествена галерия, Регионален исторически музей, Регионална библиотека и читалища. Общинското финансиране е с ръст от 4%, тук е финансирането на Духовия оркестър средствата, за развитие на Културата, средствата за клуба на дейците на културата във връзка с юбилейното издание на Националната джаз среща и културен календар. За ремонт, средства за ремонт на читалищни сгради и оборудване, тук са ситуирани и средствата за Списанието за литература и култура „Брод“, както и алманах за историята на град Русе. Запазва се подпомагането на трите държавни културни института. Община Русе бе домакин на кръгове от Европейското и световното първенство по водомоторен спорт. Също така в тази функция са ситуирани проектирането на за ремонт на залата за борба на Стадион Локомотив, както инсталациите в плувния басейн в Училище Майор Атанас Узунов. Осма функция са 7,8 милиона евро тук са ситуирани зимното поддържане, програма туризъм, запазват се преференциалните пътувания на определени категории пътници, безплатните пътувания във вътрешноградския транспорт за възрастни граждани, деца и ученици до 14 години. Тук са и останалите бюджети на всички общински предприятия, за които във вашите материали имате специални план-сметки. И последната функция разходи некласифицирани в други функции, тук е резерва за непланирани и неотложни разходи, който е в размер 100 хиляди евро. През 2026 година Русе изпълнява 41 проекта с Европейско финансиране с обща годишна стойност над 36 милиона евро. Инвестиционната програма е приложение 5 от вашите материали с множество обекти, както изграждането на 5 броя детски площадки, така и спортни игрища, благоустрояване на различни райони, техника, изграждане на асансьори платформа в сградата на бившия Техникум по зърно преработване, специализирана метална рампа за осигуряване на достъпна среда към тенис кортовете в Парка на младежта и специализирана метална рампа за достъпна среда към басейн в спортно училище. Като заключение бих искала да кажа, че материалите ви са предоставени с 32 приложения давам се сметка, че това е много сложна финансова рамка. На всички комисии на Общинския съвет е представен бюджета, разсъждавано е по него, отговаряно е на въпроси. Като рискове към бюджет 2026 година можем да кажем продължаващите военни конфликти и геополитическата нестабилност запазват риска от нарушаване във веригите на доставки и ограничено прилагане на суровини и повишаване на международните цени на енергийните ресурси. В тази среда проектобюджета на Община Русе е разработен с приоритет върху запазването на финансовата стабилност, устойчивостта на публичните услуги и защитата на обществения интерес. Благодаря за вниманието.
	Акад. Христо Белоев: Благодаря, изказвания Костадин Георгиев.
	Г-н Костадин Георгиев: Уважаеми г-н Председател на Общинския съвет, уважаеми Кмет, уважаеми дами и господа общински съветници, медии и гости искам да благодаря за отчета за 2026г плана, но ще направя едно кратко изказване с няколко точки относно мнението ми по този бюджет. Бюджетът на Община Русе не е стратегически план за развитие, проектобюджета за 2026 година обаче не съдържа никаква цялостна визия за Русе. Той представлява сбор от различни парчета чиновнически популизъм тотално сбъркани приоритети. Така разбираемо моят вот е ясен какъв е и ще покажа две-три мнения, които доста съвпадат с истината. Първо инвестиционната програма от 14,91 милиона евро раздробено на 361 отделни обекта, това прави средно по едва около 40-41 000 на обект. Вместо да концентрираме ресурс в цялостна завършена рехабилитация на пътната мрежа в големите квартали Чародейка, Здравец, Здравец-изток, Дружба ние разпиляваме парите за единични покупки косачки, тримери, климатици, дребни инвентар на парче. В програмата са 361 микрообекта гарантира едно административен хаус, забавени поръчки и неизпълнение. Второ по което ще изкажа мнение са разходните приоритети са откровено сбъркани, в капиталовата програма фигурира изграждане за правоъгълен фонтан, по-скоро ремонт пред сградата на Общината. Не знам дали е толкова нужен този ремонт. Отопление и автоматични поливни системи за покритите тенис кортове в Парка на младежта, нима това са най-неотложните нужди на русенци. Докато улиците в междублоковото пространство в крайните квартали чакат основен ремонт, хората се спъват, падат и колите се трошат. Трето издръжката на администрацията расте, а развитието е замразено. Функция общи държавни служби поглъща внушителните 10,51 милиона евро, от които 4,88 милиона евро са от местни данъци и такси. Същото време средствата за стратегическа програма култура в град Русе остават замразени на ниво 2025 година в размер на 76 694 евро за град с вековни културни традиции. Четвърто заложено….
 Акад. Христо Белоев: Времето ви изтече….
Г-н Костадин Георгиев:…. аза неотложни разходи, да свършвам, в чл.95 от ….. е в размер на 100 000 евро за Община с бюджет от 155 милиона евро, това представлява по-малко от 0,07%. При първото сериозно климатично бедствие, авария на техническите инфраструктури и форсмажорни градът ще остане без никакъв ликвиден ресурс за незабавна оперативна реакция. Надяван се съм бил малко по-изчерпателен, отговорът Вие ще го дадете. Благодаря ви. 
	Акад. Христо Белоев: Благодаря, Иво Пазарджиев реплика. Моля за спазване на времето и да не правя бележка на никого, не желая. Заповядайте.
	Г-н Иво Пазарджиев/реплика/: Уважаеми г-н Кмет на Община Русе, уважаеми г-н Председател, уважаеми колеги общински съветници вземам реплика във връзка с изказването на колегата Костадин Георгиев. Провокиран бях от това, което той каза по отношение на тенис кортовете, аз съм един раделите там да се случват хубави неща да се модернизира базата и ежеседмично водя разговори с г-н Милков, с г-н Рачев и с Лачезар Иванов. За да може тази база, която действително ние имаме от много години от времето на социализма, която е изградена да я поддържаме поне в един приличен вид, какъвто й приляга. Искам да уверя г-н Георгиев, че това може би едно от малкото да не кажа единственото, единствения спортен обект от ……, който е на печалба и от който се генерират приходи. Покриването на тенис кортове ще продължи да носи приходи на Община Русе и ще задоволи една обществена нужда, а именно тази база да не се ползва половин година от така средата на март до средата на октомври, а да се ползва целогодишно. Защото децата и разбира се любителите на тениса, които използват тези тенис кортове зимно време започват да търсят всякакви алтернативи от салони на училища до други спортни зали, които да се преграждат за използването им за обучение и за тренировки по тенис на корт. Няма да се спирам на другата част от изказването, смятам че там трябва да ви отговори администрацията, но лично аз не съм съгласен и с това, което казахте, че сте против да се придобива техника, косачки и така нататък. Това е изключително важно за една Община да има своята самостоятелност да има машини, да има капацитет за едни действия, които са ежегодни…….
Акад. Христо Белоев: Времето……
Г-н Иво Пазарджиев/реплика/:….да, приключвам г-н Председател, ежегодни и постоянни. Това са дейности, които Община Русе извършва регулярно и вместо да ги възлага на външни фирми и да чака някой да ги изпълня, тя трябва да има собствените си ресурси и сили да ги да ги направи. Очаквам, че администрацията ще ви кажа нещо подобно в тази връзка.
	Акад. Христо Белоев: Благодаря, Милен Боев изказване.
	Г-н Милен Боев: Г-н Кмет, г-н Председател, дами и господа зам.-кметове, дами и господа общински съветници, гости аз ще бъда против предложения бюджет поради 3 причини: проектът страда от недопустими вътрешни противоречия в правните си изисквания. В мотивите на своето предложение Кметът се позовава на отменения Закон за държавния бюджет за 2025 година, докато в диспозитива на проекта за решение фигурира законът за 2026 година. Общинският бюджет по своята правна природа е общ административен акт съгласно задължителното Тълкувателно решение № 2 от 16.04.2013 г. на Върховния административен съд. Несъответствието между фактическите и правните основания в мотивите на вносителя и диспозитива на акта съставлява съществен порок във формата по чл.59, ал.2, т.4 от Административнопроцесуалния кодекс и прави решението уязвимо за съдебна отмяна. Второ, в точки 13 и 14 от проекта Общинският съвет е призован противозаконно да абдикира от изключителната си компетентност. С тези текстове се дава предварителен картбланш на Кмета за служебни корекции, компенсирани промени между дейности и разместване на средства по сметките за европейски проекти без изрично решение на съвета. Съдебната практика е категорична и безпротиворечива: съгласно решение №8689 от 25.06.2010 г. на Върховния административен съд и решение №131 от 28.06.2016 г. на Административен съд - Кюстендил, потвърдено с решение №10144 от 01.08.2017 г. на ВАС, компетентността по чл.21, ал.1, т.6 и т.10 от Закона за местното самоуправление и местната администрация принадлежи изключително на Общинския съвет и не може да се делегира предварително и бланкетно за цялата година. Подобни овластявания за европейски средства и заеми са прогласявани за нищожни от административните съдилища в Пловдив и Кюстендил. Трето, точка 20 за предварително изпълнение по чл.60, ал.1 от АПК е напълно незаконосъобразна. Разпореждането е мотивирано с абстрактни и клиширани фрази за стабилност и финансова устойчивост. Съгласно практиката на ВАС по Определение №6488 от 17.06.2025 г. и Определение №7502 от 19.06.2024 г., общото цитиране на закона без доказване на конкретна, непосредствена и трудно поправима вреда представлява пълна липса на мотиви и обуславя…….
	Акад. Христо Белоев: Ориентирайте се към приключване…
	Г-н Милен Боев:….благодаря за вниманието.
	Акад. Христо Белоев: Благодаря, Богомил Тодоров изказване.
	Г-н Богомил Тодоров: Уважаеми г-н Председател, уважаеми г-н Кмете,  уважаеми съграждани и колеги общински съветници вземам думата, да аргументирам по перо Екология, чистота и местни такси. Този бюджет представлява управленски провал и който трябва да гласуваме против. Сектор чистота е превърнат в бездънна финансова яма, която изсмуква ресурс от всички останали сфери в Общината: текущите разходи по дейност първа за дейност 623 чистота нарастват драстично с 31% и достигат рекордните 16,26 милиона евро. В същото време планираните приходи от такса битови отпадъци са в размер на 7,72 милиона евро. Това означава, че събраната такса покрива едва 47% от разходите за чистота в Русе. По втора точка налага се колосално дофинансиране в размер на 7 697 684 евро от общите данъци на русенци. Близо 7,7 милиона евро от данък сгради, данък моторни превозни средства и сделки се наливат в дейност чистота, вместо да отидат за квартални улици, детски площадки, осветление или озеленяване. Съгласно чл.7, ал.1 и чл.66 от Закона за местните данъци и такси, таксите трябва да се определят на база реалните разходи и ясна план-сметка. Вместо реална реформа и прилагане на принципа „замърсителят плаща“ по чл.77 от Закона за местните данъци и такси, администрацията за поредна година прехвърля половин бюджетен дефицит върху общите данъкоплатци. Трета точка скриват се дългосрочни задължения за сметка на околната среда. В доклада черно на бяло е записано, че с решение №903 от 26.02.2026 г. Общински съвет - Русе е решил да не внася дължимите законови отчисления по чл.64 от Закона за управление на отпадъците по сметката на РИОСВ за 2026 година. Това е трупане на скрити пасиви и финансова мина за следващите периоди. Години наред слушаме оправдания за съдебни решения, включително цитираното Решение №2275 от 2025 г. на ВАС, но резултатът е един и същ, разходите растат неконтролируемо, качеството на услугата не се подобрява, а парите на русенци изтичат за запушване на структурни дупки…..
	Акад. Христо Белоев: Времето…
	Г-н Богомил Тодоров:….този модел е финансово порочен и вреден. Призовавам ви да гласуваме против.
	Акад. Христо Белоев: Благодаря, Христо Попов изказване.
	Г-н Христо Попов: Благодаря г-н Председател, г-н Кмет, колеги както разбрахте групата на Възраждане ще гласува против, аз ще допълня с няколко причини това наше …… мотивация. Първата е че настояваме още от началото на нашия мандат за безплатно пътуване на пенсионерите и на учениците. Пенсионерите вече пътуват безплатно и ние ще настояваме до последно ако може в бюджета за следващата година …. сега не е включен, това  да стане факт. Втората причина за корекциите говорих нали е наложената пак практика, обществените поръчки да се печелят от едни фирми на определени цени и след това да се иска допълнително финансиране, такава точка имаме и в днешния дневен ред. За миналата година ще дам два примера само: първия е за улиците Плиска, Доростол и Тулча се иска и ние гласувахме допълнително 1 700 000 лв. до колко спомням. И втория случай е доста по-фрапиращ пак за сектор чистота за трите фирми над 2 милиона лв. се гласува. Април месец се прие бюджета и октомври месец гласувахме тези допълнителни средства. Така че според мен трябва да се сложи точка на тази практика и занапред да не се допускат такива плащания. Благодаря ви.
	Акад. Христо Белоев: Благодаря, Велизар Павлов изказване. От името на група.
	Г-н Велизар Павлов: Благодаря г-н Председател, уважаеми г-н Кмет, уважаеми колеги от така представения бюджет ясно се вижда, че това са текущи дейности. Миналата година отбелязах, че няма развитие тази година отново няма развитие, не се вижда нито един нов стратегически обект в бюджет 2026 година. Между впрочем аз вече спирам и се отказвам да говоря за кръстовища, кръгове, входове, площада пред Арена Русе, булевард Цар Освободител и така нататък. Много теми, тъй като виждам, че няма чуваемост по тези идеи предложения. Аз искам да се спра обаче на два много съществени момента значи, първият е свързан с начина на изготвянето на бюджета и участието на Общинския съвет. Миналата година отбелязах, че една много добра практика преди изготвянето на бюджета да бъдат направени срещи по инициатива на Кмета с групите общински съветници където да се видят идеи, предложения, проекти, стратегия, развитие. Значи такива срещи се правени в миналото ето тука е г-н Божидар Йотов и ще ви потвърди, тука е г-жа Николова и ще ви потвърди, че тези срещи са много полезни, когато участието на общинските съветници е значимо и сериозно днешния ден би бил един празник, защото нали всички заедно сме участвали при изготвянето на бюджета. Попитах колеги съветници дали тази година са провеждани такива срещи, не са провеждани. Миналата година Кмета обеща и пое така и направи такова обещание да инициира такива срещи, даже още веднага след обсъждането на 2025 година. Сега предстои 2027 година вече започва най-вероятно изготвянето за 2027 година, аз отново отправям такъв апел, а не общинските съветници да се препращат към обществено обсъждане. То на общественото обсъждане бюджета е готов, нали. Какви промени толкова може да се направят на общественото обсъждане или днес? Какви промени да направим днес? Така сме поставени в едно доста унизително положение да гласуваме някакъв готов документ. Така сега аз обаче провокиран тука от въпроса на г-н Кунчев искам да засегна нещо много важно свързано с общата дължина на общинската улична мрежа и пътища. Сега нещо много интересно държавната субсидия за капиталови разходи за 2026 година за Русе е 2 056 000 евро, доста други общини имат по-голяма държавна субсидия за капиталови разходи Стара Загора, Велико Търново, Плевен, Габрово, Севлиево, Хасково и така нататък и Севлиево. И си задавам въпросът защо е така? И се оказва, че в Закона за държавния бюджет има една формула по която се разпределя тази субсидия. В тази формула има четири компонента: единия е брой населени места, население, територия и обща дължина на уличната мрежа и общинските пътища в километри. Тоест за да получим тази субсидия от държавата очевидно  държавата има информация за тази обща дължина. Ние от наша страна също трябва да знаем каква е тая дължина, защото на тази база получаваме субсидия нали не е без значение дали всичко е точно, вярно, коректно и така нататък. Така че тука отправям въпрос към Кмета, към общината за информация за тази обща дължина и наистина да направят една проверка дали е всичко е коректно, нали на ниво държава. И накрая завършвам разбира се с призив свързан с това, че Русе има нужда от стратегически проекти, от реален диалог с Общинския съвет и ясна посока на развитие, което може да направим само заедно. Благодаря ви.
[bookmark: _Hlk240836978]	Акад. Христо Белоев: Благодаря, Иван П. Иванов изказване
	Г-н Иван П. Иванов: Уважаеми г-н Председател, уважаеми г-н Кмет, уважаеми колеги понеже си говорим за бюджет и за пари бих искал да изложа няколко факта, които поне за мен са много тревожни. А дори в днескашното ни заседание гласувахме за пореден път преструктуриране на маломерни паралелки, а пък миналата седмица от медиите разбрахме, че специалността лаборант е закрита в Училището в Образцов чифлик. Няколко дена преди това имах участта да се сблъскам със следния факт, в Русе вече няма сервиз за обслужване на гаранционни хладилници. В лятната ни ваканция всички ние, казах че ще си говорим за бюджет и пари, хайде да се изслушаме, в лятната ни ваканция за пореден път разбрахме, че ние пак сме в челните места на тъжната класация на обезлюдяване на града ни. А последните няколко години периодично разбираме и усещаме за поредното закрито предприятие, което автоматично означава, че най-вече шивашката индустрия е засегната, че тези хора излизат или на борсата или са безработни или най-малкото имат нужда от преквалификация. При така изложените факти и след като си говорим за бюджет и пари, моят въпрос към администрацията е следния: Какви мерки и средства се предвидени за тези проблеми и най-вече какви средства и мерки са предвидени за привличане на нови инвеститори в града? Защото само локацията ни сама по себе си не е достатъчна…..
Акад. Христо Белоев: Моля за тишина……
Г-н Иван П. Иванов:…. трябва и ние да проявим някаква инициатива. А иначе да чудесно е че ще имаме нови Ритейл паркове, но само търговия не става, трябва и производство. Благодаря ви.
	Акад. Христо Белоев: Благодаря, Росица Георгиева изказване.
	Г-жа Росица Георгиева: Уважаеми г-н Кмет, уважаеми г-н Председател на Общинския съвет, уважаеми госпожи и господа общински съветници случайно изказването ми беше след изказването на г-н Иванов, не е вярно. Не е вярно за закриването на специалността лаборантен контрол в Професионална гимназия по селско стопанство. Г-н Иванов призива ми към Вас и към колегите общински съветници, когато четете изложеното в интернет пространството, там има и фейк новини. И тук е момента да благодаря на Община Русе, че направиха възможното тази паралелка от две специалности фермер и лаборантен контрол да съществува с 16 ученици, двама по-малко от изискванията в Наредбата за финансиране която е 18. Извинявайте, но да говорим за неща, които не отговарят на истината без да си давате сметка за всичко, което се направи. Както от фирмата, която обзаведе лаборатория там, така и от общинска администрация. Аз ви разбирам какво искате да кажете за демографската криза само, че аз други данни ще ви дам за тази криза. А по отношение на маломерните и слети? Искам да го видя този общински съветник, който няма да гласува маломерни и слети паралелки и ще закриваме училища в малките населени места. Така че примерите, които давате не са релевантни и е хубаво да си говорим по друг начин за образование. Друго нещо исках да кажа, но сигурно няма да ми стигне времето, ще бързам. Благодаря на Община Русе, че училищата на територията на Общината с изключение на Средно училище за европейски езици от тази година са на едносменен режим. Това е една мечта за Средно училище „Васил Левски“ повече от 20 години. И ако не беше тук подпомагането на държавата за изграждането на този корпус, който го видяхте тези ученици щяха да продължават да учат на две смени до 8 без 20 вечерта. Видяхте и обзавеждането, което направиха за да може наистина в едни нормални условия, защото само хората, които работят на първа и втора смяна вечер са ангажирани до 17:40. Но това ставаше въпрос за нашите деца, тези които, 19:40 тези които, благодаря г-жо Кашукеева, тези които не се …… Много е лесно да се хващаме за дребните неща и като загубваме глобалната картина. Така, че наистина благодаря и за това, че в новия бюджет има пари за ремонт и оборудване на стаите в Средно училище за европейски езици за да могат не следващата, а последващата вече да са на едносменен режим. Защото вие не знаете какво значи за едно дете особено в начален етап то да се прибира в 19:40, това по отношение на образованието. И сега това което искам да помоля г-н Кмет и г-жа Пенева и всички в администрацията, защото пак става въпрос за малките русенци. Увеличаване на трансфера към Куклен театър Русе от 46 017 евро на 51 017, тоест 5 000 евро за подпомагане на дейността му. Толкова колкото има Държавна опера Русе, Драматичен театър, защото вие знаете какво направи Кукления театър особено през последните години. Извадила съм само много малка част от наградите и постиженията: Международен фестивал „Златният делфин-Варна“ 2022,  Пинокио - 4 награди, Национален куклен театрален фестивал „Михаил Лъкатник“ 2023 за Том Сойер, Международен куклен театър „Двама са малко, трима са много“ в Пловдив 2023 и 2025 и много други. Както и номинациите му за „Икар“ през 2020, 2023 и 2024 и наградите му през 2024 за публика за най-добър спектакъл, за сценография и така нататък. Вие знаете, че той е единствената културна институция, която сама самоиздържа по отношение на разходите за ремонт на сградата, а тя е най-стара, за отопление и осветление. Молбата ми г-н Кмете ако може от резерва да подпомогнем дейността на този куклен театър, който не само подпомага изграждането на малките русенци, но печели и много награди. Сърдечно благодаря. 
[bookmark: _Hlk240837467]	Акад. Христо Белоев: Благодаря, събрахме времето за реплика и изказване, да. Иван П. Иванов, това ще е дуплика.
	Г-н Иван П. Иванов/дуплика/: Уважаеми г-н Председател, уважаеми г-н Кмет, уважаеми колеги съжалявам за това, че съм бил допуснал да бъда подведен от медиите, а иначе страшно много се радвам, че администрацията и инспектората са намерили начин да решат проблема. Изказването ми беше повече в насока за тази тъжна картинка, че града обезлюдява. Тоест питането ми е основно е за мерки и средства за работа в тази насока, защото и за сервиза е факт, и за заводите е факт, и за намаляването на града е факт. Благодаря ви.
	Акад. Христо Белоев: Благодаря, Иво Пазарджиев.
	Г-н Иво Пазарджиев: Уважаеми г-н Кмет, уважаеми г-н Председател, уважаеми колеги общински съветници действително може би за втори път за последните години сме изправени в ситуация, в която да гласуваме бюджет за текуща година през месец септември, мисля че 2023 година беше аналогична ситуацията. По особено когато гласуваш бюджет през месец септември от това да го гласуваш нормално в началото на февруари, когато би трябвало да бъде след като е приет държавния бюджет и след като е преминала съответната бюджетна процедура. Към настоящия момент една голяма част от дейностите вече са изпълнени и това е нормално, тъй като една Община няма как да спре да функционира заради политическата криза, която за съжаление през последните години наблюдаваме почти ежегодно. Аз съм си направил труда и в рамките на бюджетната процедура, през която започна през миналата година за бюджет 2026 съм направил моите предложения. Аз нямам проблем с комуникацията с администрацията говоря си ежедневно и с представители на администрацията вчера проведох разговори с Кмета. Да вярно по телефона говорихме, не сме среща лично, но уточнихме всички въпроси, които аз съм поставил и искам да ги изчета за да е ясно и за нашите съграждани. Какво правим ние като общински съветници? Какво предлагаме и за какво се борим в този Общински съвет? След което ще дам възможност разбира се очаквам, че администрацията ще отговори, аз както казах имал съм разговор и знам кое е прието и кое не, но искам да е ясно за нашите съграждани. По предложенията нашите като общински съветници кое се приема и какво се предвижда да бъде направено. Предложенията които съм направил в рамките на бюджетната процедура миналата година: първото, което съм предложил да бъдат предвидени средства за изграждане на поливна система и видеонаблюдение в градинката на Читалище Захари Стоянов. Това е така градинка, която стана известна с противообществени прояви от лица, които употребяваха за съжаление повече алкохол на това място, за които ние предприехме определени действия и считам че имаме успех. Но едно видеонаблюдение и поливна система ще направят, така че това да бъде едно по-сигурно и по-добре изглеждащо място. Второто което съм предложил за тенис кортовете отново, това е моя кауза. Живота ми до голяма степен е свързан с спорта тенис, бил съм състезател по тенис, съдия. Там съм преминал наистина голяма част от живота ми и да бъдат подменени седалките на трибуните на централния корт в тенис базата, както и да бъде положена мазилка на стените на същия корт. Мога да кажа, че това е единствената, да от група, това е единствената, единствения корт в България, който има трибуни от четирите страни. Няма друг в България обикновено са само от две страни и го прави така добър за провеждане на турнир и дай боже и от по-висок ранг да бъдат. Измазването на панелите е необходимо, тъй като много година те се боядисват, но за съжаление от високите температури лятно време боята се олющва и считам, че полагането на една мазилка и ще реши проблема за много години напред. И ще бъда по кратък, тъй като действително времето е ограничено. Третото което съм предложил да бъдат предвидени средства за ремонт на паркингите на блок Мелник, блок Мизия и блок Тракия. Изключителна нужда има това, нашите съграждани ще го оценят. Четвъртото което съм предложил да бъдат предвидени средства за изграждането на комбинирана спортна площадка непосредствено до детската площадка находяща се в град Русе, жк Здравец междублоково пространство на блоковете 4, 5, 6, 9 и 10, както и ремонт на пешеходната алея от нея към другата детска площадка в посока бившето кино Здравец. А по отношение на Русе, на предмета Русезнание съм предложил отново да бъдат заделени 10 000 лв. за отпечатване на Помагалото за Русезнание. Помолил съм да бъдат предвидени средства за ремонт на асфалтовата настилка около блок Троян в град Русе, булевард Гоце Делчев 26, както и подпорна стена намираща се до него на улица Тинтява. Действително проблема е голям там и очаквам администрацията да запознае русенци с визията за ремонт на това място. Тъй като на времето са направени с едни релси от ЖП линия подпряна една стена, нуждае се от по-сериозни и проектантски решения и строително-монтажни дейности. По отношение на отбелязването на 150-годишната от Априлското въстание дейността е извършена, предложил съм го. Благодаря на администрацията, че беше отбелязано по подобаваш начин годишнината от тая кръгла годишнина……
Акад. Христо Белоев: Да времето….
Г-н Иво Пазарджиев:…. да, последното г-н Председател, да бъде предвидена сума за проектиране на пътно съоръжение позволяващо да не се пресичат ЖП линията и автомобилния път на прелеза на улица Шипка. Благодаря за вниманието, аз лично ще взема отношение след отговорите. Благодаря.
	Акад. Христо Белоев: Благодаря, Нора Стоянова изказване. Има още едно заявено от Светлозар Симеонов, след това ще се даде отговор по поставените въпроси.
	Г-жа Нора Стоянова: Уважаеми г-н  Кмет, уважаеми г-н Председател, колеги ще си позволя да се повторя в началото за това което каза г-н Пазарджиев и ще ви припомня, че днес 17 септември, когато по-голямата част от годината вече е изминала ние по-независещи от нас причини приемаме бюджет. Тоест всичко онова, което беше преди казано от нас, колеги и сега малко трябва да се съобразяваме с реалната действителност. Затова за мен този бюджет дава ясен ангажимент за онова, което реално може да бъде извършено и постигнато до края на годината. Да ние съветниците от групата на местна коалиция БСП за България ще подкрепим бюджета, защото в него виждаме защитени важни за нас политики. Подкрепяме средства за образование, за здравеопазване, за социални грижи, ремонти на училища и детски градини, помощта за новородени, преференциалното пътуване и профилактичните здравни програми. Подкрепяме грижата за кварталите и малките населени места, както инвестициите в култура, в спорта и в достъпна градска среда. Това са средства, които трябва да достигнат до хората и реално ще подобрят ежедневието им. Да този бюджет не е перфектния и може би няма да реши всички проблеми на Русе, но той ще осигури работа за Общината и запазва важните за хората услуги и политики……
Акад. Христо Белоев: Моля за тишина…
Г-жа Нора Стоянова:…подкрепете го с мисъл за благото на русенци. Благодаря ви.
	Акад. Христо Белоев: Благодаря, Светлозар Симеонов изказване.
	Г-н Светлозар Симеонов: Уважаеми г-н Кмет, уважаеми г-н Председател, уважаеми колеги аз в качеството на общински съветник искам да изразя специални благодарности на администрацията и на Кмета на Община Русе, Пенчо Милков. Благодаря ми за това, че на първия учебен ден ходи и се снима с децата и във връзка с това ще продължа по натъка. Как двуличието и това което ни се представи за първия учебен ден и което на мен, когато ми се обещае, че нещо ще се случи не е за в качество на личността Светлозар Симеонов, а в качеството на безопасността и здравето на децата, на гражданите на Община Русе. Ме излъже в очите може да попита бивш негов съпартиец, който беше Кмет на Община Русе, какво му обещах? Това ще го обещая и на Вас малко по-късно. Вие ме излъгахме в очите и казахте, че ще се погрижите за това, че ще поставите заграждение на фотоволтаичните централи, които ги поставихте в дворовете на детските училища и детските градини. И на първия учебен ден, тези училища и тези детски градини не са обезопасени и децата играят в тези дворове. Благодаря за това, че се грижите за безопасността на децата. Не знам дали е ваша вината, дали не сте го предприели като административна немощ, че не можете да изпълните, две огради да сложите. Или това е просто стила на самата Община да обещава и нищо да не изпълнява. Затова моля от няколко месеца също за още едно нещо за …..,които искат да се изгради съоръжения за разхождане, на разходка на домашни любимци в квартал Родина почти една година. И от три месеца вие обследвате един район, който район все още няма отговор ще стане ли, няма ли да стане и гражданите питат постоянно. Имате многократни запитвания на сайта на Община Русе за този въпрос от гражданите и отговор все още нямат. Което е хубаво аз не ги видях и в бюджета заложени, така че аз ще си помисля как ще гласувам за този бюджет. И от тук нататък моите неща, които ще ви моля, ще бъдат винаги по медии и пряко свързано, директно с гражданите. Оттук нататък да си звъним, да си обещаваме, че едни неща ще се изпълнят, че ще …….., това свърши до тука беше. Благодаря.
	Акад. Христо Белоев: Благодаря, няма други заявени изказвания. Кмета на Общината, Пенчо Милков. Тъй като се събраха много изказвания, отговора ще изчерпи това което беше поставено.
	Г-н Пенчо Милков: Уважаеми г-н Председател, уважаеми колеги общински съветници, колеги от администрацията, кметове на кметства виждам, че сте дошли за приемането на бюджета, доктор Дачев, директорите на автотранспорта и на общинското ни предприятие „Общински пазари“ отговарям на всичко дотук което е казано. Първо позволете ми да кажа няколко най-общи думи. Действително за втори път се случва в рамките на 7 години, за които аз отговарям за Общината, бюджета се приема есента и благодаря на всички колеги, които го отчетоха в изказванията си. За всички русенци трябва да е ясно, че ние до момента сме работили без приет бюджет, което е изключително трудно. Това ни се случи отново през 2022 година, също така благодаря на колегите, които до момента взеха отношения сигурно след моето изказване и други ще вземат отношение. Всяка дума я записвам и всяко впечатление на колегата, на колегите и ще се опитам да го взема предвид и сега ще ти дам и някои отговори, без емоции. Първо бюджета съдържа визия разбира се, защото той е в изпълнение на управленска програма, която е спечелила доверието на хората и е ясно заявена. В рамките на управленската програма и в рамките на всеки един бюджет всяка година ние заявяваме тези приоритети. Бюджетната процедура не е само публичното обсъждане, няма да се спирам име по име за да не бъда прекалено дълъг, но най-важните неща ще ги засегна. Бюджетната процедура не е само общественото обсъждане, общественото обсъждане завършва един срок от няколко месеца, в който ние сме очаквали предложения. Аз мога да направя среща с хора, които отправят предложения и търсят диалог. Когато цялата година аз съм се убедил, че диалог не се търси, а се търси всячески да бъда осмиван, да има нападки, да има несправедливи твърдения, неверни, лъжливи. Как да направя диалог, в който да си записвам може би пак в бележника предложения, които по закон трябва от юли месец започва бюджетната процедура и ние ви ги чакаме. С всеки който е направил и тука г-н Пазарджиев беше честен и други партии са отправили предложения с ръководителите на групите по направените предложения, аз съм правил срещи или съм ги обсъждал в няколко разговори, за да обясня кое, как ще се удовлетвори. Така че цялостна визия има според мен в бюджета. Визия, която ние трябва да изповядваме за нашия град на фона на цялата обстановка и тук ще отговоря на няколко изказвания, пак за тежката обстановка, за намаляващо население. Хората са мъдри и те виждат в какво състояние е страната ни, региона и света. Виждат, че трудностите пред които сме изправени не са само наши трудности, но както го казахте тук и благодаря на колегите, които казаха че заедно можем да ги преодолеем. И в начина си на говорене към Вас и в бюджетите на всяка една стъпка, аз се опитвам да бъда в тия трудни времена диалогичен, да не чувам нападките напротив да бъдат диалогичен и постоянно протегнати ръце, това ще продължи. Администрацията издръжката не расте, расте минималната работна заплата и съответно там са свързани всички точки по издръжката, като голяма част от средствата се предоставят от държавата. Отговарям на колегите няма вътрешни противоречия и незаконосъобразни точки в бюджета съобразно решенията, които вие прочетохте така чинно. Бюджета е законосъобразно предложен на съветниците. От съветниците изказалите са всичките от първата група, разбирам желанието ви реално да се повиши такса битови отпадъци, защото това което вие заявявате, че тя покрива само 47% от разходите за чистота, но аз говорих цяла есен. И разбирам, че искате да въведем принципа „замърсителя плаща“, което ще увеличи около между 5, 6, 8, 10 пъти в някои случаи таксата за физически лица. Затова и хората миналата година когато протестираха и предвид и неяснотата от въвеждане на еврото и незнанието на всички ни какво ще се случи, а видяхте какво се случи повсеместно има прояви на необосновано завишаване на цените. Хората поискаха да не се вдигат такси, да не се въвежда този принцип и всички големи градове, кметовете ние направихме едно и също, аз не съм направил нищо различно от кметовете на другите големи градове. Не е имало увеличение на таксите и не е въведен принципа „замърсителя плаща“, защото това щеше да доведе, да справедливо е, но да справедливостта щеше да ни излезе доста скъпа. Така че съветниците от първата група, които са изказаха, ако продължаваме по този начин нашия, аз ще възприема че за следващия бюджет най-вероятно вие ще предложите повишаване на такса битови отпадъци и съм готов да водим диалог, ако имате такива желания. По отношение на безплатното пътуване на ученици многократно съм имал възможност да кажа Община Русе е направила цени на картите за пътуване, на цени които ги няма никъде, нали. Когато казвате безплатно ние е тука е директора на предприятието ще ме поправи ако бъркам, един ученик пътува безплатно по линиите на цена по-ниска от билет за кино. Какво безплатно повече, а всички до 14 години реално пътуват безплатно. Така че когато вие кажете безплатно ви каня също да говорим безплатно може да е за учениците, но то ще е платено от всички русенци. Каня ви за разговор по бюджета следващия, явно този няма да го подкрепите. За приходната част, защото тя трябва да се увеличи за да пътуват те безплатно. По отношение на срещите с групите аз ви отговорих, готов съм да правя такива когато има предложения, когато се търси диалог с Кмета на Община Русе в това ми качество. С много от Вас аз съм имал прекрасни лични отношения, но политиката явно желаете да ги влоши. И пак казвам когато се търси диалог, аз ще се отзова на такъв диалог. Благодаря ви за това, че отчетохте, че заедно можем да решим проблемите, които са пред града. По отношение на г-н Иванов за сервиза за хладилници не мога да взема отношение, мога само да кажа, че ако някой заяви желание да наеме обект за да направи такъв сервиз, ще го предложа приоритетно на Общинския съвет да го дадете под наем. Но за обезлюдяването мерките аз ви казах, че ние сме изправени пред трудности и вие го знаете това. Мерките в Община Русе са много по-настойчиви от тези, които са в много други големи български градове макар и както чухте от първите изказвания Русе да е откъснат инфраструктурно. Макар 2 програмни периода по 7години, 14 години правителствата да даваха 70% от европарите в Южна България и само 30 в Северна, ние не изпадаме в това постоянно да го повтарям и да обясняваме всичко, защо е лошо с това. Да така е. Да не е изградена инфраструктурата, не се прави нищо, което да ни свърже по по-добър начин и да подпомогне индустрията. Но какво правим ние? За мен в две насоки първо подкрепата към младите семейства с всичко, което съм ви предлагал и сте го подкрепяли за програмите за здравето на децата в детските градини и в яслите. Такива програми няма в други градове, за роботиката няма в други градове, за сигурността, видеонаблюдението, разрастването на сигурността. Сигурността е невидимо благо когато младите хора, младите родители разберат, че в града е по-сигурно от другите големи градове това би дало възможност те да решат да останат тук. Трето подобряването ежегодно на инфраструктурата вие гласувате бюджетите и виждате и тази година бюджета на комунални дейности се увеличава, защото прогресивно се увеличават паркинги, улици които ремонтираме. Да не са всички, съгласен съм с Вас, но вижте само обема. И тук много съветници са се обръщали към мен за конкретни улици, за конкретни паркинги и не може да се каже, че Кмета лъже. Нали когато сме имали разговор аз съм поемал ангажимент към хората, с които вие се срещате. По отношение на предложението на г-жа Георгиева за Кукления театър аз и в разговорите, знаех за това предложение от комисиите колегите ми казаха ще кажа следното: приемам го в този бюджет да го предложим и да го приемем. Но това отваря един много голям въпрос и ние трябва през 2027 година да видим каква е подкрепата и за другите културни институции, защото в момента те са изравняват, а броят на персонала в Кукления театър е по-мъничък от броя на персонала в Държавния театър и Държавната опера. Също трупите на тези две културни институции също реализират много добри представления и успехи в страната и в чужбина. Така че може би сега се съгласявам, но за 2027 година трябва да видим какво можем да направим за другите институции. По отношение на предложенията и въпросите на г-н Пазарджиев вчера имах възможност конкретно да кажа за Парка в Здравец до читалище Захари Стоянов, считам че там реално заприлича на парк. Защото беше джунгла с усилията на предприятията на комунални дейности, на инспектората можем да поставим видеонаблюдение и не на комунални дейности, а на Паркстрой да говорим за поливни системи. Но това ще стане през предприятията, а не през капиталовата програма затова така мисля да го направим. По отношение на тенис кортовете ние сме предвидили за тази година предвид липсата на толкова средства, защото да сменим всички седалки ще е много скъпо, ремонт на вътрешните помещения, което също сте го поставял като въпрос. Макар и не писмено, като сменихме седалките на външните, първите не знам как се казват на кортовете, които са откъм парка. А на централния корт там би изисквало много по-голяма инвестиция, отделно направихме укрепване на кортовете за бъдещо поставяне на покривало на балон, което също са изпълни в кортовете и мисля, че за тази година ще се ограничим в 2027 с вътрешния ремонт. За мазилката ще възложа да се отиде по мой спомени са подобно на метално, ще възложа на експертите да го видят и да го направим. За паркингите които казахте също ще направим оглед с г-н Лазаров с предприятието да видим тия три паркинга. По отношение на спортната площадка в Здравец също казах, че предвиждаме изграждане на детска площадка в Здравец. По отношение на Русезнание е направено, по отношение на Априлското въстание вече е направено, по отношение на блок Троян има приет проект и в момента се съгласува. Къде? В момента проекта за тези блокове се съгласува в КАТ и евентуално за догодина искам да предложа в Общинския съвет капиталов обект да се ремонтира. Там е много силен наклона …… ви го обясних водоотвеждането е трудно и затова сме го направили с проектирани. За последното изказване не е лъжа. Лъжа е когато знаеш, че нещо няма да се направи и гледаш човека в очите и нарочно казва, знаеш че няма да го направя, но казваш че ще го направиш. Аз съм възложил да се направят огради в училищата около фотоволтаиците и тук са хората на които съм го възложил. След като приключи сесията ще потърся отговорност за това, че не е изпълнено. Съжалявам за разочарованието, но продължавам да мисля, че не е правилно да си говорим през медиите, защото лично с Вас всичките предложения, които сте правили в много аспекти са били основателни. Аз съм се опитвал да ги реализирам и повечето са ставали. Това са ми отговорите до момента, ако има други въпроси ще отговоря и на тях.
	Акад. Христо Белоев: Благодаря, сигнал ми дават реплики, кратки моля, Иво Пазарджиев.
	Г-н Иво Пазарджиев/реплика/: Аз ще бъда много кратък, действително на кортовете се случиха много неща. Тия трибуни за които искаше и г-н Кмета да каже става въпрос за трибуните на първи корт бяха подменените, те бяха пострадали от едно от земетресенията мисля, че след 78-ма година което се е случило и бяха изравнени, подменени седалките. Това което той казва, че в тази година няма да се подменят седалки, а ще се ремонтират вътрешните помещения всъщност действително е по-разумно. Тъй като съблекалните, за които аз настоявам да се ремонтират се използват ежедневно, се използват от хората, които ходят там. Докато трибуните да кажем, че ще създадат една по-добра визия, но провеждането на такива турнири, които изискват трибуни не е нещо, което се случва всеки ден. Колко до действително разчитам и за барчето до читалището Захари Стоянов и за паркингите които стана въпрос. Действително да се направи оглед и да се намери начин да се направят необходимите ремонти. За Помагалото за Русезнание само искам да уточним за да не стане грешка става въпрос действително изпълнено е миналата година, но това е нещо което ежегодно трябва да се осигуряват средства на следващия курсове, които се обучават по Русезнание, така че разчитам да осигурим  средата за това помагало ежегодно и то да се залегне в бюджета и да го има вече всяка година. Колкото до проектирането за блок Троян на булевард Гоце Делчев действително там е по-сложна ситуацията, благодаря че се подхожда сериозно и така по-сериозно…..
Акад. Христо Белоев: Времето….
Г-н Иво Пазарджиев/реплика/:…… като пътно съоръжение, така че разчитам и там да се работи сериозно. Лично аз съм, задоволителни са отговорите за мен и ще подкрепя бюджета, тъй като действително датата е 17 септември и не можем да искаме някакви чудеса тук нататък до края на годината.
[bookmark: _Hlk240839914]	Акад. Христо Белоев: Да, Иван П. Иванов, реплика са това в момента.
	Г-н Иван П. Иванов/реплики/: Уважаеми г-н Председател, уважаеми г-н Кмет, уважаеми колеги за прословутия сервиз явно пак не съм разбран. Тука не става въпрос просто да се наеме една помещение, което може да направи всеки. Проблема е че в града все по рязка и осезателна е нуждата и от хладилни техници и от шлосери и от монтьори и от асансьорни техници и още куп специалности на които наблягам. И Общината може би трябва да вземем необходимите мерки, това имах предвид. Колкото до основният ми въпрос……
Акад. Христо Белоев: Моля за тишина…
Г-н Иван П. Иванов/реплика/:….. от първото ми изказване не разбрах какви мерки и средства се предвидени за привличане на чуждестранни или изобщо на инвеститори в града, защото на всички ни е ясно, че производството е необходимо. Благодаря ви.
	Акад. Христо Белоев: Благодаря, други реплики има ли на съветници, които поставиха въпроси? Така, Кмета на Общината.
	Г-н Пенчо Милков/дуплика/: Уважаеми г-н Председател, уважаеми колеги ползвам правото на дуплика за да отговоря на допълнително уточнения въпрос и също да направя още едно уточнение към моя колега Светлозар Симеонов. По повод на изричната ми намеса за тези фотоволтаици в двора на училищата, те не са включени докато не бъдат оградени. Тоест в момента не са опасни за децата, защото наистина е важен въпроса и е важно да прозвучи от тука опасно е да не бъдат счупени, което пак основанието е да бъдат оградени. Но в момента наистина не е, не работят така че е важно хората да знаят. По отношение привличането на чужди инвеститори първо сме предложили няколко обекта ключови още в предните години за финансиране от държавата, като разширението на пътя към индустриалния парк и доизграждането на улица в индустриалния парк, който е свързан с интереса на търговските дружества. Изключително активна политиката ми е с Министерствата, които финансират и подпомагат примерно Българска агенция за инвестиции, Министерство на икономиката и иновациите растежа, срещи съм правил в Министерството включително с инвеститори от Русе, които не съм отразявал защото са частни фирми. При срещи в моя кабинет в Русе преди да се реализират инвестиции също съм работил настойчиво с много колеги, срещите са продължавали дълго, а и не винаги са необходими средства за да дойдат инвеститори. Това което ние сме им предлагали и мисля, че няколко чужди инвеститора вие сте свидетел като общински съветник са дошли в нашия град са били във връзка с начина на работа на администрацията и доверието, което печелим в инвеститорите при тези срещи преди те да вземат решения. И пак казвам работата ми с институциите, защото по Закона за насърчаване на инвестициите това е нещо много пак важно, което ще кажа. В Южна България която все гледаме всяка инвестиция, която едно предприятие прави по-съществена то веднага се обръща към Агенция за насърчаване инвестиции към държавата да даде насърчителни мерки. Ние нямаме този инстинкт тук, не Общината, частните фирми го нямат. Множество срещи сме правили радвам се че вече две такива действия има от частните фирми, а именно при голяма инвестиция да търсят насърчителните мерки от правителството. Също така работим изключително активно за развитието на летище Русе, дейността там продължава. Много се радвам, че настоящия Министър г-н Пеев е от авиационната общност така, че мерките за привличане на инвеститори са много. Най-съществената от тях е разширяването съвместно с инспектората по образование на мрежата от паралелки за различни видове необходими специалисти и сега ще ви отговоря на въпроса. Аз разбрах за хладилника, опитах се да бъда, да направя смешка, която явно не се получи. Но това което ние постигнахме от преди три-четири години, когато Община Русе беше с нула мисля, че паралелки дуални, в миналата година ни обявиха за Общината с най-много паралелки за дуално образование, 45 ме допълва г-жа Георгиева. Дали това е абсолютно решението, не, но е необходимо предпоставка, която също заедно сме предприели и сме се развили за три-четири години. С всяко едно училище и с всяка една фирма й е оказана да работи, да подкрепя дуалните паралелки и така се сключиха договорите. Включително и Общината приема стажанти специалисти и така. Така че наистина ви моля да ни подкрепите. Мисля че на фона на тази икономическа обстановка в света, Русе в последните години наистина стана домакин на няколко чужди инвестиции и вие сте свидетели на това…… 
	Акад. Христо Белоев: Моля за тишина, Орлин Дяков изказване.
	Г-н Орлин Дяков: Г-н Председател, г-н Кмет, колеги има нещо, което се пропуска и много така не му се обръща внимание. Специално за тия 150 000 евро, които даваме на държавните културни институти. Тези пари колеги се дават за дейност, те не се дават да си плащат парното, тока или каквото и да е друго. И ние очакваме когато дадем тези пари и срещу тях ще получим някакъв продукт. Така, че броя на работещите в тия културни институти не е от такова значение, това първо. Второ все пак ние трябва да видим и на какво дередже най-общо казано финансово са и другите държавни културни институти или казано по-просто отговорни ли са към парите, които им дава държавата. Аз искам да ви кажа, че те въобще не са малко. Драматичния театър от плюс преди 4 години вече е на минус, Операта е доказано, не е доказано, аз знам че още от миналата година е на 7 милиона евро минус. А пък Кукления театър е на плюс така, че ние трябва много внимателно да даваме и като даваме да имаме изискване. До този момент аз знам, че много трудно може да се докаже, че тези пари са отишли за дейност, но все пак трябва да положим някакви усилия. Да се предоставят договори с порции, да се предоставят ако щете фактури за закупен декор или материали нещо да бъде предоставена като отчетност. Защото по моя вътрешна информация предните пари отидоха за билети до Египет. Изненадвате се нали? Да отидат на един полусамодеян фестивал. Както и да е мисълта ми  е че наистина няма лошо, прекрасно е че по този начин подпомагаме тези културни институти, но трябва да държим сметка за какво отиват тия пари. Благодаря ви. 
[bookmark: _Hlk240840779]	Акад. Христо Белоев: Благодаря, няма други изказвания. Преминаваме към гласуване, имаше едно предложение за увеличаване с 5 000 евро за Кукления театър на Росица Георгиева, което беше прието. Така, че няма да го гласуваме, гласуваме точката за приемане на бюджета на Общината за 2026 година, необходими са 26 гласа.

КВОРУМ – 48. С 29 „за“, 7 „против“ и 12 „въздържал се“ се прие

РЕШЕНИЕ № 1052
На основание чл.52, ал.1 и чл.21, ал.2, във връзка с чл.21, ал.1, т.6 от ЗМСМА, чл.94, ал.2 и ал.3 и чл. 39 от Закона за публичните финанси, във връзка с разпоредбите на ЗДБРБ за 2026 година и чл.16 и чл.22, ал.2 от Наредба за условията и реда за съставянето на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Русе, общинският съвет реши:

 
1. Приема бюджета на Община Русе за 2026 година – с преходен остатък в приходната и разходната му част в размер на 155 391 368 евро, както следва:
1.1. По приходите в размер на 155 391 368 евро съгласно Приложение №1, в т.ч.:
1.1.1. Приходи за делегирани от държавата дейности в размер на 98 302 257 евро, в т.ч.:
1.1.1.1. Обща субсидия за делегирани от държавата дейности в размер на 84 563 542 евро.
1.1.1.2. Собствени приходи на звената на делегиран бюджет в размер на 333 592 евро, съгласно Приложение № 1А.
1.1.1.3. Финансиране на бюджетното салдо                                                 13 405 123 евро
В т.ч. преходен остатък                                                                                  14 091 658 евро
и §8803 „Събрани средства и извършени плащания от/за сметки 
за средства от ЕС                                                                                            (-) 686 535 евро                                                                                                
1.1.2. Приходи за местни дейности в размер на                                       57 089 111 евро
1.1.2.1. Данъчни приходи в размер на                                                       16 007 016 евро
1.1.2.2. Неданъчни приходи в размер на                                                    17 866 461 евро
-  Приходи и доходи от собственост                                                          4 405 565 евро
-  Общински такси                                                                                        9 229 217 евро
-  Глоби, санкции и наказателни лихви                                                          695 255 евро
-  Други неданъчни приходи                                                                            586 474 евро
-  Внесени ДДС и др. данъци в-у продажбите                                         (-)1 436 078 евро
-  Постъпления от продажба на нефинансови активи                             4 350 938 евро
       -  Приходи от концесии                                                                                       35 090 евро
1.1.2.3. Помощи и дарения в размер на                                                             48 778 евро
1.1.2.4. Трансфери за местни дейности в размер на                                  6 698 436 евро
- Обща изравнителна субсидия                                                                   3 994 800 евро
       в т.ч. Трансфер за зимно поддържане и снегопочистване                  145 800 евро
-  Целева субсидия за капиталови разходи в местни дейности                2 056 100 евро
-  Трансфер за други целеви разходи за местни дейности                         648 700 евро
-  Възстановен трансфер за ЦБ                                                                    (-)1 164 евро        
            -  Трансфери между бюджети                                                                    (-)558 449 евро
            -  Трансфери между бюджетни и сметки за средства от ЕС           (-) 2 090 928 евро
1.1.2.5. Временни безлихвени заеми в размер на                                    (-) 164 639 евро
1.1.2.6. Финансиране на бюджетното салдо                                              19 282 436 евро
-  Придобиване на дялове и акции и увеличение на капитала                  (-) 322 114 евро
-  Получени дългосрочни заеми от банки в страната                                1 171 182 евро
-  Погашения по дългосрочни заеми от банки в страната                   (-) 1 005 421 евро
-  Събрани ср-ва и извър. плащания от/за сметки за средства от ЕС  (-) 623 688 евро
-  Чужди средства от други лица                                                                 (-) 7 396 евро
-  Погашения по финансов лизинг и търговски кредит                           (-) 199 519 евро
-  Отчисления по чл.60  от ЗУО                                                                    1 274 823 eвро
-  Преходен остатък /Приложение № 1Б/                                                18 994 569 евро                                                                                        
1.2. По разходите в размер на 155 391 368 евро разпределени по функции и дейности, съгласно Приложение № 2, 3, 3А, 4 и 5.
1.2.1. За делегирани от държавата дейности – текущ бюджет в размер на 93 227 279 евро, съгласно Приложение № 3, общ бюджет, съгласно Приложение № 3А
1.2.2. За местни дейности - текущ бюджет в размер на 47 254 055 евро, в т.ч. резерв за непредвидени и/или неотложни разходи в размер на 95 000 евро, съгласно Приложение № 4.
1.2.3. Приема разчет за капиталови разходи в Инвестиционна програма в размер на 14 915 034 евро, в т.ч. от целева субсидия  2 056 100 евро, съгласно Приложение № 5.
1.2.4. Приема разчет за разходите, финансирани с приходи от постъпления от продажба на общински нефинансови активи, съгласно Приложение № 10. 
1.2.5. Приема индикативен разчет за разходите, предвидени за финансиране със средства от Европейски съюз, средства по международни програми и договори и свързаното с тях национално и общинско съфинансиране, както и предвидените средства за авансово финансиране на плащания по проекти под формата на временни безлихвени заеми от общинския бюджет, съгласно № 16  и № 16 А.
1.2.6. Приема план сметка за разходите на обществен посредник. /Приложение № 7/
1.3. Утвърждава бюджетно салдо по общинския бюджет, изчислено на касова основа- дефицит/излишък в размер на (-)32 687 559 евро Приложение № 2.
1.4. Приема първоначалния бюджет на Община Русе по агрегирани показатели, съгласно Приложение № 2.

2. Определя числеността и утвърждава разходите за заплати през 2026 г., без звената от системата на образованието, които прилагат системата на делегирани бюджети, съгласно Приложение № 17. 
3. Утвърждава разчет за целеви разходи и субсидии, както следва за:
	3.1. Членски внос – 70 495 евро, 
	3.2. Помощи съгласно Правилник на Общински съвет гр. Русе за реда и условията за предоставяне на еднократни финансови помощи на физически лица от бюджета на община Русе – 18 304 евро
	3.3  Помощи съгласно Правилник за реда и условията за осъществяване на мерки за насърчаване на раждаемостта и подкрепа отглеждането на деца в община Русе:
     - помощи за новородени деца  – 92 033 евро
     - подпомагане на деца в приемни семейства – 5 215 евро;
	- подпомагане на лица с репродуктивни проблеми – 33 234 евро
	3.4. Калкулации за погребения на социално слаби, бездомни и самотни хора за 2026 година, както следва:    
 	- Калкулация за християнско погребение – Приложение № 27.;
     - Калкулация за мюсюлманско погребение – Приложение № 28.
	3.5. Стипендии за 3-ма студенти в размер на 16 745 евро (осигурени от местни приходи);
	3.6. Културен чек – 5 113 евро
	3.7. Субсидии за читалища:
		3.7.1. Държавно финансиране – 843 000 евро /Приложение № 15/
	3.7.2. Дофинансиране с общински приходи  - 76 514 евро за ремонт на читалищни сгради /Приложение № 15А/
		3.7.3.  Дофинансиране с общински приходи  - 25 563 евро за читалищна дейност 
     3.8. Програма „Спорт“ –637 978 евро
     3.9. Клубове на пенсионера, инвалиди и др. – 47 878 евро	
     3.10 . Програма „Туризъм“ – 195 360 евро, в. т.ч. 57 311 евро преходен остатък 
     3.11. Фондация „Русе-град на свободния дух“ – 61 355 евро
     3.12. Средства за Програма  „Култура“-76 694 евро
	3.13. Целеви текущи и капиталови разходи в областта на електронното управление Приложение № 5А
     3.14. Средства за благоустрояване и подобряване на инфраструктурата в кметствата  – 792 503 евро /Приложение № 6Б/
	3.15. Упълномощава кмета на общината да предостави на читалищата  средствата по т.3.7.3. след разпределението им, съгласно Закона за народните читалища. Да определи и договори допълнителни условия по предоставянето и отчитането на целевите средства по т.3.1.-3.12. Средствата за юридическите лица с нестопанска цел се предоставят само за нестопанската им дейност и не могат да бъдат използвани за дейности с икономически характер. В случаите, когато лицата извършват стопанска и нестопанска дейност са задължени да разграничат видовете си дейности така, че да е на лице фактическо или финансово-счетоводно обособяване на съответните дейности и да поддържат отделно счетоводно отчитане на стопанската и нестопанската дейност по отношение на активите, пасивите, приходите и разходите, свързани с тези дейности. Средствата се предоставят при спазване реда на Закона за държавните помощи.
     3.16. При неизпълнение на приходната част по бюджета на общината, което може да доведе до влошаване на финансовия стабилитет, трансферите на второстепенните разпоредители с бюджет за разходите, финансирани от общински приходи, могат да бъдат намалени под утвърдените им размери от първостепенния разпоредител.
4. Приема следните лимити за разходи:
4.1. СБКО в размер на 3 % от утвърдените разходи за основни заплати на лицата назначени по трудови правоотношения. 
4.2. Разходи за представителни цели на кмета и представителни разходи на Председателя на Общинския съвет в изпълнение на чл. 98 от Закона за държавния бюджет на Република България за 2026 г. /Приложение № 8/
     4.3. Средства за диоптрични очила в размер до 55 евро съгласно Наредба 7/15.08.2005 година за минималните изисквания за осигуряване на здравословни и безопасни условия на труд при работа с видеодисплеи.
     4.4. Утвърждава показателите по чл.45, ал.1, т.2 от ЗПФ за населените места - кметства, които не са определени като второстепенни разпоредители, съгласно Приложение № 6А.
5. Утвърждава списък на длъжностите и на лицата, които имат право на транспортни разноски-за пътуване в границите на населеното място, в съответствие с характера на трудовата дейност и за пътуване от местоживеене до месторабота и обратно, съгласно Приложение № 18.
6. Утвърждава разходите, целите по приходите и числеността на щатния персонал на общинските предприятия, съгласно Приложения № №13; 14; 14А 19; 20; 21; 22; 22А; 22Б;23; 23А;23Б;23В;24; 25;25А;25Б и 26. 
7. Приема бюджети на кметствата за 2026 г.  /Приложение №6/.
8. Одобрява актуализираната бюджетна прогноза за местните дейности с показатели за 2026 г. и прогнозни показатели за периода 2027г. - 2029 г. – Приложения №№ 11; 11А; 11Б; 11В; 11Г и 11Д .
9. Определя второстепенните разпоредители с бюджет за 2026 година, съгласно Приложение № 12.
10. Определя максимален размер на дълга, както следва:
10.1. Максимален размер на плащанията по общинския дълг към края на 2026 година, съгласно чл.32, ал.1 от ЗПФ /2023; 2024 и 2025 г./ -   3 526 818 евро 
10.2. Дългът от финансови посредници в изпълнение на финансов инструмент, управляван от „Фонд мениджър на финансови инструменти в България – ЕАД, не се включва при прилагане на ограничението по чл.32, ал.1 от ЗПФ.
10.3. Максимален размер на общински гаранции за 2026 г., съгласно чл.32, ал.2 от ЗПФ – 2 002 643 евро
10.4.  Намерения за поемане на нов общински дълг за 2026 г.-1 757 023 евро; в т.ч. общински гаранции – 0 евро /Приложение № 9/.
11. Определя максимален размер на новите задължения за разходи, които могат да бъдат натрупани през 2026 година по бюджета на общината, като наличните към края на годината задължения не могат да надвишават  15% от средногодишния размер на отчетените разходи за последните четири години. Ограничението не се прилага за задължения за разходи, финансирани за сметка на помощи и дарения.
12. Определя максимален размер на ангажиментите за разходи, които могат да бъдат поети през 2026 година, като наличните към края на годината поети ангажименти за разходи не могат да надвишават 50% от средногодишния размер на отчетените разходи за последните четири години; ограничението не се прилага за ангажименти  за разходи, финансирани за сметка на помощи и дарения.
13. На основание чл.125, ал.1 от ЗПФ оправомощава кмета на общината да извършва компенсирани промени:
13.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;
13.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
13.3. В разходната част на бюджета за сметка на резерва за непредвидени и/или неотложни разходи по т. 1.2.2. от настоящето решение. 
14. Възлага на кмета: 
14.1. Да утвърди бюджетите на разпоредителите с бюджет от по-ниска степен.
14.2. Да  организира и утвърди разпределението на бюджета по параграфи и тримесечия на Първостепенния разпоредител с бюджет, както и на всички Второстепенни разпоредители.
14.3. Да информира Общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
14.4. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ, включително и да извършва вътрешни компенсирани промени по показателите.
14.5.  Да извършва служебна корекция на бюджет 2026 г. по приходната и разходната му част за обезщетения, получени от Застрахователни компании. 
14.6. Да извършва служебна корекция на бюджет 2026 г. по приходната част по параграфи, отчитащи се със знак минус, без да изменя общия размер на приходите.
14.7. Да извършва служебна корекция на бюджет 2026 г. по приходната и разходната част по показателите на Единната бюджетна класификация, със сумите на получените помощи, трансфери и субсидии, както и със сумите на реализираните собствени приходи на училищата, прилагащи системата на делегираните бюджети.
14.8. Съгласно чл.130 от ЗПФ да ограничава или спира финансирането на бюджетните организации, звена  и субсидирани дейности при нарушаване на бюджетната дисциплина до преустановяване на нарушението.
14.9. Да актуализира общинския бюджет с размера на постъпилите дарения и спонсорства в съответствие с волята на дарителите и спонсорите.
15. Упълномощава кмета:
15.1. Да разработва и възлага подготовката на общински програми и проекти. Да кандидатства за финансирането им със средства от Европейски структурни и инвестиционни фондове, и от други донори, по международни, национални програми и  други програми, и от други източници, за реализиране на годишните цели на общината и за изпълнение на общинския план за развитие; при спазване изискванията на чл. 104, ал.1, т.4 и чл. 126 от Закона за публичните финанси.
15.2. Да сключи договори с Министерство на културата за съвместно финансиране на културни институти, както следва:
15.2.1. ДТ „Сава Огнянов” – 51 129 евро, в т.ч. за организиране на Национален конкурс за млад театрален режисьор „Слави Шкаров“.
15.2.2. Държавна опера – 51 129 евро
15.2.3. Държавен куклен театър – 51 017 евро
15.2.4. В договорите за съвместно финансиране да се включи клауза за ангажираност три пъти в годината с мероприятия в културния календар на община Русе по повод Национални празници и други местни чествания – три събития в рамките на Културния календар на общината. Културните институти задължително да представят до 31.12.2026 година отчет с подробна справка за изразходените средства по мероприятия, проекти или конкурси, от която да е видно, че средствата са използвани за дейност.
16. Дава съгласието си Второстепенните разпоредители с бюджет от функция „ Почивно дело, култура и религиозни дейности“, група „Култура“ да прилагат системата на делегирани бюджети, като събраните собствени приходи остават за техни цели, съгласно Приложение № 1А.
17. Одобрява разчетите за приходи и необходимите разходи по чл. 66 от ЗМДТ за 
2026 година, съгласно Приложение № 32.
18. Няма просрочени задължения от предходната година. Одобрява размера на просрочените вземания, които се предвижда да бъдат събрани през годината /10%/, съгласно Справка за просрочени вземания и задължения по Приложения № 29 и № 30.
19. Приема за сведение Протокола от публичното обсъждане на бюджета, съгласно Приложение № 31.
20. На основание чл. 60, ал. 1 от Административнопроцесуалния кодекс, допуска предварително изпълнение на решението, с оглед защита на стабилността и финансовата устойчивост на общинския бюджет и предприемане на незабавни действия за изпълнение на поетите ангажименти в сферата на местното управление. 


	Акад. Христо Белоев: Обявявам почивка до 11:30, бъдете точни.

Почивка 10 минути

	Акад. Христо Белоев: Тъй като мина времето, просрочихме за почивка, проверка на кворума, моля гласувайте, регистрирайте се. 19, тук сме доста повече, така в залата сме повече, моля проверка на кворума втори път. Моля на устройствата регистрирайте се. 25 ама тука сме ……27 души сме, влизат още. Колеги не сте натискали бутончето, трета проверка на кворума. 31 общински съветници са се регистрирали имаме необходимия кворум, продължаваме.


Точка 6
К.Л.1065 Даване на принципно съгласие и одобрение на непредвидени и неотложни строително-монтажни работи (СМР) за обект „Плувен комплекс – гр. Русе“ за сметка на бюджета и собствените средства на „Общински пазари“ ЕООД

[bookmark: _Hlk240841173]	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, уважаеми общински съветници в процеса на изпълнение на проекта за Плувния комплекс в Парка на младежта са възникнали допълнителни СМР свързани с изцяло за запазването на Кулата за скокове. С писмо от председателя, извинявайте, от управителя на Общински пазари има предложение към Общински съвет - Русе да даде съгласие Общински пазари ЕООД да изплати със собствени средства сумата в размер до 40 981.93 евро, на изпълнителя Бодиак Инженеринг ДЗЗД като плащането е за допълнителните непредвидени СМР по договора за плувния басейн. Тези дейности са неотложни за пускането на обекта в експлоатация, гарантиране на неговата безопасност и ще запазят Кулата за скоковете. Ако имате въпроси ще отговорим. Благодаря.
	Акад. Христо Белоев: Благодаря, Митко Кунчев изказване.
	Г-н Митко Кунчев: Уважаеми колеги има едно недоразумение с този обект чуваме за непредвидени разходи, това не е вярно. Както пише в самия документ, че тези действия са изрично поискани от Община Русе с писмо еди кое си, тоест Общината ги е поискала съвсем официално. Сега нас не ни е питала дали да запазим Кулата или не, но някой е решил да я запази, както й да е. И после какво пише съгласно писмено становище на Община Русе пак, разходите по запазване на Кулата следва да бъдат поети от търговското дружество. И сега какво правим ние тука тъй? За какво сме се събрали и за какво ще гласуваме? Всички са се разбрали да се плати, да се плати и толкова. Аз съм против всяко друго решение. Благодаря.
	Акад. Христо Белоев: Галичка Николова.
	Г-жа Галичка Николова: Уважаеми г-н Председател, уважаеми колеги аз ще изложа мотивите на нашата група, защо няма да подкрепим предложението на този контролен лист. На пръв поглед става дума за около 41 000 евро за запазване на Кулата за скокове на Плувния комплекс, но след като прочетем внимателно документите въпроса не е само сумата. Въпроса как са възложени тези строително-монтажни работи и кой е разпоредил изпълнението им? Кога е възникнало задължението за плащането и защо Общински съвет трябва точно сега да даде писмено становище след, като значителна част от работата вече са извършили? В предложението до нас е записано, че СМР, само искам да кажа, че изказването ми е от група ако може да отбележим….
Акад. Христо Белоев: Ами в началото трябваше…ще увеличим.
Г-жа Галичка Николова:…пропуснах, извинявам се много, предложението е записано, че СМР е по запазване на Кулата е една обща стойност 80 000 лв. и малко отгоре или около 41 000 евро. И че към момента са физически изпълнени приблизително наполовина и че вече е съставен и подписан акт 19 на стойност 43 000 лв. или да кажем двадесет и няколко хиляди евра. Тоест ние не разглеждаме намерение нещо да бъде извършено, а ние разглеждаме вече извършена работа. Работа която е започнала и изпълнена и която вече е актувана. И всичко това сега ние тепърва сме призовани да дадем принципно съгласие. Дали от Общинския съвет не се очаква не предварително да одобри бъдещо действие, а постфактум да легитимира вече извършени и актувани строително-монтажни работи и именно този проблем е поставен и в настоящия вариант на изказването. Нашата група не може да одобри такава позиция, още повече, че тук има едно много интересно противоречие. Това е датата на договора, за което може би ще получим някакви обяснения. В предложение на Кмета до Общинския съвет е записано че договора с ДЗЗД Бодиак инженеринг е сключен на 23 декември 2023 година, в приложеното към същата преписка писмо на Кмета от 13 май 2026 година обаче е посочен договор № 5 от 22 декември 2022 година. А в публичните данни по обществената поръчка фигурират датата 20 декември 2022 година, тоест пред нас стоят три дати и това противоречие е отразено и в представения проект на изказването в случая и което никак не е маловажно. Защо Община Русе е поискала запазването на Кулата? Защото Община Русе е поискала запазването на кулата на 29 август 2023 година, ако договорът е от декември 2022 година, тогава действително искането за запазването на Кулата е възникнало след сключването. Обаче ако е от декември 23 година договора, както е записано в предложението, което ние днес трябва да гласуваме тогава възниква въпроса. Как дейност която Община е поискала през август 2023 година, четири месеца преди сключването на договора в последствие е определена като непредвидена и извън първоначалния обхват? Просто тия две твърдения не могат да останат едно до друго в официалните документи без да бъде дадено обяснение. Има и друго противоречие през май 2026 година вече се говори за необходимост от финансов ресурс за разплащане на допълнителни СМР. Община Русе отговаря, че Общински пазари разполага със собствен финансов ресурс и може самостоятелно да покрие задълженията. Обаче през май месец вече говорим за задължение и неговото разплащане, през август Общинския съвет е призовават тепърва да даде принципно одобрение на същите дейности, това което виждаме и сега. Как е възникнало задължение и плащане през май, ако през август тепърва се търси одобрение, което според самата докладна е правна необходимост? Другия въпрос, който искам да поставя е какви са СМР-та извъндоговорни или допълнителни по договор № 5. Това е противоречие, което единия документ го определя като извъндоговорни, а другия като допълнителни, което е две съвсем различни неща. Ако работите са извъндоговорни, то те не са част от действащия договор, ако са допълнителни СМР това обикновено са дребни видове СМР, които се налагат от самия строителен процес. Кога и с какъв акт тези извъндоговорни дейности са станали СМР по договор № 5? Има ли изменение на договора? Има ли допълнителни споразумения? Има ли произнасяне на възложителя? И още нещо…..
Акад. Христо Белоев: Една минута просрочихте вече…..
Г-жа Галичка Николова:…. приключвам, тука идва реч за заповедната книга, която трябва да присъства на всеки обект. Защо към предложената ни документация никой не е приложил заповедна книга, договори и някакви основания, от което…..
Акад. Христо Белоев: Времето….
Г-жа Галичка Николова:….. ние да преценим това което се иска от нас. Всъщност това е същината на нашите възражения и не може акт 19 сам по себе си да отговори на въпроса. Защо работата е била възложена и на какво договорно основание е извършена? Няма позиция на строителния надзор и поради всички тия основания ние няма да дадем гласа си и да подкрепим този контролен лист.
[bookmark: _Hlk240960591][bookmark: _Hlk240966528]	Акад. Христо Белоев: Да, благодаря. Отчетете, че две минути ви дадох над петте. Така Валери Иванов изказване, репликата, не. Валери Иванов изказване от група, от група, времето е пет минути, там тече ви й на екрана.
	Г-н Валери Иванов: Благодаря ви г-н Председател, уважаеми г-н Кмет, дами и господа колеги общински съветници аз…..
Акад. Христо Белоев: Моля за тишина……
Г-н Валери Иванов:….поисках от името на група понеже по-бавно говоря за да дойде до всички Вас. Само преди половин час приключихме едночасова дискусия по тримесечния бюджет на Община Русе за 2026 година, защото остават точно три месеца до края на годината. По контролен лист 1065 аз не виждам кой знай какви…. Как да се изразя? Даване на принципно съгласие на Общинския съвет за одобрение на непредвидени и неотложни строителни монтажни работи на обект Плувен комплекс. Сега това с наше решение е възложено на общинската фирма Общински пазари. Общинската фирма Общински пазари е еднолично търговско дружество собственост на Община Русе, на който принципал е Общинския съвет. И ние трябва да одобрим нещо, което е свързано с едно много добро дело. В края на краищата има ли някой нещо против Плувния комплекс……
Акад. Христо Белоев: Моля без реплики….
Г-н Валери Иванов:…. добре….
Акад. Христо Белоев: …ами вие защо му отговаряте…..
Г-н Валери Иванов:…. не го приемаме, не го приемаме…
Акад. Христо Белоев: ….моля….
Г-н Валери Иванов:…. отказваме го и какво следва от тук нататък. Само след един месец спират се на всякакви дейности, тръгваме по някакви дела с изпълнител и така нататък. Само след месец аз съм сигурен, че ще констатираме изчезнала дограма, счупени стъкла, плочки, млочки и така нататък, разруха. Ние в България сме специалисти на раздухата, казвам като човек цял живот занимавал с такива …..
Акад. Христо Белоев: Моля за тишина….
Г-н Валери Иванов:….. така че нашата група категорично ще подкрепи принципното съгласие и надявам се всеки с ръка на сърцето…..
Акад. Христо Белоев: Моля за тишина…..
Г-н Валери Иванов:…. желаем ли да имаме Плувен комплекс в град Русе.
	Акад. Христо Белоев: Така, Деян Герасимов реплика.
	Г-н Деян Герасимов/реплика/: Благодаря ви г-н Председател вижда се че още на тази точка колегите от БСП са така нетърпеливи да ни страхуват със съд. А всъщност става дума за едно СМР, което дайте да четем правилно документацията. Нещо което е извършено, което изцяло е възложено от Общината по надлежен ред. Сега ни се представя като непредвиден разход, за това бижу за което говори г-н Йорданов, нали. Кулата която при многократни мои питания съм установил, че е някакъв архитектурен шедьовър, който трябваше да бъде запазен. И заради него трябваше да изместим коритото на басейна един декар, корито с близо 2 м и което пък наложи екзекутив и ново разрешително за строеж, забавяне, нови разходи. Които между другото би трябвало да похвалим г-н Кунчо Кунчев донякъде, защото аз съм разглеждал документацията и там разходите за тази Кула бяха предявени наблизо 200 000 лв. от изпълнителя. Само че нали той обича така да по наднаписва нещата и г-н Кунчев беше направил необходимата санкция за да ги смъкне до тази сума, която в крайна сметка в момента за мен е големият въпрос. Защо тя трябва да излезе от оперативните средства на дружеството Общински пазари? Нещо което в следващо си изказване, което отсега заявявам ще доразвия. Благодаря ви.
	Акад. Христо Белоев: Благодаря ви, Искрен Веселинов реплика. Герасимов натисни бутонче.
	Г-н Искрен Веселинов/реплика/: Уважаеми колега Иванов аз мисля, че много драматично представихте нещата. Всъщност имаме едно предложение от страна на управителя към общото събрание, с което ни казва, че са извършени определени разходи, които нали са в процеса на изграждане на басейна и ни уведомява на практика, че ще ги вземе от оперативните средства. Честно казано дали ще е гласуваме или не тая точка той може да си извършва абсолютно същото плащане, като един добър управител държи общо събрание горе-долу в част на нещата. Аз така си го представим целия този материал, предлагам нали да не драматизираме чак толкова нещата. И всеки съобразно вижданията си да подкрепи или не съответната точка. Във всеки случай смятам, че всички сме на мнение, че трябва да има такъв работещ обект. Дава ли сме си многократно гласа в тая посока останалото, както се казва са детайли.
	Акад. Христо Белоев: Благодаря, Светлозар Симеонов реплика.
	Г-н Светлозар Симеонов/реплика/: Колеги това което слушах това е някакво ново ноу-хау. Разбирам, че Кулата има и дограми което е добре, но аз ще предложа нещо друго. Така и така сме събрали явно Общината има пари за щяло и нещяло да дава.  Предлагам нещо друго да отделят в отдел култура, да отделят едни пари да си направят едни ключодържатели. И като туристическа дестинация да минават гражданите на другите държави да преминават в тоя исторически обект, да го погледна така емблемата на града и да си купят по един ключодържател. Благодаря, да с Кулата. 
	Акад. Христо Белоев: Благодаря, изказвания те бяха заявени. Герасимов натисни или ако не? Да имаш думата. Не е ли активна системата? Да, да заповядай. Деян Герасимов изказване.
	Г-н Деян Герасимов: Благодаря ви г-н Председател „…..прозрачно управление означава, че Общината ще бъде като стъклена сграда в която всяка процедура, всеки документ или плащане ще мога да бъдат установени от гражданите….“ цитирам г-н Пенчо Милков. Тъй като в комисии доста от въпросите не успяхме да намерим отговор на включително и за тази точка, както и за следващата за басейна. Аз входирах мое питане подробно и разбира се очаквах, че то ще бъде отложено, защото такава е практиката напоследък на стъклената сграда. Заради което аз обаче слушам г-н Милков и вие така много пъти сме призовавате да си използвам вълшебната карта на общински съветник, с която отидох в Общински пазари и пожелах да ми бъдат предоставени копия на всички документи свързани с проекта. Така че там излязоха много, много интересни неща вие много добре знаете, на да говорим сега в случая за Кулата и да бъдем много ясни. Тези дейности към момента изглеждат законово претендирани, защото поради предходното си изложение е възложена ново екзекутив и разрешително за строеж, действително те са възложени и съответно актувани надлежно. Проблемът е че има една не малка кореспонденция, в която изрично се вижда кой желае Кулата да бъде запазена. Тя не е част от проекта има становище на проектантите, че така не е особено умно да се запазва има много нали други трудности, които ще възникнат вследствие това. Но Общината твърдо заявява, че иска да запази тези тази Кула. В този ред на мисли, защо всъщност още миналата година Общински пазари има писмо към Общината, с което иска разрешаване на този казус? Но отново повече от година и половина нямаме разрешение и защо всъщност в момента се стига? Аз предполагам само че г-н Кунчо Кунчев все пак в опита си да продължи изпълнението на проекта е стигнал до това бих казал дръзко решение да ги заплати от оперативните си средства, а не Общината която всъщност желая запазването и го възлага на практика през възложителя. Не е намерила друг начин да финансира този разход от 40 000 евро, защото ние вече три години осигуряваме един огромен комфорт на действие на този изпълнител. С шест анекса за удължаване на срока, със спиране на строителството заради температури от порядъка на четири месеца, спиране на строителството имаше през март месец, през което строителството не беше реално спряно, но това е друг въпрос РНДСК не вижда там проблем. Всичко това го правим с тази висша цел басейна да се случи и да бъде завършен, обаче ние всъщност още с представянето на бизнес програмата, с която се взе големият инвестиционен кредит ясно се показа, че голямото предизвикателство ще е като срежем лентичката. И ние вместо да говорим през тези години за експлоатационните разходи, за трудностите които предстоят в бъдеще, планирането и експлоатацията на този обект ние все още продължаваме да решаваме строителни проблеми и то със задна дата от преди две години. Само за следващата година дефицитът, който прогнозира бизнес програмата е близо 500 000 евро. В тази връзка трябва ли сега 40 000 евро още да лишим оперативни разходи Общински пазари при положение, че ако изобщо бъде въведен в експлоатация тази година той е в огромно затруднение как точно ще успее да се справи с разходите. И тепърва ще говорим нали и за общинските субсидии. Така, че документална следа има и след като Общината толкова държи Кулата да остане е редно да намери начин да финансира, а не в момента г-н Кунчев да се чуди всъщност как да излезе от тази ситуация. И аз честно казано се надявах юристите и специалистите в строителството да попитат как е възможно той да заплати 80 000 лв./ 40 000 евро, на какво правно основание без обществен поръчка? Защото той не може да направи обществена поръчка за нещо което е извършено. Така че е ясно че ние няма да подкрепим тази точка и за мен най-важният аргумент за това е действително финансовото здраве на предприятието. Благодаря ви.
[bookmark: _Hlk240961297]	Акад. Христо Белоев: Благодаря, Христо Попов изказване.
	Г-н Христо Попов: Благодаря г-н Председател от изказванията до момента разбрахме, че Общината иска да запази Кулата, но някой е взел решение от Общината. Ако е г-н Милков да стане да каже, аз взех решение да се запази Кулата или ако някой друг специалист. Така че въпросът ми е кой взе решение за запазване на Кула, която няма да се ползва? Това ми е въпроса.
	Акад. Христо Белоев: Други изказвания няма заявени. Г-н Кмете за отговор по……Кмета на Общината.
	Г-н Пенчо Милков: Уважаеми г-н Председател, уважаеми колеги общински съветници две са точките свързани с комплекса плувния в парка, тази и следващата и ние трябва да си отговорим на няколко въпроса, на които отговора моя е ясен. Искам ли хората да ползват басейна максимално скоро или не ? Искат ли хората да ползват максимално скоро басейна или не? Моят отговор е максимално скоро. И второ всички, които се изказват по въпроса и търсят медийно внимание, нито едно незаконосъобразно действие не могат да посоча. Третото много важно нещо е че идеята за този басейн започна реализацията й в първия мандат и в първия мандат имаше говорене, обществено обсъждане много важно. Първо с клубовете и със спортистите и техните родители, но и с обществеността. Имаше идеен проект, този идеен проект беше представен тук в тази зала. С този идеен проект аз направих среща с групите и с опозицията и с този идеен проект ние взехме решение да реализираме обекта с такъв източник на финансиране именно с Фонда за градско развитие. Метод и финансов инструмент, който не беше използван дотогава в нашия град. Това обсъждане не се взема предвид при днешното говорене. В идейния проект на Кулата, което беше одобрено от Общинския съвет и тук всички гледаха идеята на покойния вече, бог да го прости, архитект Цвети Русинов Кулата е там. Когато се сключва договора и се изработва от изпълнителя инвестиционния проект установява, че Кулата е няма, а това противоречи на нещо което сме показвали на гражданите и аз съм ходил в групите за да ги убеждавам да го подкрепят. Така че имайте предвид нещата, които са ставали преди Вас, защото те също са важни. Какъв вид са работите? Е описано в точката помолил съм колегите правно и фактически да изложат всичко, това е по отношения на вашия въпрос. Какъв тип са разходите? Описано е в материала в обстоятелствената част. Дейности които в рамките на изпълнение на един обект три-четири години са направени и са в полза и ще бъдат използвани от нас. И в следващата точка ще стане дума. Общата сума, аз ще го повторя и при следващата точка, за три години, четири изпълнение е 3,8% - 4% оскъпяване, което се предлага на Общинския съвет да ги одобри. Кулата дали е шедьовър или не е шедьовър? Го е преценил този, който прави идейния проект, за който аз съм застанал с лицето си, с визията си и Общинския съвет тогава гласува. И след това вече изпълнителя нямаше според мене право да изменя инвестиционния проект толкова диаметрално спрямо идейния проект, който русенци обсъдиха и тогавашния Общински съвет. Така че той е застанал зад Кулата проверете си заседанията, като ми четете думите и гледайте какво съм говорил. Аз съм се съобразявал и с мъжете и жените преди Вас, защото е вземано решение преди това. Така че няма никакво дръзко решение и да се противопоставя директора на общинското ръководство. На предприятието сме дали много други функции да развиват търговски обекти, да строи, да прави и му даваме възможност за допълнителни приходи и му възлагаме задачи, това е една от тях. Всеки един от анексите е гласуван и за всеки един от анексите има достатъчно мотиви и Общинския съвет се е произнасял. По отношение на експлоатационните разходи също беше въпрос на общественото обсъждане, когато се вземаше решение дали Общината да се занимава да строи басейни или не. Всички хора, които са строили басейни в последните години изтъкват, че басейните са на загуба, защото плуващите не могат да си позволят да заплатят такси в такъв размер, че басейна да излезе на плюс. Съответно ние сме взели тогава решение в първия мандат, Общинския съвет е взел решение обсъждайки и на общественото обсъждане този факт, че ни е необходимо съоръжението. И че трябва Кмета и Общинския съвет да направят всичко възможно тогава ни викаха родителите по срещи. Едната беше с …… в един ресторант бяха се събрали стотици хора, а с другия клуб в парка- стотици хора и те казаха каквото е необходимо да се направи да имаме пълно съоръжение. Експлоатационните разходи дружеството ще има приходи, ако те не са достатъчно за да покрият разходите на съоръжението, Общината и Общинския съвет трябва да допълни, за да могат децата на Русе да плуват в това модерно съоръжение. А не таксите да бъдат непосилни, защото ако се сложат огромни такси сигурно ще излезе на печалба, ако има кой да ги плаща, разбира се. Така, че за експлоатационните разходи е мислено още по време на общественото обсъждане. Общината да финансира, а не Кунчо Кунчев? То Общината и Общински пазари за мен в моето съзнание каквато грижа полагам за общинските финанси, такива грижа полагам за 77 второстепенни разпоредители за търговските дружества. Така че когато му се възлагат задължения, които са в повече веднага ви се предлага точка пък да бъде освободен от задължението да плаща дивидент, което е основно задължение на търговските дружества. За мен е важно днеска кой ще подкрепи, защото ние сме на финалната права. Всички технически елементи вътре в съоръжението са сложени, то работи, басейна вътре е пълен с вода. Всичко работи, всичко е инсталирано, тука е Алпай Гаваз, който е директор при нас искам да го изслушате и да ви кажа какво са констатирали на място. След поканата да се подпише акт ние сме отишли на място и сме констатирали дейностите, които допълнително трябва да се извършат и ги изисквам от строителя и тогава ще подписваме каквито е да е документи. Но кога, това към всички русенци го казвам, кога ако не в края на едно строителство или ремонт страните да си уредят финансовите отношения. Всеки един човек, който покани дори майстор в къщи да работи в края на строителството се установява реално изпълнено. Във всеки един обект на Общината, който ние сме извършвали или вие като частни предприемачи извършвате и накрая се прави екзекутив и той може да има разлика от проекта и тази разлика затова накрая се уточнява. Защо преди година и половина не сме го направи? Защото накрая се уточнява кое е изпълнено в повече и кое е изпълнено в по-малко и се прави уравняване при приключването на строителството. Защо се търси говорене политическо? Отново пак казвам няма да отвърна на нападките и на опита да са търси проблем там където няма. И ще завърша с това за тези три години, в които се изпълнява строителството и финансовата дисциплина на Общината и тази на търговското дружество са ежегодно проверяване. В Общината три пъти годишно е Сметна палата. В Общината ежегодно е ….. и всяка година анализ за един и същ, дейностите са законосъобразни. Така че мисля, че отговорих на колегите които взеха отношение по Кулата. Вижте идейния проект, който беше подготвен и след това вече в инженеринга, разликата се забелязва от инвестиционния проект. Ние сме държали да си изпълни това за което Общинския съвет и гражданите бяха уведомени, че ще се изгражда като съоръжение. Благодаря ви.
	Акад. Христо Белоев: Благодаря, реплика, да. Само първо, имаше ли предложение за изслушване на Алпай или не? Да, добре. Реплика Светлозар Симеонов, Герасимов ли беше после. 
	Г-н Светлозар Симеонов/реплика/: Колеги аз гледам обсъждаме едно точка и после съвсем влязохме в друга точка. Ние започнахме да се разхождаме по целия дневен ред, аз мога да обърна вниманието на 20 точка, например да вкарам и сега тука и та си говорим за нея. Ние уж си говорим за Кулата сега говорим за целия комплекс. Те може да са свързани две точки ама точка по точка се гласува г-н Милков. Така че мисля, че обсъждаме за Кулата какво трябва да се прави и аз лично ще гласувам против. По простата причина, че не виждам тази Кула какъв е символа и защо трябва да се дават толкова пари за нищо. 
	Акад. Христо Белоев: Герасимов
	Г-н Деян Герасимов/реплика/: Благодаря ви колеги ами когато има толкова важен идеен проект, защо последствие възлагаме инженеринг, който дори не успяваме да из контролираме, това е първия ми въпрос. А от друга страна вашата група, кога ще спре да ни страхува с това нещо, искаме ли басейн или не искаме. Явно е че обществеността иска басейн гласувано е от предходния мандат обаче постоянно да се казва, че сме на финалната права и едва ли не абе дайте да го довършвам този басейн, да стискаме зъби. Няма лошо стискаме зъби това казах и аз, невероятен комфорт, аз не знам такъв изпълнител. Вие ме изумявате с това отношение към парите на русенския данъкоплатец, вие ако във Вас си правите ремонт накрая каквото ви кажа строителя туй плащате ли. Аз не мисля, че русенци са съгласни по тоя начин да заплащат строителени дейности в града, туй е просто уникално. 25 март вие казвате, че оставя месец и половина няма как да разкажа цялата хронология за да ви оборя внушенията. Направил съм нарочна пресконференция вчера с колегите, 30 минути целия казус го има, има доста щекотливи моменти, които включително касае законосъобразността. Аз ви попитах как смятате да се разплати дружеството за тази свършена работа, вие сте специалист в договори, в строителството. Редно е да кажете как да го направим, а не да прехвърляте отговорността там…..
Акад. Христо Белоев:  Времето…..
Г-н Деян Герасимов/реплика/:….. така че този идеен проект, който може би русенци са го харесали, аз съм говорил с цялата общественост, защото съм част от нея никой от тях не одобрява една Кула, която е опасна……. 
	Акад. Христо Белоев: Моля, моля за тишина……
Г-н Деян Герасимов/реплика/:….някой ще се пребие…..
Акад. Христо Белоев:…моля, моля за тишина, дуплика ще има ли? Да Кмета. Тука реплика бяха на Кмета, две реплики, дуплика.
	Г-н Пенчо Милков: Има много мъдрост в българския народ, той я изразява с приказки има една приказка за „Лъжливото овчарче“. И аз съм на път вече да повярвам наистина, че някой от Вас другия път като повдигнат ръчичка да говорят с хората те просто няма да ги слушат. Нали сте чел, нали сте ходил със свещената карта в предприятието да четете и там като четохте…..че Вие винаги четете като говорите, не знам кой го пише обаче, някой ви го пише, защото не винаги с разбиране го четете. Обаче като твърдите, че сте ходили да ги четете тия документи видяхте ли там, че се претендират в пъти повече средства, в пъти, че след това е ходила комисия. От хора за разлика от нас са инженери, че е направен анализ кое действително е изпълнено в повече и е полезно и трябва да остане. След това и след това този протокол, който на искането сме изпратили хора които да проверят, това ви предлагаме. Има много други твърдения, които сме отхвърлили. Изобщо като кажете на …… от тази трибуна, защото тя за мене е свещена някакво твърдение, което е грешно и лъжливо. Едно е да лъжете срещу мене в личната си страница, това мога да го приема, но тука от най-вишето място в Общината да се лъже бездарно, аз приемам, че човека….
 Акад. Христо Белоев: Моля за тишина…..
Г-н Пенчо Милков:… приемам, че човека човек се занимава сериозно с нещата които върши…..
Акад. Христо Белоев: Моля за тишина…
Г-н Пенчо Милков:…… може би искате да млъкна вече? Може би искате да ми вземете думите, да мъкна?.....
Акад. Христо Белоев: Моля за тишина…
Г-н Пенчо Милков:….. аз стоя спокойно и ви слушам, защо ви е трудно да ме изслушате? Защото говорите неверни неща, неверни неща, неверни, лъжливи.
	Акад. Христо Белоев: Да това беше дуплика. Иво Пазарджиев изказване.
	Г-н Иво Пазарджиев: Уважаеми г-н Кмет, уважаеми г-н Председател, уважаеми колеги общински съветници действително се смесиха двете точки, което може би е в рамките на нормалното, тъй като са свързани. Но аз ще се концентрирам по отношение на това което имаме като проект за решение по настоящата точка и ще взема отношение по следващата точка, която е по-съществената според мен. Не мислех да правя изказване, но бях провокиран от изказванията на колегите Светлозар Симеонов и Деян Герасимов ще започна отзад напред. Първо считам, че може би тонът който имаше преди малко и от страна на г-н Герасимов и от страна на г-н Кмета не беше този, който трябва да има на нашите заседания, аз съм убеден, че няма човек в тази зала, който да не иска да има басейн. Този въпрос не стой на нашето внимание според мен, тъй като въпросът е решен както ме допълва г-жа Николова от място. От друга страна и в предходния мандат както г-н Кмета каза са вземани на решения след много дебати, след анализи и се е преценило да се започне да се върви в една посока, да се използва един финансов инструмент от Фонда за градско развитие, който вече Общината обслужва. Убеден съм че г-н Герасимов не е човек, който да не иска да има басейн тъй като неговия живот пък както аз казах че моя е свързан с тенис кортове, неговия е свързан, тъй като го познава много години, от ученическите години се познаваме с водната топка и съм убеден, че е от раделите да има басейн. Разбира се че той като съветник има право да има своите критики за начина по който се изпълнява басейна, за поредното финансиране, което трябва да направим, но това което обясни г-н Милков е така. Действително по време на един строеж, на един ремонт възникват проблеми. Аз няма да кажа, дори няма да бъда по-остър, но има проблеми. След като се налага да го гласуваме в момента това е проблем, но какъв избор имаме ние. Аз вчера си направих труда и съм гледал вашата пресконференция поставяте логични въпроси, които ги поставят и нашите съграждани. Но оттук нататък и към г-н Симеонов и към г-н Герасимов бих казал, добре ако сега не гласуваме това, този проект за решение, какво следва? Какво ще, какво ще……..
Акад. Христо Белоев: Моля……
Г-н Иво Пазарджиев:…ще последва оттук натъка, за да бъде платено от средствата на общинското дружество Общински пазари трябва да бъде гласуван този проект за решение, който има към настоящия момент. И ще завърши изказването ми с това, че Кулата няма да бъде опасна г-н Кунчо Кунчев идва на комисии, навсякъде го повтори, че всъщност тя не само, че ще бъде обезопасена, но ще бъдат премахнати съоръжения, които са позволявали на нея да се качват хора. Колкото да има желание някой човек поне такова е уверението ни, колкото да има желание някой човек да се качи на тази Кула, няма да може. И аз правя процедурно предложение, тъй като знам, че той ще го формулира добре и ще обясни на хората, но искам да се концентрираме действително по тази точка за Кулата само. Правя процедурно предложение да изслушаме г-н Кунчев точно във връзка с тази Кула, нека да повтори за обществеността това което каза на комисиите. Благодаря.
	Акад. Христо Белоев: Процедурно предложение за изслушване на Кунчо Кунчев, гласуваме. Изслушване на Кунчо Кунчев, гласуваме.

КВОРУМ – 47. С 42 „за“, 1 „против“ и 4 „въздържал се“ се приема предложението.

	Акад. Христо Белоев: Преди да го поканя, лично обяснение г-н Симеонов.
	Г-н Светлозар Симеонов: Благодаря  затова че ме споменахте г-н Пазарджиев, това че аз не съм съгласен да се пръснат едни 40 000 евро е така за нищо и данъкоплатецът да трябва да ги даде тези пари. Мисля че съм се съобразил с това, относно кога трябваше да е готов басейна и Кулата, която Вие споменахте. Мисля че минаха три години инфлацията тези неща ги изяде. Сега оттам нататък дали трябва да се дава, дали не трябва, то си има  компетентни органи, които ще се произнесат рани или късно за това.
[bookmark: _Hlk240963631]	Акад. Христо Белоев: Кунчо Кунчев, заповядайте.
	Г-н Кунчо Кунчев: Уважаеми г-н Председател, уважаеми г-н Кмет, уважаеми господа, дами и господа общински съветници по отношение на Кулата общинското дружество възложило промяна по чл.154 има одобрен проект, който е с влязло разрешително за строеж има одобрение и количествено-стойностни сметки. Има проверен акт 19, който не е подписан и в дружество в администрацията. Стойността наистина малко я редуцирахме, защото там имаше повторение на част от дейности, които бяха заложени. Което наистина редуцира сумата по количествено-стойностната сметка. Вярно е това наистина, че по изисквания на Фонда за градско развитие ние не плащаме дивидент, така че имаме свободни средства да можем да поемем този разход. Документално всичко е изпипано искаме санкцията на Общинския съвет естествено, защото тука се спомена преди малко. За всяко едно действие на Общински пазари, което изисква харчене на пари ние искаме санкцията на Общинския съвет, било то да изграждаме нашите търговски обекти, било то както е в случая да платим количествено-стойностната сметка по Кулата, така че затова сме внесли и това предложение.
	Акад. Христо Белоев: Благодаря, други изказвания няма. Преминаваме към гласуване на точката.

КВОРУМ – 47. С 29 „за“, 11 „против“ и 7 „въздържал се“ се прие

РЕШЕНИЕ № 1053
На основание чл. 21, ал. 2, във връзка с чл. 21, ал. 1, т. 23 от ЗМСМА, във връзка с чл. 137, ал. 1, т. 3 от Търговския закон и чл. 10, ал. 1, т. 3 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет – Русе реши:
Дава съгласие „Общински пазари“ ЕООД да извърши за своя сметка и със свои средства в размер до 40 981.93 евро допълнителни, непредвидени строително-монтажни работи (СМР) на обект „Плувен комплекс – гр. Русе“, които са неотложни за пускането му в експлоатация и гарантиране на неговата безопасност и касаят запазване на кулата за скокове.  
Общински съвет – Русе упълномощава Управителя на „Общински пазари“ ЕООД да предприеме всички необходими правни, административни и процедурни действия за законосъобразно уреждане на имуществените и договорните отношения с изпълнителя „Бодиак инженеринг“ ДЗЗД.


Точка 7
К.Л.1066 Увеличаване капитала на „Общински пазари“ ЕООД с реална парична вноска
[bookmark: _Hlk240977399]	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател, уважаеми общински съветници във връзка с изграждането на Плувния комплекс, в закрития Плувен комплекс в Парка на младежта се налагат изпълнение на допълнителни СМР във връзка с приключването на строителството. Претенцията на строителя е била за над 1 милион евро, като след извършена проверка от служителите на Община Русе е съставен протокол на 13 август, с който установените допълнителни СМР съгласно първоначалното КСС са в размер на 296 178 евро без ДДС. С оглед запазване на финансовата стабилност на дружеството се предлага средствата да бъдат апортирани в капитала. За всички въпроси сме готови да отговорим. Благодаря ви.
	Акад. Христо Белоев: Заявки за изказвания, Митко Кунчев. То по тази точка се говори.
	Г-н Митко Кунчев: Уважаеми колеги ще чета само материалите, които са ни дадени, а не нещо друго, което някой друг ми е написал. Започвам от края в основат на материала има две таблици, сигурно сте ги видели всички, на най-последната страница има следния текст: за посочените дейности следва да се има предвид, че количествата които подлежат на потвърждение от строителния надзор, в това число и инвеститорския контрол, както на съгласуване със съответните проектанти. Никъде не виждам тука такива документи, които да потвърждават тези, тази таблица, тоест ние приемаме една таблица, която някаква комисия е съставила. Сега в тази комисия нито Кунчо Кунчев участва, нито Здравка Великова примерно, виждам инженер Алпай Гаваз не го познавам, Директор дирекция. Така ли е? Сега във вашата докладна пише доклад от инженер Гаваз, началник отдел Инфраструктура и инвестиционен контрол. Какъв сте в края на краищата? Защо в единия документ пише Директор дирекция, а в другия и подписа отдолу. Ами ще промените документите, недейте така Вие ни поставяте в условия нали да се занимаваме с такива важни неща. Става дума за 600 000 лв. и не е ясно кой човек ги подписва, моля ви се. Не мога да подкрепя такива хлабави неща, нито има доказателства за тези сметки, нито нищо, не мога да подкрепя такова нещо. И такива изнудвания, че щял съм да забавя, хората забавиха пет години строителство на басейна, аз съм щял да забавя с два месеца. Не ме изнудвайте по този начин не сте улучили просто човек, който да изнудвате. Нито можете да ме уплашите, с нещо, нито нищо.
	Акад. Христо Белоев: Благодаря, Иво Пазарджиев реплика.
	Г-н Иво Пазарджиев/реплика/: Уважаеми колеги, уважаеми г-н Кунчев, тъй като основата на вашето изказване беше относно длъжността на г-н Гаваз, който аз познавам от доста време. Всъщност към момента, когато е подписал първия документ е бил на една длъжност, в момента в който е подписал втория документ е бил на втора длъжност. Тъй като промениха длъжността му в последствие след като мисля, че Вероника Миланова напусна Община Русе. Това е причината.
	Акад. Христо Белоев: Благодаря, дуплика. Така Деян Герасимов реплика.
	Г-н Деян Герасимов/реплика/: А г-н Кунчев пропуснахте да питате всъщност кой е назначил тази комисия и с каква цел? Защо не е поканен възложителя всъщност? И на комисия г-н Пламен Рашев пожела представителите на Общината в комисията, които са двама. Един от страна на изпълнителя ако могат да присъстват в комисии не знам дали са дошли на последните комисии мисля, че не, гледах записите. Така че тях ги нямаше за да ги питаме, тъй като пише в доклада по-поставена задача се сформира комисия, нали. Кой защо е сформира тази комисия и с какви, разбира се компетенции? Тъй като третия член на комисията е Директор дирекция документооборот, канцелария и комуникации. Така, че това също е важен въпрос, тъй като тази комисия в момента желае от нас да заплатим близо 300 хиляди евро, да апортираме в Общински пазари, които впоследствие да ги заплатят. Не знаем на какво правно основание за което сигурно отново съм излъгал вчера в пресконференцията си, но доста подробно съм разгледал как се получава тази сума. Защо? Има достатъчно снимки, цялостното КСС е изключително написано с неща, които не могат да бъдат претендирани като непредвидени и допълнителни дейности асансьори, генератори, гипсокартони, настилки. Много интересни обяснения имаше в комисия, ама той половината плац ли да нареди? Ами къде са тия КСС? Ами в документите…..
	Акад. Христо Белоев: Митко Кунчев.
	Г-н Митко Кунчев: Напомням най-важно основата на моето изказване, основата на моето изказване. Посочените дейности следва да се има предвид, че количествата подлежат на потвърждаване от строителния надзор, в това число инвеститорски контрол, както и на съгласуване с съответните проекти. Това беше, това е смисъла на моето изказване става дума за тия таблица. А другото беше така……
	Акад. Христо Белоев: Костадин Георгиев изказване.
	Г-н Костадин Георгиев: Уважаеми Председател на Общински съвет, уважаеми общински съветници, уважаеми медии, гости и колеги……
 Акад. Христо Белоев: Моля за тишина…
Г-н Костадин Георгиев:…позволих си да направя изказване чак, когато дойде втората точка понеже виждам, че информацията която имаме ние като общински съветници ми се струва, че е твърде недостатъчно. За това ще зачета и моето мнение уважаеми Председатели на администрацията, г-н Кмет по този проблем нямам нищо против комисията, аз специално в нея може да участват компетентни специалисти приемам и моето отговорност, че не съм проследил кога е формирана тази комисия, но имам няколко принципи въпроса. Защо в тази комисия няма нито един общински съветник? И смятам, че от тук идват големите проблеми, защото ние не сме в контекста на нещата. Кой е възложил анализа? Кой носи отговорността за него и с кого е съгласуван? И най-важното как Общинския съвет трябва да даде съгласие за изразходването на публичните средства ако не е участвал в процеса, който е определил колко средства са необходими и защо? Ние вече виждаме един проект, в който се превръща в все по-голям разход на средства и материали, а сега отново се иска финансирането на проекта на гражданите и Община Русе. Припомням, че Общинския съвет взе решение печалбата на общинското предприятие да не бъде разпределена като дивидент именно с аргумента, че средствата са необходими за този басейн. А сега отново трябва да осигуряваме пари. Това е вече поставя въпроса не само колко ще струва басейнът, а защо се стигна до тук. Има ли пропуски? Имало ли е недостатъчен контрол? Имало ли неправомерно планиране? Имало ли е договори, сделки или други отношения, които трябва да бъдат допълнително проверени? Преди ….на Общинския съвет на поредно съгласие за средствата аз искам ясно отговори на тези въпроси. И ясна гаранция, че знаем за какво даваме парите на гражданите. Иначе казано трябва нова комисия с повече участие на общински съветници, които разбират от тази материя. Благодаря за вниманието.
	Акад. Христо Белоев: Благодаря, Деян Герасимов реплика.
	Г-н Деян Герасимов/реплика/: Наистина г-н Георгиев правилно насочвате разговора, но той дори не е толкова за самата комисия, а защо се стигна до комисията. Проблемите са доста по-сериозни от самия състав на комисията и нали компетенциите. Защо изобщо се стигна до създаването на тази комисия и защо за нея не е уведомен възложителят? Задавате ли си тези въпроси колеги, целия материал е обвит от една мистерия, която се случва зад гърба на един, на друг. Аз никого не искам да противопоставям, документите го сочат на 15 юли се искат един милион евро, на 23 юли се искат. Кой ги е възложил обратно, кой ги е възложил? Кой ги е устойностил? Има ли нарочно нареждане? Има ли проектантско становище? Има ли разписано КСС от двете страни? Има ли актуване след това? Тези документи липсват бе, хора и ние сега и след това Кмета изведнъж назначава комисия, която да намали тая стойност от 1 милион на 300 000. Ама то не променя факта стойността, че тези работи са вече извършени и се претендират след ….. постфактум разписваме празни чекове. Докога така, кой текст? На какво правно основание ще се случва всичко това? Нещата са, комисията не може сама по себе си, тя не е участник в тоя процес, не е страна в договора. 
	Акад. Христо Белоев: Моля, Галичка Николова. Галичка изказване ли е? Реплика. 
	Г-жа Галичка Николова/реплика/: Аз само искам да вметна и да продължа мисълта на Деян Герасимов, че комисията реално няма юридическо покритие. Надзора е органа, който трябва да даде решение по количествата и искам да видя къде е становището и докладната на надзорната фирма. 
	Акад. Христо Белоев: Трета реплика, други реплики има ли? Изказване Пламен Рашев.
	Г-н Пламен Рашев: Г-н Председател, г-н Кмет, уважаеми колеги общински съветници разбрах едно нещо, че има кандидати за поста на Кунчо Кунчев, директор на Общински пазари и то не е един. И то в смисъл такъв, че той имал такива резки и дръзки решения и така и иначе. Доколкото знам г-н Кунчев е Директор на Общински пазари от доста време една дузини години, ако не е повече, сигурно са повече. Неговата професионална история и развитието на Общински пазари определено дават гаранции да кажем, че той е един управленец, добър управленец. В тоя смисъл искам отново да го призова въпреки, че по първата точка беше призован също да даде изяснение. Тъй като в комисията, която е дала оценка има присъствие в присъствието на представител на Общински пазари. Мисля, че човекът, който актува който подписва актите е именно управителя и определено той има възможност да ни каже какво е пропуснал да актува, когато са направили определени актове и какво още е имало да се актува. Казвам ги тези неща, защото на комисии честно ви казвам, обръщам се към администрацията се случват възможни като тази точка, където не бяха добра изяснени много от нещата, за които ние имахме въпроси. В този смисъл нека от тази страна на нещата да попитаме г-н Кунчев, кой е присъствал в работата на тази комисия и съответно какво е неговото становище по тази точка. За мене е факт, че това начинание Плувен басейн трябва да се завърши. Самото му отлагане във времето води до доста неясни, включително и във времето неща, които биха забавили още повече тоя басейн. И още нещо в заключение ние гласувахме Кула, Вие представете си да имаме Кула, а да нямаме басейн. 
	Акад. Христо Белоев: Процедурно предложение за изслушване на Кунчо Кунчев. Ами не се отразяват тука, дайте ми знак. Галичка след това Герасимов, друга реплика има ли освен двамата? Галичка Николова, реплика.
	Г-жа Галичка Николова/реплика/: Имам реплика Кунчо Кунчев, извинявам се обаче няма право да подписва такива документи, защото не е техническо лице. Има право инвеститорския контрол и представител на изпълнителя са личностите, които имат право да подписват актове по образец 19.
	Акад. Христо Белоев: Герасимов
	Г-н Деян Герасимов/реплика/: Г-н Рашев още на комисия видях, че доста ви са ви оплетени нещата в главата. Кулата точката беше миналата, така че приключихме с нея. Тя няма да се ползва да ви успокоя, защото ако се ползва отдолу е 2 м басейна, ако изобщо човек успее да стигне до него нали последствията ще са много неприятни. Не знам дали знаете колко пъти е удължаван анекса, така че не говорим тука….. И пак казвам стига сте ни плашили, че нещо ще се случи. Нали знаете много добре една приказка и г-н Милков сигурно я знае, защото той е по така сентенциите „ по-добре някой път ужасен край, отколкото ужас безкрай“. А аз също исках да заповедната книга на комисия, но не ми беше предоставена за да се уверим и там дали са вписани надлежно тези събития. Така че да няма никакви основания да се върви напред с тази точка. Благодаря.
	Акад. Христо Белоев: Процедурно предложение за изслушване на Кунчо Кунчев. Гласуваме.

КВОРУМ – 47. С 39 „за“, 2 „против“ и 6 „въздържал се“ се приема предложението.

	Акад. Христо Белоев: Г-н Кунчев заповядайте.
	Г-н Кунчо Кунчев: Уважаеми г-н Председател, уважаеми г-н Кмет, дами и господа общински съветници аз още и на комисиите стана на въпрос по точка 1066, вносител не е Общински пазари ние сме на, нас ни е възложен от Общинския съвет да сключим договор за строителство в 2022 година и Общински пазари е сключил договор и всичко по този договор сме изпълнявали стриктно досега. Приели сме 23 акта за основното строителство, също за допълнителните дейности всичко е проверено до последната запетайка, разплатени са парите. Това което се изисква от Общински пазари всичко сме направили смятам добре и подлежи естествено на проверки. Този въпрос, който е с допълнителните средства и на комисиите казах това излиза извън обхвата на договора за строителство, който е с фирмата и който Общински пазари е сключил. Финансирането също излиза извън този договор, така че компетентността на Общински пазари е до тук. Както казах и преди малко по предното изказване, ние Общински пазари нямаме право да харчим допълнителни средства примерно по капиталово вложения без Общинския съвет да има санкция. Преди години имаше лимит от 5% от стойността на дълготрайните материални активи, но това изчезна в последните договори за управление. Така че оттук насетне дали е издържано юридически, дали строителните работи наистина надвишават това, което е прието с проекта за изграждане на басейна, не е в компетенцията на Общински пазари и моето. 
[bookmark: _Hlk240979531]	Акад. Христо Белоев: Благодаря, Деян Недков изказване.
	Г-н Деян Недков: Благодаря г-н Председател, г-н Кмет, колеги пред мен е договора между Общински пазари и фирма Бодиак, в чл.50, ал.1 от въпросния договор пише при подписване на този договор като гаранция за точно изпълнение на задълженията по договора изпълнителят предоставя на възложителя в оригинал гаранция за изпълнение на договора. В ал.3 е уточнено, че гаранцията е три на сто или това е 439 000 лв., които гарантира изпълнението чрез покритието на отговорността на изпълнителя. Възложителя се задължава да……гаранцията в 12 месечен срок след въвеждане на обекта в експлоатация. Тук въпроса ми е следния след всичките тези анекси и удължавания има ли валидна застраховка гаранция и то в компания с лиценз след последните събития покрай една от компанийте? И понеже нали всички така плашат, че ако не платим няма да случат нещата. В чл.52, ал. 1 пише възложителя има право да усвои изцяло или част от гаранцията за изпълнение на договора при неточно изпълнение на задължения по договор от страна на изпълнителя. В ал.2 пише възложителя има право да усвои такава част от гаранцията, която покрива отговорността на изпълнителя за неизпълнението, включително размера на начислените неустойки. И в ал.3 пише при едностранно прекратяване на договора от възложителя породи виновно неизпълнение на задълженията изпълнителя по договора сума от гаранцията за изпълнение на договор се усвоя изцяло като обезщетение за прекратяване на договор. Така че най-краткия въпрос е че при положение, че не се изпълнява вече трети месец договора нали, не се работи по него Вие като възложител г-н Кунчев на Общински пазари, ще предявите ли претенции по въпросната застраховка? И ако предявите такива претенции …….че тази фирма след това никъде няма да получи такава? Благодаря.
	Акад. Христо Белоев: Благодаря, други изказвания няма. Реплика Герасимов.
	Г-н Деян Герасимов/реплика/: Г-н Недков вземам думата за реплика, тъй като освен всичко друго, а в договора който цитирате е записано освен целия обхват, който г-н Кунчо Кунчев току-що каза, че исканите средства по тази точка не са част от възложеното по договор. Нали ясно го чухте всички това колеги? И пак ще попитаме кой тогава ги възложи тези дейности? Кога, как ги одобрил и така нататък, с какъв документ? Другото нещо е че към момента са разплатени 90% от средствата, така че ние освен всичко, освен за гаранцията за която говорите имаме едни10%. Така че въобще не е ясно дали не може да бъде завършен този обект и всъщност една комисия дали не трябваше това да обследва, разбира се. С независими специалисти не по документооборот, а инженери строителни. Така че, да това е освен това ние отново не виждаме обратната сметка за забавата, в която действително е изпълнителя и се дължина 0,1 % от стойността на договора за всеки изминал ден в забава. Тоест ако ние нещо изобщо трябва да му одобряваме, ако той успее да го докаже чрез претенцията си ние трябва все пак да приспаднем и неустойките, предполагам. Нали ние винаги никога не виждаме обратната сметка, нали. Как защитаваме парите на русенци и интереса? Благодаря ви.
	Акад. Христо Белоев: Искрен Веселинов реплика.
Г-н Искрен Веселинов/реплика/: Аз мислех, че правим реплики към изказването на г-н Кунчев, но моята реплика към Вас колега ще бъде като допълнение към вашето изказване тогава. Аз задавам въпроса ако е извън обхвата на възложеното тези пари, които гласуваме в момента Вие как ще ги разплатите с изпълнителя? Нали това мен ме порази в вашето изказване. Как така това е извън вашата задача и извън и вашата работа е свършена нали в рамките на договора. Нали всъщност какво гласуваме в момента тогава.
	Акад. Христо Белоев: Благодаря, няма други. Елена Тодорова, оп извинявайте Иван К. Иванов, сега се появи, изказване.
	Г-н Иван К. Иванов: Уважаеми г-н Председателю, уважаеми г-н Кмете, уважаеми колеги общински съветници наистина обсъждаме един от най-важните въпроси в днешното заседание. Аз не мога да се освободя от усещането, че някой колеги като се готвят за сесия ползват изкуствения интелект. Това няма нищо лошо да се ползва важното е какви въпроси и какви задачи му поставяш. Поставяш му в конкретния случай задачата има едно строителство, което много закъснява, Кмета е отговорен за това, защото нали така той ръководи и сега иска да се отделят от парите на русенци допълнително извън тоя договор по обществената поръчка. Но според мен му е добавено още едно изречение искам да компрометирам Кмета. И се получава резултата, който беше вече цитиран. Защо не му е казано на изкуствения интелект, че са извършени дейности, които проектанта не е предвидил, че е предвидил дупка за асансьора ама не е сложил проектно-сметната документация стойността на асансьора. Тогава вече реакцията би била друга. Сега се говори, че някой някого страхувал значи това изобщо, чувствата и усещанията ви не ме интересуват. Има ли съмнение в някого в тая зала, че ако не бъде подкрепено предложението няма да имаме Плувен комплекс, ако има той е някакъв наивник. Благодаря.
	Акад. Христо Белоев: Благодаря, Деян Герасимов реплика, изказване.
[bookmark: _Hlk240980756]	Г-н Деян Герасимов/реплика/: Не знам за какви усещания г-н Иванов, чувства и емоции, говорим си тука за документи. Изкуствения интелект не знам доколко разбира Закона за устройство на територията. Аз не съм специалист, но съм попрочел наложи се защото съм общински съветник и трябва нали да се информирам. И ви питам Вие като казвате, че има непредвидени дейности от проектанта имате ли доказателства за това нещо? Или само на добрата воля и доверие на изпълнителя да вземем решения за 17 плюс милиона. За най-големия обект от инвестиционната програма за двата мандата до момента. Така ли ще работи Общинския съвет? На усещания ли или ще искаме документи и ще искаме прозрачност и ще искаме всичко да е изпълнено в сроковете, които самият изпълнител 6 пъти е пожелал да му бъдат променени. Не сме му ние казвали дайте да ти променим срока ама айде да не е с два месеца, да е с четири. Март месец когато г-н Милков каза, че остават месец и половина отново ние му дадохме не месец и половина, а четири да си довърши работата. Той ги иска тия срокове и в никой ни един анекс не е искал допълнителни стойности. Сега обаче видиш ли, защото сме били на финалната права. Вие ходихте ли на басейна да видите дали сме на финалната права? Вчера бях показахме снимки далеч сме финалната права, много неща са свършени, твърде много огромен ресурс е вложен вече, трябва да се довърши този басейн. Кога ме чухте да кажа, че аз не искам да се довърша басейна? Това е пълно безумие. 
	Акад. Христо Белоев: Светлозар Симеонов реплика
	Г-н Светлозар Симеонов/реплика/: Колега Иванов да разбирам, че тези които не сме съгласни да пръснем парите на данъкоплатците сме против пускането на басейна. Трябва ли например да се заклеймяват хората, които казват че е безобразно харченето за тази дупка, която се получава в момента, че са виновни че нямало да има басейн. Ние да някъде да сме споменали, в предния Общински съвет още в самото гласуване имаше един проект, който проект така и не са осъществи, защото видите ли бяхме казали че нещо такова може би се случи. И като гледам с годините и бяхме май прави нашата група на общински съветници, че се получи и се получи. Мисля че досега щяхме да имаме басейна ако беше проекта изпълнен там където бяхме го предложили ние. Това което в момента ни втълпявате, че видите ли ако не гласуваме няма има басейн, аз не съм много съгласен с това нещо. Защото ние имаме и пропуснати ползи, защото този басейн когато трябваше да работи, трябваше да има обекти, които да вкарват приходи в тази Община. Ние не говорим тука само за дали има санкции към изпълнителни, ние говорим за пропуснати ползи към Общината, които ги нямаме. 
	Акад. Христо Белоев: Иван К. Иванов, дуплика.
	Г-н Иван К. Иванов/дуплика/: Уважаеми колеги да сте чули думата обвинявам всеки който не подкрепи, само ви казах моята констатация, че просто няма да има в Русе Плувен басейн и комплекс като цяло, само това съм казал. По отношение на колегата Герасимов не ми се обиждайте, но Вие от началото на мандата се държите по един и същ начин. От третия месец на вторият мандат на Пенчо Милков, Вие му поискахте оставката. Е тука бяхте един …….русенец, Вие от трибуната оставка, той върви с блузката и вика оставка. После като протестирахте като виждате че срещу Пенчо Милков не се скандира Вие ги навързвате в едно изречение Борисов, Пеевски, Пенчо Милков. Ей това го правихте Вие, това си беше вашето поведение. А един съвет ако ползвате изкуствен интелект напишете въпроса кажи ми какво е хубаво да направя в интерес на моя град. 
	Акад. Христо Белоев: Така мисля, че се изчерпаха всички…..изказване? Няма те записан. Заповядай, вече го има. Иво Пазарджиев изказване.
	Г-н Иво Пазарджиев: Уважаеми г-н Председател, уважаеми г-н Кмет, уважаеми колеги общински съветници очаквано и е нормално тази точка, че предизвика така страсти, че имаше дебати. Действително е нещо което заслужава дебати трябва да се изговорят всички въпроси, които са необходими за да бъдат убедени първо колегите съветници дали трябва да подкрепят или не е тази точка. Отделно да стане ясно и на русенци какво се случва с публичните средства, които се влагат в един действително стратегически обект без аналог през последните години. Какво е състоянието на басейна към настоящия момент? Освен колегите, които вчера имаха пресконференция там, днес от нашата група си направихме труда и посетихме басейна сутринта преди сесия…… аз ще изчакам да се успокоят колегите и ще продължа…. Направихме посещение включително влязохме и вътре имахме съдействие от страна на управителя на Общински пазари. Влязохме и във вътрешния басейн дейности са изключително напреднали и на практика грубото строителство е извършено. Оттук нататък без да съм специалист по строителство, но все пак и аз съм правил не малко ремонти в живота ми. Ако там влязат една сериозна бригада, едно сериозно количество хора към каквото до момента не съм сигурен, че имаше и може би се забави по тази причина обекта. Този обект може да бъде довършен според мен в рамките на два месеца. И много средства са вложени до момента за да разсъждаваме можем ли да вървим напред с тази точка. Трябва да вървим напред, действително има въпроси, които излязоха, но не съм съгласен че има безразборно харчене на пари. Ние има таблици, имаме количествено-стойностни сметки, имаме действия които се твърди че са извършени. Дали вярваме или не че се проектират, че са изпуснати от проекта. Това го имахме включително в документацията и описани дейности действително ги няма предварително заложени. Дали са реално извършени аз си направих труда да разговарям с много хора включително и с проектанти, с участници в целия този процес. Не само, че реално са извършени според тях, но и са документирани по съответния ред. И без да искам да плаша който и да е съдебните дела не са нещо с което трябва някой да се страхува от тях. В една демократична държава търсенето на права по съдебен ред е нещо нормално, но аз не считам че трябва да мислим в тази посока трябва да мисли в интерес нашите съгражданин, а именно….. от група, извинявам се че не го казах в началото….. А именно този обект да бъде завършен, защото повярвайте ми аз съм от хората които ежедневно са се обръщали и продължават да се обръщат към мен наши съграждани. Моля те съдействай ми детето ми да плува в някой от клубовете и когато потърся треньорите, с които познавам ги всички, прекрасни хора има които се занимават с плувните спортове в Русе. И ми казват няма места не ни осигурявате басейни, не можем да влезем в Спортното, басейна на Корабния техникум е малък и зает изключително натоварен. Така че ние трябва да мислим действително в тази посока, трябва ли да бъде завършен този басейн. Колкото до …….. не искам да влизам в юридически упражненията, тъй като без да искам да обидя аудиторията, но тук не е място където трябва да спорим юристи един с друг, мястото е друго. Но има предпоставки по ЗЗД, като водене на чужда работа без пълномощно и други, които няма да разсъждавам по тях в момента. Не съм съгласен обаче с начина на говорене от страна на някой колеги към други, които не са съгласни и питат повече. Нормално е тази точка да предизвика дебати и да се пита, тъй като действително дейностите се забавиха много и аз считам, че ние нямаме друг вариант и нямаме друго решение какво да вземем към днешна дата освен да подкрепим тази точка. Тъй като продължаването на строежа е изключително необходимо за русенци и за нашия град. Благодаря.
	Акад. Христо Белоев: Деян Герасимов реплика
	Г-н Деян Герасимов/реплика/: Правя реплика на г-н Пазарджиев, защото ми се струва, че твърде така с лека ръка се опитваме да минем нещата. Вие сте юрист и не може по разкази на други хора да приемате дейности за извършени, за които не могат да ни бъдат представени надлежните документи. Считам че Вие дори нямахте това точно предвид, защото смятам уважавам вашите способности на юрист и не мисля, че бихте могли това точно да кажете имайки предвид това. Имам един въпрос дали като сте били на обекта е имало работници в момента тази сутрин? И другият ми въпрос е Вие как успяхте да прецените, че освен нали по разказите това, което видяхте да направите някаква съпоставка спрямо презентираните дейности и това което е извършено? Тъй като част от КСС което включително е одобрено от комисията назначена, не знайно как са оборудвани съблекални? Вие видяхте ли съблекалните да се оборудване? Риторичен е въпроса, защото аз имам снимки от онзи ден и съм сигурен, че няма как от тогава да са били оборудвани. Ако са били оборудвани, то не е били съвсем правомерно. Имам подробно КСС на претендираните дейности доста от нещата просто няма как да се приемат за непредвиден разход. Съответно има много изрични законови разпоредби как те могат да бъдат допълнително анексирани, като предявени допълнителни дейности по какъв ред. И тук не говорим нито за индексация, говорим за неизвършени допълнителни дейности. 
	Акад. Христо Белоев: Рена Стефанова реплика.
	Г-жа Рена Стефанова/реплика/: Г-н Председател, г-н Кмет, колега Пазарджиев аз умишлено стоях встрани от тази тема, колегата Герасимов я следи отдавна. Но когато се предлага тук от трибуната да загърбим правото за да гласуваме нещо, което никой в тази зала или поне ние не знаем как се е стигнало до него. Аз съм против разбира се и затова взех реплика, аз чух много ясно от г-н Кунчев, че това което е било възложено по договор е изпълнено на 90% разплатено. Не е той вносителя на този материал, вносителя е общинската администрация, която към днешна дата не ни е казала за да вземем информирано решение. Какви са тези допълнително възложени дейности? Кой ги възложи? Кой ги прие? Не е тази комисия, която трябва да ги приеме. Одобрили ли сме ги ние? Иска ли сме ги тези дейности? Така че много ви моля, тезата дайте да платим, защото иначе лошо. Не отива на юрист, изобщо не отива. Благодаря.
	Акад. Христо Белоев: Иво Пазарджиев дуплика.
	Г-н Иво Пазарджиев/дуплика/: Уважаеми колеги започвам отзад напред г-жо Стефанова ако сте ме разбрали, че искам да загърбя правото грешното сте ме разбрали, никога няма да поискам това. Тъй като не само, че работя много добре знаете какво. Аз обичам правото и не смятам, че някой от нас в тази зала може да го иска да го загърбим. По-скоро трябва да помислим как да направим, така че да не влезем в едни дълги съдебни процедури този басейн да стои неизползваем от русенци. На колегата Герасимов което каза, не вярвам само на разказ. Действително и аз съм направил моите проверки и по документи има дейности, които са, не да ги нарека скрити, дейности които не се виждат. Като обратни насипи, които са се наложили повече във времето и така нататък. Има документация, която изпълнителите са си съставили за тези дейности. Колкото до това дали има  ли работници? Седем и половина сутринта бяхме там, работници няма на обекта, но в останалото време към настоящия момент няма работници. Аз ежедневно съм в Парка и доколкото знам и аз съм питал същия въпрос, логични са тия въпроси които задавате. Доколкото знам се очаква да бъде издаден акт 15 по тази причина трябва да мине приемателна комисия, така знам. По отношение на комисията, за която Вие споменахте, както видяхте не коментирам дейността й. Общината, Кмета като субект, който е свързан с това предприятие е преценил да има един помощен орган. В случая няма пречка да се случи, но каква е стойността на действията? Всеки от нас може да си прецени. Доколкото за съблекалните за което ме питахте? Не съм влизал в съблекалните днес, но дейностите които знам, че са извършени готови са тоалетните към съблекалните, но мебели действително няма, ако затова оборудване говорите.
	Акад. Христо Белоев: Моля без реплики, други изказвания няма. Ами натискайте, на кого реплика имахте? На кого реплика? На Пазарджиев. Елена Тодорова.
	Г-жа Елена Тодорова: Уважаеми общински съветници съжалявам ще се наложи да върна разговора малко в началото му. Предмет на предложението е апортна вноска в капитала на Общински пазари, това предложение не означава задължаване на Общински пазари да извърши разход по сключения договор, както и г-н Кунчев каза. Договора, който е сключил той е с пределна стойност в него ясно се разписани условията, при които може да бъде сключен анекс, както по отношение на цената така и по отношение на срока. Досегашните анекси, които са били сключвани и допълнителни споразумения са били по отношение на срока на основания, които изрично са посочени в условията на процедурата, с която е определен изпълнителя и които подробно са описани в договора. Това е изрично основание предвидено от Закона за обществените поръчки. По отношение на Кулата съжалявам, че връщам към първата точка е налице едно такова основание, което е наличието на промяна на проекта по чл.154. Това което е предмет на настоящето предложение и във връзка, с което се предлага апортната вноска в капитала е твърдението на строителя, че има извършени и допълнителни работи, които нямат характер на конструктивни дейности, които налагат изменението. И могат да бъдат изпълнени без съставянето на проектна документация по реда на чл.154 от ЗУТ, това също е разписано като изрично основание в договора и към настоящия момент то не се е случило. Както казаха и голяма част от общинските съветници и както г-н Кунчев правилно посочи в Протокола, който е съставен от комисията с представители на Общината. Това обстоятелство следва да бъде установено от комисия, която се съставя по реда предвиден в документацията за провеждане на обществената поръчка и в договора. Което изисква становище на строителния надзор, становище на проектанта и становище на възложителя. Само че тръгвайки и откривайки такава процедура това ще означава, че дружеството изначално поема ангажимент определените от строителния надзор работи да бъдат заплатени по предвидения в договора ред. Само да поясня предвидения в договора ред предвижда те да бъдат остойностявани към датата на предаване на проекта съобразно количествената сметка, която е предадена първоначално съответно по цени от 2023 година, тъй като договора е сключен на 20 декември 2022. Това е по отношение на предвидения ред, пак да напомня настоящото предложение предвижда, да такова няма към настоящия момент. И ние с това предложение не ви предлагаме да одобрявате анекс, а единствено апортната вноска в капитала. Която след като комисия от представители на Общината се е запознала с документите и с извършените дейности на място е преценила, че в част от искането на строителя има определен резон, тези дейности да бъдат претендирани. Но тази комисия също нейното становище не задължава г-н Кунчев да извърши разходът в посочения размер. Ще бъдат съставени необходимите актове и протоколи, както съгласно изискванията на Закона за устройство на територията така и съгласно изискванията на договора и документацията и тогава ще бъде установен точния размер на евентуално дължимото плащане, одобрено от всички страни участващи в строителния процес. Това смятам, че до голяма степен изяснява ………
	Акад. Христо Белоев: Така Кмета упълномощава за …….. работи Алпай Газваз.
	Г-н Алпай Гаваз: Уважаеми съветници само да направя едно уточнение по видовете дейности, които са към таблицата, с която предполагам, че всички сте се запознали. Това са дейности които са видни, не подлежат на закриване. Всички дейности, които подлежат на закриване са отхвърлени от нас като членове на комисията, а да направя уточнение, че съм в комисията в качеството си на строителен инженер и това е като цяло. Просто исках да направя това уточнение за видовете дейност, които са в Протокола и в какво качество участвам в комисията. Благодаря.
	Акад. Христо Белоев: Г-жа Стефанова, изказване? Е няма как изказване.
	Г-жа Рена Стефанова: Изказване, нека да е изказване. Значи това което аз разбрах от позицията на колегата Тодорова е че в момента Общинския съвет трябва да подпише един празен чек на Общински пазари, като гласува това увеличение на капитала чрез апорт на тази сума, увеличаване на капитала, да увеличаване на капитала. След което да даде възможност на Общински пазари когато вече ясно установи какво е извършено, да разплати. И аз питам защо впрягаме каруцата пред коня и не мога да разбера? Ами нека тази комисия да отиде, да огледа, да приеме може и нищо да не е извършено над това. И тогава когато има яснота по въпроса, добре нека го е увеличим тоя капитал.
	Акад. Христо Белоев: Галичка Николова записано е изказване, нали имаше такова вече. Реплика на кого? Ами то имаше изказване, да де но имаше изказване, а сега го заявявате. А на Рена Стефанова, реплика? Аз чух на Елена.
	Г-жа Галичка Николова/реплика/: Само искам да вмъкна, че предполагам видовете работи, които сте обсъждали са изпълнени, извършени и те се измерват с подробна количествена сметка и могат да се потвърдят, нали да. Обаче аз преди малко чух нещо, което безкрайно много ме смути и ако може да го коментираме. Това е да иде реч за акт 15, който…. грешка ли? Защото аз затова реагирах, като гърмяща змия, тъй като акт 15, тъй като акт 15 означава обекта да влезе във влияние, строителят да предаде обекта на възложителя, тоест Община Русе в едно полуготово състояние….. 
	Акад. Христо Белоев: Ясно стана, разбрахме….
	Г-жа Галичка Николова/реплика/:…..но разбрах че е грешка…..
[bookmark: _Hlk241006000]	Акад. Христо Белоев: Да разбрахме, Кмета на Общината. Деяне това какво е, изказване ли? Аз от многото реплики се обърках. Изказване имаше ли или не? Изказване.
	Г-н Деян Герасимов: Не съм се изказал колеги, спокойно има система, изкуствен интелект проверява всичко…..
Акад. Христо Белоев: Изказване не е имал….
Г-н Деян Герасимов: ……благодаря ви колеги….
Акад. Христо Белоев: Изказване имал ли е? Не, заповядай…
Г-н Деян Герасимов:….. тъй като доста неща се казаха и сега от г-жа Тодорова частично бих се съгласил с тях, но и аз като г-жа Стефанова смятам, че впрягаме на каруцата пред коня, защото ние отново продължаваме да не знаем кой ги е възложил тези дейности. Те трябва да бъдат възложени от някои, не можем да избягаме от това обстоятелство, колкото и да го сучем, колкото и да го въртим. Сега по-повод неволната грешка на колегата Пазарджиев искам да представя пред Вас, защото виждам накъде отиват нещата, явно на отрицателен вот вече няма да има смисъл да ви го казвам, като обяснение, сега вече нямам да имам право досега се пазих. Една кратка хронология пак да припомня за колегите 15 юли е датата, на която строителя пише до Общински пазари с претенция за 1 милион евро непредвидени разходи, вече извършени отново казвам, вече извършени. Той казва че за да не забавя строителството е преценил, че тези дейности трябва да ги извърши независимо, че няма санкция за това. Макар че той самият 6 пъти е забавял строителството и колега Пазарджиев в момента строителството е спряно до изясняване на финансовия въпрос. Не знам дали това колегите юристи трябва да кажат е достатъчно основание да бъде спряно едно строителство от надзорната фирма. Това е също обстоятелство, което трябва добре да се обследва. На 23 юли Общински пазари връща писмо с много ясно задаване на въпроси, кога, кой ги е възложил, как са актувани обяснения с препратки в Закона за обществените поръчки, Закон за устройство на територията. При което не получава друг отговор, но на 31 юли и тук се връщам към неволната грешка на колегата Пазарджиев, на 31 юли Общински пазари получава покана за съставяне на акт 15 с нарочна дата 7 август. На тази покана Общински пазари естествено реагира много радостно и се обръща към Общината, към надзора към проектантите да ги покани на 7 август за съставяне на акт 15. 7 август идва и на площадката за съставяне на акт 15 се явява единствено и само възложителят Общински пазари нито надзор, нито изпълнителят, който сам предизвиква тази комисия, нито представители на Общината. Значи всяка седмица гледаме отчет за всяко едно положено павенце в града, което след две седмици може да се обърне и пак да го правим. Но за най-значимия обект за над 17 милиона при покана за акт 15 задължителен за следващо въвеждане в експлоатацията, Общината не се явява. На вас това какво ви говори? След което чудодейно се появява комисията, която трябва да преразгледа тоя целият цирк. Ние ще направи един голям батак, защото както г-жа Елена Тодорова каза ние не създаваме правно основание за плащане с увеличаването на капитала……
Акад. Христо Белоев: Времето…
Г-н Деян Герасимов:…… благодаря ви смятам, че е твърде съмнителен този процес за да може да бъде одобрен от Общинския съвет в този му вид. Благодаря ви колеги, надявам се на разума ви.
	Акад. Христо Белоев: Благодаря, други изказвания? Няма, Кмета на Общината.
	Г-н Пенчо Милков: Уважаеми г-н Председател, уважаеми колеги общински съветници, скъпи русенци целия този цирк, както се изказа преди малко колегата има само една цел, басейна да не започна да работи, абсолютна една цел има и тя е политическа. Може да ви звучи отвратително, но е точно така. Няма дупки, няма неясноти и всичко което се казва са съшити с конци, даже не са и бели, неверни твърдения. Първо това не е най-големия обект, второ Общината почвам отзад напред не е отишла, защото след поканата първо г-н Кунчев е там всеки ден. След поканата ние сме отишли и сме установили дейности, които трябва да се извършат допълнително, защото не са направени качествено или защото….г-н Председател бихте ли въвели ред в залата…..
Акад. Христо Белоев: Моля за тишина…
Г-н Пенчо Милков:…. защото говорим два часа…..
Акад. Христо Белоев: …колеги…..
Г-н Пенчо Милков:…..по една много важна тема. След поканата са отишли колеги заедно, след като г-н Кунчев ходи абсолютно редовно и контролира, след като е получена поканата се отишли колеги да проверят. Долу в подземния етаж има влизане на влага през английските дворове, трябва да се сменя гипсокартон има незавършени неща. Ние ясно сме установили че има неща, които трябва да се поправят сега. Днеска ви се предлага да се капитализира предприятието със сума, която е максимално възможната за Общината да бъде за общинското ръководство максимално допустимата сума, според мен която може да бъде претендирана. Защо сме изпратили комисия? Ами защото Общината до момента не е изпращала свой технически лица и единствено е получава писма с твърдения, както и това за 1 милион. Как ще внеса в Общинския съвет точка без да отиде Директора ни на дирекция и да установи като инженер с ролетката са мерили няколко дена. И сега за какви работи и кой ги бил възлагал? Инвестиционния проект предвижда дадени дейности примерно да…. с гипсокартон накрая в количествената сметка е количество гипсокартон, което след като е поставено, реално поставеното на местата където е казано в проекта е по-голямо количество и това което е описано в КСС-то като цифра. Също става с плочите навънка, точно и с асансьор. След като комисията отива на място, абсолютно е така и това нещо може да се види в проект. След като комисията отива на място тя установява единствено дейностите, които са абсолютно необходими и тука и г-жа Стефанова и г-н Пазарджиев и други, които имат правна грамотност знаят, че исковете на изпълнителя в строителството са не само на договорно, но и на извъндоговорно основание. Всичко това ние за да го съобразим се изпратили първо……
Акад. Христо Белоев: Моля за тишина…
Г-н Пенчо Милков:…..Общината да установят дори и строителния надзор, за който толкова говорите той не е общински служител, аз не мога да внеса без администрацията да се е произнесла какво има реално изпълнено на обекта и Кмета и Общинския съвет да се занимават. Затова ние сме изпратили комисия, която да измери количества видими за да не бъдем уязвими, защото ако реално на обекта в количествената сметка плочника е описан като едни квадрати, а за да направиш между двата басейна плочки отиваш и ги измериш, че са на повече квадрати, не сме ли в уязвима позиция. Нали веднага ще ги претендират, те са изпълнени, да изпълнено е с плочки като го измериш е по-голямо количество, от това което е в КСС-то. Също е с гипсокартона, който е слаган там където трябва да има е сложен, като го измериш излиза по-голямо количество затова уравняването се прави в края. И уравняването, което отново да повторя се предлага е под 4% от сумата, която пак казвам обекта е много голям, финансирането е външно и общинско и няма как в Общинския съвет аз да внеса точка без да съм изпратил наши колеги, които да прегледат. Акт 15 няма да прехвърли отговорността на обекта от строителя в Общината. Акт 15 ами, защото е така по закон, акт 15 ще прехвърли обекта от изпълнителя строителя на възложителя ще го предаде фактически. А кой е възложителя? Общински пазари така, че Общински пазари е дружеството, което след акт 15 ще получи владението на обекта. И то трябва да бъде капитализирано със средства да може да посрещне и да уравни сметката със строителя. Както се прави на всеки един обект и аз използвам и вашата експертиза, защото сме работили заедно. Сметката се уравнява накрая, това е истината във всяко строителство, защото в договора ако има непредвидени работи в повече или в по-малко ние можем накрая да видим какво реално се дължи. Правилно нарочно поисках г-жа Тодорова да излезе и да го каже, ние в момента искаме да се капитализира дружеството, до тука документите показват изрично, изрично на място, че са изпълнени дейности в повече. За да разваля договор тука и на други предходни изказващи се страната трябва да е изрядна, не може да разваля договор страна, която е неизправна по договора. Това пазя винаги нашата страна Общината по всеки един договор ние да бъдем изправна страна. Затова не забавям плащания, за да мога да претендирам след това, че ние сме изправната страна по договора, да искам разваляне и да искам всички други клаузи, които юристите знаят, че това трябва да се направи. Най-добронамерено го казвам към всички оценявам и емоцията на колегите, за които плуването и спорта и всичко е много важно. В случая пак заявявам строителя, защото се използват много големи думи, строителя шест пъти бил забавел. Значи използвайте внимателно думите, защото впоследствие някой ще извади тези думи и ще каже строителя: я забавил ли съм? Не, не съм забавил, защото има анекси. Затова ви казвам строителството е почти готово остава много малко да се завърши. Едно негативно гласуване днес на всички го заявявам ще създаде проблем, който ще ползва единствено тези, които не искат съоръжението да заработи бързо. А да ходим по съдилища, да си блокираме сметки, да си връчваме покани за предаване на владение, което ще отнеме месеци, месеци докато удобно ще дойдат следващите местни избори. Това ви приканвам говорейки за заедно решаване на проблемите. Да капитализираме дружеството след това разбира се че и надзора ще отиде и ви го обясниха преди малко юристи има по договора и не са изпълнени всички дейности за да им платим. Мисля че достатъчно ясно го обясних, аз искам басейна да се завърши. Моят предшественик направи процедура за концесия, искаше да има басейн не се осъществи, нула желаещи. След това се направи проект за друго съоръжение в Здравец не го реализирах, защото тогава се твърдеше, че този басейн е само тренировъчен и не можеше да приема водна топка състезание. Този басейн, който сме приели тук е в най-привлекателното място на града с площ, която позволява състезание освен по плуване и по водна топка, с басейн вътре за учене на деца да учат, по-мъничък басейн знаете преимуществата, защо избрахме този проект. Иначе беше много лесно да пуснем вече обекта с разрешение за строеж, ние минахме по по-дълъг път. Само искам минута да погледна да не нямам нещо, което колегите казаха да не съм взел отношение. Няма да има плащане….
Акад. Христо Белоев: Моля за тишина…
Г-н Пенчо Милков:…..приключвам, няма да има плащане с лека ръка. Обясни ви колегата има договор, който ще се изпълни след капитализирането на дружеството ще се влезе с договора да се изпълнят дейностите и когато и каквото се установи то може да бъде платено. Защото дейности които дори не са по договора, но са изпълнени от строителя, доказани са на обекта полезни са и се ползват, той може да ги претендира. За да минем на подписване на акт 15 с тези лица той трябва да се подпише от всички участници в строителство. Ако ние се изпокараме за 3% от сумата никой няма да дойда подпише акт 15. Най-спокойно го обяснявам с желание максимално бързо да заработи. Благодаря ви.
[bookmark: _Hlk240982833]	Акад. Христо Белоев: Благодаря, моля, реплика ли? Да, Герасимов. По тия точки надминахме бюджет по време.
	Г-н Деян Герасимов/реплика/: И аз ще бъда в максимално спокоен, тъй като аз със сигурност съм радетел на това да има басейн. Знаете го много добре и затова нося един личен подарък за г-н Милков. Това са банските клубните, с които последният представителен тим на Русе по водна топка играхме полуфинал за Купа България и аз бях част от отбор това се случи 2014 година. Така, че да се прави внушение, че аз съм против развитието на плувните спортове в града, не напротив аз даже мисля, че представлявам една голяма част на тази общност и говоря и от тяхно име. Така че комфорта беше осигурен достатъчно дълго време, обсъдихме го това вече. Страшно много ме притеснява еквилибристичното говорене, аз не съм юрист и отново ще кажа следното нещо. Този договор се изпълнява на инженеринг което означава, че строителят избира и проектанта и надзора и той дава количествено-стойностната сметка. Ако има нещо непредвидено той трябва да го поиска и то да му бъде възложено не може просто да си реши. Ние по този начин не можем да дадем никаква гаранция на русенци, че те утре няма да дойдат и да претендират за нова сума. И ви благодаря отново, че обърнахте внимание към състезателната дейност през февруари месец имахте среща с клубната общност, на която стана ясно, че в момента правим едно хубаво съоръжение, което обаче ще бъде основно къпалня. Освен ако ние не можем да подсигурим нужните за спортна-техническа дейност и Вие тогава поехте ангажимент тези дейности да бъдат проектирани и възложени. Ние дори в момента не говорим за тях, което означава, че ние тепърва ще говорим за още средства, които може да се осъществят и след изпълнение на договора. Да но примерно разводката за отоплението на външния басейн няма как да я правим после, нали трябва сега да я направим по-добре. И затова смятам, че е много, много важно ние да сме супер прецизни вече обществото, когато е толкова наострено и сега разбирам защо даже нямало……
Акад. Христо Белоев: Нали е реплика………
Г-н Деян Герасимов/реплика/:….. да го гласуваме при положение, че тепърва някой ще го остойностява, няма как. Приемете изпрани са, напълно пригодни, малко се одърпани, но водната топка е такъв спорт……..
	Акад. Христо Белоев: Така, Кмета.
	Г-н Пенчо Милков: Няма как да не благодаря официално за подаръка, надявам се като ги използваме да сме с еднакви, от един тим поне в плуването, надявам се в много други неща. За разводката и за отоплението и за всички други неща бях там с …… общност и съм бил с тях когато решихме да го прави и не знаех, и съм знаел че няма да е лесен процеса. Нека да завършим басейна подкрепете сега, сумата която се изисква е 3% от цялата стойност на обекта, който е започнат преди четири години. След години историята ще го повтаря и нашите спорове хората ще ги слушат. Преди 4 години е оскъпен обекта с реално изпълнени дейности, полезни на място, които се установяват за 3% от сумата. Знам че и да го повторя три пъти няма да ви накарам да гласувате “за“, обаче това е оксиморон. Казваме, че искаме максимално бързо да се въведе в експлоатация, но да не е от този Кмет. Явно това ви е целта, благодаря ви.
	Акад. Христо Белоев: Благодаря, няма други изказвания, нали? Гласуваме.
	
КВОРУМ – 46. С 24 „за“, 7 „против“ и 15 „въздържал се“ не се приема предложението.

	Акад. Христо Белоев: Прегласуване, кой дава предложението? Йовчо Смилов, не е прието, необходими са 26 гласа за точката. Прегласуване.

КВОРУМ – 45. С 23 „за“, 8 „против“ и 14 „въздържал се“ не се прие предложението.

	Акад. Христо Белоев: Часът е 13:28, почивка до 14:30.

Почивка 1 час

	Акад. Христо Белоев: 33 съветници, продължаваме.

Точка 8
К.Л.1058 Допълване на Годишния план за приватизация на общинска собственост през 2026 г. и откриване на процедура за приватизация на общински имот с адрес: гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост

[bookmark: _Hlk241011476]	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател докладвах точката във всички комисии, нямаше въпроси, поддържам точката. Благодаря.
	Акад. Христо Белоев: Изказвания няма по тая точка, гласуваме.

КВОРУМ – 37. С 37 „за“, 0 „против“ и 0 „въздържал се“ се прие

РЕШЕНИЕ № 1054
На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6, чл. 4, ал. 4 от ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на Общински съвет - Русе, Общински съвет – Русе реши:

1. Допълва Годишния план за приватизация на общинска собственост през 2026 г., приет с Решение №846/29.01.2026 г. на Общински съвет – Русе., с точка 2.9: „Сграда с идентификатор 63427.7.49.1 по Кадастралната карта и кадастралните регистри на град Русе, със застроена площ от 64 кв. м., брой етажи: 1, с предназначение: сграда за търговия, с административен адрес гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост.“
1. Открива процедура за приватизация на сграда с идентификатор 63427.7.49.1 по Кадастралната карта и кадастралните регистри на град Русе, със застроена площ от 64 кв. м., брой етажи: 1, с предназначение: сграда за търговия, с административен адрес гр. Русе, кв. „Здравец“, ул. „Костенец“, предмет на Акт №12391/17.08.2026 г. за частна общинска собственост.
1. Упълномощава Кмета на общината с правата и задълженията на „възложител”, съгласно „Наредбата за възлагане извършването на дейности, свързани с подготовката за приватизация или със следприватизационния контрол, включително процесуално представителство, или на дейности, свързани с функциите по Закона за публичните предприятия”. 


Точка 9
К.Л.1059 Предоставяне безвъзмездно за управление на Община Русе по реда на чл. 12, ал. 4, т. 1 от ЗКН на имот – публична държавна собственост, представляващ археологическа недвижима културна ценност „Римска крепост Сексагинта Приста“, находящ се в гр. Русе, ул. „Пристанищна“ № 22

	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател подкрепям тази точката за срок от 10 години. Благодаря.
	Акад. Христо Белоев: Благодаря, изказвания така, гласуваме.

КВОРУМ – 36. С 36 „за“, 0 „против“ и 0 „въздържал се“ се прие

РЕШЕНИЕ № 1055
На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 и чл. 34, ал. 1 от ЗОС, чл. 12, ал. 4, т. 1 и чл. 12, ал. 6 от ЗКН, Общински съвет –  Русе реши:
Дава съгласие за предоставяне безвъзмездно за управление на Община Русе, за срок от 10 (десет) години, на следния имот - публична държавна собственост: Поземлен имот с идентификатор 63427.2.5165 по Кадастралната карта и кадастралните регистри на гр. Русе, с административен адрес: гр. Русе, ул. „Пристанищна“ № 22 и площ 2203 кв.м, представляващ част от териториалния обхват на археологическа недвижима културна ценност „Римска крепост Сексагинта Приста“, ведно с построените в него сгради с идентификатори 63427.2.5165.1, със застроена площ 131 кв.м и 63427.2.5165.2 със застроена площ 62 кв.м, предмет на Акт за публична държавна собственост № 4750/18.08.2010 г.


Точка 10
К.Л.1060 Предоставяне безвъзмездно за управление на недвижим имот – частна общинска собственост, с адрес: град Русе, кв. „Възраждане“, ул. „Плиска“ №78, блок „Мадара“, етаж 0

	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател това е във връзка с провежда на реформа в системата за социални услуги съобразено с изискванията за Закона за социалните услуги. Имаме докладна записка от Директора на дирекция социални и здравни дейности. Имаше един въпрос само защо няма срок? Обяснявам че самостоятелния обект се предоставя за управление на структурното звено на Община Русе за нуждите на посочените социална услуга като доставчик, до отпадане на необходимостта им, затова е без фиксиран срок. Благодаря.
Акад. Христо Белоев: Благодаря, няма заявки за изказвания, гласуваме.

КВОРУМ – 37. С 37 „за“, 0 „против“ и 0 „въздържал се“ се прие

РЕШЕНИЕ № 1056
На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 12, ал. 1 и ал. 4 от Закона за общинската собственост, чл. 12, ал. 2 от Наредба №1 за общинската собственост  на Общински съвет – Русе, Общински съвет – Русе реши:
Дава съгласие за предоставяне безвъзмездно за управление на Обединено счетоводство „Социални дейности“ при Община Русе, за нуждите на социалната услуга „Център за социална рехабилитация и интеграция за незрящи“, общински нежилищен имот, представляващ самостоятелен обект в сграда с идентификатор 63427.1.181.4.137 по КККР на гр. Русе, с площ от 138 кв. м., с предназначение на самостоятелния обект: За търговска дейност, брой нива на обекта: 1, заедно с прилежащите 1,73% идеални части от общите части на сградата, с административен адрес гр. Русе, кв. „Възраждане“, ул. „Плиска“ №78, блок „Мадара“, етаж 0, разположен между вход „Г“ и вход „Д“, предмет на АЧОС №6872/31.01.2013 г.


Точка 11
К.Л.1061 Предоставяне безвъзмездно в полза на политическа партия „Прогресивна България“ за ползване на свободно нежилищно помещение – частна общинска собственост

	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател подкрепям точката.
	Акад. Христо Белоев: Заявки за изказвания няма, гласуваме.

КВОРУМ – 41. С 39 „за“, 0 „против“ и 2 „въздържал се“ се прие

РЕШЕНИЕ № 1057
На основание чл. 21, ал. 2, във връзка с чл. 21,  ал. 1, т. 8 от Закона за местното самоуправление и местната администрация, във връзка с чл. 31, ал. 1 и ал. 3, от Закона за политическите партии, чл. 11, ал. 2 и чл. 14, ал. 4 от Закона за общинската собственост, чл. 15, ал. 1 от Наредба №1 за общинската собственост на Общински съвет – Русе, съобразно резултатите от проведените на 19 април 2026 г. избори за народни представители за Петдесет и второто Народно събрание на Република България, обективирани в Решение №4807-НС/23.04.2026 г. на Централната избирателна комисия, Общински съвет - Русе реши:
Дава съгласие да се предостави безвъзмездно на политическа партия „ПРОГРЕСИВНА БЪЛГАРИЯ“, БУЛСТАТ: 181634814, със седалище и адрес на управление гр. София, район „Триадица“, бул. „Христо Ботев“ №38, за нуждите на Общинското ръководство на партията за клуб, със срок до края на мандата на действащото Петдесет и второ Народно събрание на Република България, част с площ 109,00 кв. м. от самостоятелен обект в сграда с идентификатор 63427.2.5512.1.12 по Кадастралната карта и кадастралните регистри на гр. Русе, целият с площ от 138,43 кв. м., с административен адрес гр. Русе, бул. „Цар Фердинанд“ №3-А, етаж 5, с предназначение: За офис, брой нива на обекта: 1 който самостоятелен обект се намира в сграда с идентификатор 63427.2.5512.1, разположена в поземлен имот с идентификатор 63427.2.5512, предмет на АЧОС №6675/09.04.2012 г.
Настоящото решение подлежи на контрол и на оспорване по реда , регламентиран в чл. 8, ал. 11 от Закона за общинската собственост, във връзка с чл. 45 от Закона за местното самоуправление и местната администрация.


Точка 12
К.Л.1063 Учредяване на право на пристрояване за изграждане на обект за осигуряване на достъпна среда - външен асансьор към хотел „Космос“, разположен в ПИ 63427.2.4886 – частна общинска собственост    

	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател подкрепям точката. Имаше само един въпрос от г-н Недков за стойността на отстъпеното право за престрояване, като имахме разговор с оценителя, който ни каза че потвърждава тази оценка, тъй като не цени разгърнатата застроена площ, а реално въздуха в който ще се движи асансьора. Благодаря.
	Акад. Христо Белоев: Да, благодаря. Заявки за изказвания няма, гласуваме точката.

КВОРУМ – 42. С 42 „за“, 0 „против“ и 0 „въздържал се“ се прие

РЕШЕНИЕ № 1058
На основание чл. 21, ал. 2, във връзка с чл. 21,  ал. 1, т. 8 от ЗМСМА, чл. 8, ал. 1 и ал. 9, чл. 38, ал. 2 и ал. 4, чл. 41, ал. 2 от ЗОС, чл. 184, ал. 3 от ЗУТ и при съответно приложение на чл. 183, ал. 2 от ЗУТ, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе, Общинският съвет реши:
1. Допълва Годишната програма за управление и разпореждане с имотите, общинска собственост в Община Русе през 2026 г. с учредяване на възмездно право на пристрояване за изграждане на обект „Осигуряване на достъпна среда чрез изграждане на външен асансьор към обществено-обслужваща сграда – хотел “Космос“ с размери 4 м/3 м, със застроена площ 12,00 кв. м, съобразно скица-предложение за виза за проектиране, издадена на 16.06.2026 г. от Главния архитект на Община Русе, към самостоятелни обекти в сграда с идентификатори по КККР на гр. Русе 63427.2.4886.2.101 и 63427.2.4886.2.102, находящи се в сграда с идентификатор по КККР на гр. Русе 63427.2.4886.2, построена в поземлен имот – частна общинска собственост с идентификатор 63427.2.4886 по КККР на гр. Русе, Община Русе, Област Русе, в полза на „АС ПРОФЕШЪНЪЛ“ ЕООД, ЕИК 206621884, с прогнозен приход от учредяваното ограничено вещно право в размер на 1 410,00 евро, без включени дължими данъци и такси.
2. Дава съгласие за учредяване на възмездно право на пристрояване за изграждане на обект „Осигуряване на достъпна среда чрез изграждане на външен асансьор към обществено-обслужваща сграда – хотел “Космос“ с размери 4 м/3 м, със застроена площ 12,00 кв. м, съобразно скица-предложение за виза за проектиране, издадена на 16.06.2026 г. от Главния архитект на Община Русе, към самостоятелни обекти в сграда с идентификатори по КККР на гр. Русе 63427.2.4886.2.101 и 63427.2.4886.2.102, находящи се в сграда с идентификатор по КККР на гр. Русе 63427.2.4886.2, построена в поземлен имот – частна общинска собственост с идентификатор 63427.2.4886 по КККР на гр. Русе, Община Русе, Област Русе, в полза на „АС ПРОФЕШЪНЪЛ“ ЕООД, ЕИК 206621884, срещу заплащане на цена в размер на 1 410,00 евро, без включени дължими данъци и такси, които се дължат от суперфициара.
Решението подлежи на контрол и на оспорване по реда на чл. 45 от ЗМСМА, във връзка с чл. 8, ал. 11 от ЗОС, както и на обжалване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.


Точка 13
К.Л.1064 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 30.09.2026 г. (сряда) от 11,00 часа и резервна дата за заседанието на 28.10.2026 г. (сряда) от 11,00 часа      

	Г-н Стоян Христов: Златомира Стефанова.
	Г-жа Златомира Стефанова: Благодаря г-н Председател в Община Русе е получена покана от Областния управител като председател на асоциацията по ВиК. По комисиите докладвах точката, заседанието ще има пет точки, по които представителя на Общината трябва да вземе отношение. Ако някакви въпроси имате допълнително ще отговорим, подкрепям я.	
Г-н Стоян Христов: Благодаря, заявки за въпроси не виждам, гласуваме.

КВОРУМ – 43. С 39 „за“, 2 „против“ и 2 „въздържал се“ се прие

РЕШЕНИЕ № 1059
На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русе  реши:

	I. При невъзможност за лично участие на Кмета на Община Русе в извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 30.09.2026 г. (сряда) от 11,00 часа в Зала №1 на Областна администрация – Русе, и резервна дата за заседанието на 28.10.2026 г. (сряда) от 11,00 часа, оправомощава г-жа Здравка Великова - Заместник-Кмет на Община Русе с ресор „Устройство на територията” да представлява Община Русе на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе.
II. Оправомощава представителя на Община Русе да подкрепи и да гласува положително по точките от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 30.09.2026 г. (сряда) от 11,00 часа в Зала №1 на Областна администрация – Русе, и резервна дата за заседанието на 28.10.2026 г. (сряда) от 11,00 часа, както следва:
	1. Приемане на годишния отчет за дейността на Асоциацията по ВиК – Русе през  2025 г.;
	2. Приемане на отчет за изпълнение на бюджета на Асоциацията по ВиК – Русе за 2025 г.;
	3. Приемане на Проект на бюджета на Асоциацията по ВиК – Русе за 2026 г.
	4. Приемане на решение на основание чл.20, ал.3 от Правилника за организацията и дейността на асоциациите по водоснабдяване и канализация /ПОДАВК/, за препоръчителната вноска на държавата в бюджета на Асоциацията по ВиК – Русе през     2027 г. в размер на 17 500 евро (седемнадесет хиляди и петстотин евро);
	5. Други.
III. При настъпване на промени в процеса на обсъжданията на въпросите от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 30.09.2026 г. (сряда) от 11,00 часа в Зала №1 на Областна администрация – Русе, и резервна дата за заседанието на 28.10.2026 г. (сряда) от 11,00 часа, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.


Точка 14
К.Л.1067 Приемане на Общински годишен план на социалните услуги през 2027 г. на територията на Община Русе   

Г-н Стоян Христо: Димитър Недев.
	Г-н Димитър Недев: Г-н Председателстващ, дами и господа общински съветници приемането на общинския план за социалните услуги през 2027 на територията на Община Русе е съгласно Закона за социалните услуги и съответствие с Националната карта за социални услуги, която е приета август 2024 година с решение на Министерския съвет. Съгласно изискванията на закона на 25.06 плана е публикуван на интернет страницата на Община Русе, на 17 юли е проведена публична дискусия в рамките на съвета по социалните услуги. На 21 юли е проведено публично обсъждане заедно с представители на организация, администрация и граждани и в едномесечен срок след обсъждането не са постъпвали мнения, становища и предложения и възражения. За това ви призовавам да приемете годишния план за социалните услуги, които са 49 на брой за Община Русе.	
Г-н Стоян Христов: Благодаря ви, заявки за изказване не се виждат, подлагам на гласуване. Не, не това казах за гласуване, какво стана. Нямаше изказвания, гласувайте колеги. Понеже не всички успяха да гласуват, ще ви помоля да прегласуваме. Моля гласувайте.

КВОРУМ – 43. С 43 „за“, 0 „против“ и 0 „въздържал се“ се прие

РЕШЕНИЕ № 1060
На основание чл. 21, ал. 2, във връзка с чл. 21, ал. 1,  т. 12, във вр. с чл. 17, ал.1, т. 7 от Закона за местно самоуправление и местна администрация, чл. 38, ал. 1 от Закона за социални услуги и чл. 63, ал. 1  от Наредбата за планирането на социалните услуги, Общински съвет -  Русе реши:
 
1.  Приема Общински  годишен план на социалните услуги през 2027 г. на територията   
 на Община Русе /Приложение 1/. 


Точка 15
К.Л.1068 Одобряване на задание, разрешаване  изработването на  подробен устройствен план (ПУП) – План за застрояване (ПЗ) на ПИ с идентификатор 63427.169.882 в местност „Гълъбец“, землище на гр. Русе     

	Г-н Стоян Христов: Александър Дюлгеров.
	Г-н Александър Дюлгеров: Уважаеми общински съветници, поддържаме точката.
	Г-н Стоян Христов: Няма заявки за изказвания, моля да гласуваме.

КВОРУМ – 43. С 43 „за“, 0 „против“ и 0 „въздържал се“ се прие

РЕШЕНИЕ № 1061
На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА,
чл. 124а, ал. 1 и ал. 5, във връзка с чл. 124а, ал. 7, чл. 124б, ал. 1 от ЗУТ,  чл. 125, ал. 1 и
чл. 110, ал. 1, т. 3 от ЗУТ и заявление с вх. №УТ-27-63/22.07.2026 г. от Бейсим Ахмед, чрез пълномощник Красимир Кръстев, Общински съвет – Русе реши:

Одобрява задание и разрешава изработване на  подробен устройствен план (ПУП) - План за застрояване (ПЗ) на ПИ с идентификатор 63427.169.882 в местност „Гълъбец“, землище на гр. Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ да се определи устройствена зона „Смесена многофункционална – разновидност 2“ (Смф2), съгласно предвижданията на ОУПО-Русе, за имота да се предвиди ново застрояване с ограничителни линии, разположено на 3м от вътрешните имотни граници и на 1.50м от обслужващ път, съобразно приложена  скица-предложение.
ПУП да се изготви в обем и съдържание съгласно изискванията на Наредба №8 от 14.06.2001 г. за обема и съдържанието на устройствените планове, при спазване на изискванията на Наредба №7 от 22.12.2003 г. за правила и нормативи за устройство на отделните видове територии и устройствени зони и при условията посочени в съгласувателни писма: изх. №К-EDN-3332#1/29.07.2026 г. на „ЕРП Север“ АД и изх. №К-1179#1/29.07.2026 г. от „ВиК“ ООД-Русе.
Решението да се разгласи по реда на чл. 124б, ал. 2 от ЗУТ.       


Точка 16
К.Л.1069 Одобряване на задание и разрешаване  изработването на  подробен устройствен план /ПУП/  – Парцеларен план за техническа инфраструктура извън урбанизираната територия –   кабелна линия СрН към нов ТП в ПИ 63427.317.38 в м. „Гърков дол“, землище на гр. Русе

	Г-н Стоян Христов: Александър Дюлгеров.
	Г-н Александър Дюлгеров: Да поддържаме точката
	Г-н Стоян Христов: Благодаря, заявки за изказвания няма, моля гласувайте.

КВОРУМ – 42. С 42 „за“, 0 „против“ и 0 „въздържал се“ се прие

РЕШЕНИЕ № 1062
          На основание чл. 21, ал. 2,  чл. 21, ал. 1, т. 8  и т. 11 от ЗМСМА, чл. 124а, ал. 1 и 5, чл. 124б, ал. 1, чл. 125, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 2, ал. 4, чл. 17а, ал. 2 и чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-45/30.06.2026 г. от „Мета инвест груп“ ЕООД чрез Мариан Александров, Общински съвет -  Русе  реши:
        1 .Одобрява  задание и разрешава  изработване на  подробен устройствен план /ПУП/ – Парцеларен план за техническа инфраструктура извън урбанизираната територия – кабелна линия СрН към нов ТП в ПИ 63427.317.38 в м. „Гърков дол“, землище на гр. Русе по първи  вариант на трасе.
1. Дава предварително съгласие за утвърждаване на трасета на довеждащата инфраструктура  за срок от една година.
3. Решението да се разгласи по реда на чл. 124б, ал. 2 от ЗУТ.


Точка 17
К.Л.1070 Одобряване на задание и разрешаване  изработването на  подробен устройствен план /ПУП/  – Парцеларен план за техническа инфраструктура извън урбанизираната територия –   кабелна линия и водопроводно отклонение до ПИ 63427.299.23 в м. „Саръ баир“, землище на гр. Русе

Г-н Стоян Христов: Александър Дюлгеров.
	Г-н Александър Дюлгеров: Да поддържаме точката
	Г-н Стоян Христов: Благодаря, заявки за изказвания няма, моля гласувайте.

КВОРУМ – 44. С 44 „за“, 0 „против“ и 0 „въздържал се“ се прие

РЕШЕНИЕ № 1063
          На основание чл. 21, ал. 2,  чл. 21, ал. 1, т. 8  и т. 11 от ЗМСМА, чл. 124а, ал. 1 и 5, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 2, ал. 4, чл. 17а, ал. 2 и чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-44/25.06.2026 г. от “Индагри“ ЕООД чрез пълн. Веселина Черникова, Общински съвет -  Русе  реши:
         1.Одобрява  задание и разрешава  изработване на  подробен устройствен план /ПУП/ – Парцеларен план за техническа инфраструктура извън урбанизираната територия – кабелна линия и водопроводно отклонение до ПИ 63427.299.23 в м. „Саръ баир“, землище на гр. Русе по първите  варианти на трасета.
2. Дава предварително съгласие за утвърждаване на трасета на довеждащата инфраструктура  за срок от една година.
3. Решението да се разгласи по реда на чл. 124б, ал. 2 от ЗУТ.


Точка 18
К.Л.1071 Одобряване на подробен устройствен план (ПУП) – Изменение план за улична регулация (ИПУР) на ул. „Шипка“ (от о.т. 10428 до о.т. 10426), Изменение план за регулация (ИПР) на УПИ Х-2005 „за пазар“ в кв. 430, УПИ ХIII-2268 в кв. 432 и План за застрояване (ПЗ) на нови УПИ ХХI-447 „за нежилищни нужди“ и ХХII-458 „за нежилищни нужди“ в кв. 432 по плана на ЦГЧ, гр. Русе 

[bookmark: _Hlk241014104]Акад. Христо Белоев: Александър Дюлгеров.
	Г-н Александър Дюлгеров: Да, поддържаме точката.
	Акад. Христо Белоев: Няма изказващи се, гласуваме точката. Точката к.л.1071.

КВОРУМ – 44. С 43 „за“, 0 „против“ и 1 „въздържал се“ се прие

РЕШЕНИЕ № 1064
На основание чл. 21, ал. 2, чл. 21, ал. 1, т. 11 от ЗМСМА и чл. 134, ал. 2, т. 1, т. 2 и т. 6 от ЗУТ, във връзка с чл. 136, ал. 1 и ал. 3, чл. 129, ал. 1, във връзка с чл. 110, ал. 1, т. 3 от ЗУТ, Решение №9 от Протокол №15/12.08.2026 г. на ОЕСУТ, Общински съвет – Русе реши:
Одобрява Подробен устройствен план (ПУП) – Изменение план за улична регулация (ИПУР) на ул. „Шипка“ (от о.т. 10428 до о.т. 10426), Изменение план за регулация (ИПР) на УПИ Х-2005 „за пазар“ в кв. 430, УПИ ХIII-2268 в кв. 432 и План за застрояване (ПЗ) на нови УПИ ХХI-447 „за нежилищни нужди“ и ХХII-458 „за нежилищни нужди“ в кв. 432 по плана на ЦГЧ, гр. Русе както следва:
· С ИПУР на ул. „Шипка“ (от о.т. 10428 до о.т. 10426) се изменя уличната ос, като се въвеждат нови осови точки: о.т. 11230 – в оста на бул. “Цар Освободител“ и о.т. 11231 – срещу вход към пазара, с габарит 19.50м;
· Съгласно Скица-проект №15-840016-08.06.2026г. от ПИ с идентификатор 63427.2.5188 се образуват два нови ПИ с проектни идентификатори 63427.2.447 и 63427.2.458 и се изменя имотната граница между ПИ с идентификатори 63427.2.2005 и 63427.2.2425 – ул. „Шипка“;
· С ИПР се изменя уличнорегулационната линия на кв. 430 и УПИ Х-2005 „за пазар“ към ул. „Шипка“, като се запазва регулационния номер и отреждането на имота, по действително изградената имотна граница на ПИ 63427.2.2005. От УПИ ХIII-2268 се образуват два нови УПИ ХХI-447 „за нежилищни нужди“ и УПИ ХХII-458 „за нежилищни нужди“ в кв. 432, по проектни имотни граници и в съответствие с новата проектна граница на кв. 432 и на ул. „Шипка“;
· За имотите ХХI-447 и ХХII-458 се определя устройствена зона за „Жилищна зона с преобладаващо средноетажно застрояване“ (Жс),  съответстваща на ОУПО- Русе;
· С ПЗ в УПИ ХХI-447 „за нежилищни нужди“ се предвижда ново свързано застрояване на запад към УПИ ХХII-458 „за нежилищни нужди“, а към УПИ ХХ-2283 се запазва предвиденото със Заповед №380/10.03.1999 г., както и ново свободно застрояване от юг с ограничителни линии, разположено на 3м от проектната вътрешна регулационна линия. В УПИ ХХII-458 „за нежилищни нужди“ са запазват две съществуващи общественообслужващи сгради, предвижда се ново свързано застрояване от изток към УПИ ХХI-447 „за нежилищни нужди“ и се запазва предвиденото със Заповед №380/10.03.1999 г. към съществуващи сгради в УПИ ХХ-2283, както и ново свободно застрояване от запад, юг, изток и север, разположено на 3м от проектните вътрешно регулационни линии;
· Одобрява схеми по чл. 108, ал.2 от ЗУТ за ВиК и Ел.
Обявление за решението да се изпрати за обнародване  в „Държавен вестник“ в 7-дневен срок от приемането му от Общински съвет – Русе.
Решението може да се обжалва в 30 – дневен срок от обнародването му в „Държавен вестник“   чрез Общински съвет - Русе пред Административен съд - Русе.          


Точка 19
К.Л.1072 Одобряване на задание и разрешаване изработване на проект за подробен устройствен план /ПУП/ – План за застрояване /ПЗ/ на ПИ с идентификатори 51679.206.8, 51679.206.10 и 51679.206.31 в кв.206 и ПИ с идентификатори 51679.207.2, 51679.207.4, 51679.207.5, 51679.207.6, 51679.207.7, 51679.207.8, 51679.207.9, 51679.207.10, 51679.207.12 и 51679.207.13 в кв. 207 , м-т „Дрибака“, землището на с. Николово, община Русе

Акад. Христо Белоев: Александър Дюлгеров.
	Г-н Александър Дюлгеров: Да, поддържаме точката.
	Акад. Христо Белоев: Няма заявки за изказване, гласуваме. 

КВОРУМ – 43. С 32 „за“, 0 „против“ и 11 „въздържал се“ се прие

РЕШЕНИЕ № 1065
На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. № УТ-27-65/24.07.2026г. от „Рейнлабс Русе“ ООД, представлявана от Венцислав Пенгезов, Общински съвет – Русе реши:
Одобрява задание за проектиране и разрешава изработване на проект за подробен устройствен план /ПУП/ – План за застрояване /ПЗ/ на ПИ с идентификатори 51679.206.8, 51679.206.10 и 51679.206.31 в кв.206 и ПИ с идентификатори 51679.207.2, 51679.207.4, 51679.207.5, 51679.207.6, 51679.207.7, 51679.207.8, 51679.207.9, 51679.207.10, 51679.207.12 и 51679.207.13 в кв. 207 , м-т „Дрибака“, землището на с. Николово, община Русе.
С проекта ПУП – ПЗ да се определи  „Жилищна зона с преобладаващо малкоетажно застрояване“ (Жм), съгласно предвижданията на ОУПО – Русе, като се спазят изискванията за нормативно определените устройствени показатели за зоната. Да се предвиди ново застрояване, определено с ограничителни линии на застрояване, съответстващо на скицата-предложение, както и съобразено със сервитута на преминаващите електропроводи и водопроводи.
ПУП да се изготви в обем и съдържание съгласно изискванията на Наредба №7/22.12.2003г. за правила и нормативи за устройство на отделните видове територии и устройствени зони и Наредба №8/14.06.2001г. за обема и съдържанието на устройствените планове, при спазване на изискванията на условията посочени в съгласувателни писма от „ЕРП Север“ АД и Рег. №К-EDN-3553#1/19.08.2026г. от „ВиК“ ООД Русе, Рег. №К–1247#1/11.08.2026г.
Решението подлежи на разгласяване по реда на чл. 124б, ал. 2 от ЗУТ.


Точка 20
К.Л.1073 Предложение за изменение на Общия устройствен план на община Русе

Акад. Христо Белоев: Александър Дюлгеров.
	Г-н Александър Дюлгеров: Да, тук ще дам малко разяснение възложителя желае неговия имот от предназначение земеделска земя с начин на трайно ползване зеленчукова градина, да стане лична територия с преобладаващо ниско застрояване. Имота попада в непосредствена близост до строителните граници на населеното място село Басарбово. Също така засяга един общински имот, който е пасище и да се трансформира за техническа инфраструктура, поддържаме точката.
	Акад. Христо Белоев: Изказвания няма, гласуваме точката. 


КВОРУМ – 43. С 41 „за“, 0 „против“ и 2 „въздържал се“ се прие

РЕШЕНИЕ № 1066
На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА,  чл. 124, ал. 1 и ал. 3 от ЗУТ, във връзка с чл. 125 и чл. 134, ал. 1, т. 1, чл. 135, ал.1 и чл. 136, ал.1 от ЗУТ, чл. 16, ал. 1, чл. 17, ал. 1 и ал. 2 и чл. 20а от Наредба № 8/2001г. за обема и съдържанието на устройствените планове, Общински съвет – Русе реши:
· Одобрява заданието и разрешава изработването на проект за изменение на ОУПО Русе за ПИ 02796.66.2 и 02796.66.66, местн. „Селището“, землище на с. Басарбово, Община Русе по Искане № УТ-27-51/17.06.2026г. от Златко  Каменаров.
· Проекта за изменение на ОУПО Русе да се разработи в две фази: Предварителен и Окончателен проект. След изготвяне на предварителния проект, да се уведомят всички заинтересовани лица, които ще бъдат засегнати от промените. При липса на обосновани възражения, и след приемане от ОЕСУТ при Община Русе да се пристъпи към изработване на Окончателния проект. Окончателният проект да се съобрази с постъпилите основателни предложения или възражения.
· Всички разходи по изработка на проекта, съгласуване с необходимите централни и териториални институции и одобряване на изменението на ОУПО Русе относно ПИ 02796.66.2 и 02796.66.66 да се поемат от заинтересованото лице, инициирало промяната.
· На основание чл.124б, ал. 2 от ЗУТ това решение да се разгласи с обявление, което се поставя на определените за това места в сградата на общината, района или кметството, както и на други подходящи места в съответната територия - предмет на плана, и се публикуват на интернет страницата на общината.


Точка 21
К.Л.1074 Удостояване на известния български писател, поет и драматург Стефан Цанев със званието „Почетен гражданин на Русе“

Акад. Христо Белоев: Искрен Веселинов.
	Г-н Искрен Веселинов: Уважаеми г-н Председател, уважаеми колеги, това предложение е предизвикана от 90-годишната на големия български писател, поет и драматург роден в Русенско, чиито принос за културата на България е безспорен. Нещо повече Стефан Цанев е един от хората, които с право могат да бъдат наричани будната съвест на епохата. Той критикува и чрез произведенията си в интервюта, както недъзите на комунистическия режим, така и на последвалия преход. В тоя дух няма тук някакъв нюанс идеологически или друг това е един човек, който безспорно е заслужил признанието на нашите съграждани като творец и предлагам да го удостоим с най- високо звание, което можем да му дадем почетно гражданство на град Русе. 
Акад. Христо Белоев: Благодаря, Орлин Дяков изказване.
	Г-н Орлин Дяков: Уважаеми колеги ще бъда съвсем кратък нека администрацията да помисли за достатъчно достоен начин, по който да бъде връчена тази награда. Да се намери една формула за повече публичност, за Доходно здание, за сцена за да не стане така в кабинета на Кмета. Благодаря ви.
	Акад. Христо Белоев: Благодаря, няма други заявки, гласуваме предложението. Даневска се обърка и можем да я пишем „за“, Даневска гласува „за“.

КВОРУМ – 44. С 44 „за“, 0 „против“ и 0 „въздържал се“ се прие

РЕШЕНИЕ № 1067
На основание чл. 21, ал. 2, чл. 21, ал. 1, т. 22 от ЗМСМА, във връзка с чл. 26, ал. 1, т. 2 и т. 5 от  Наредба № 17 на Община Русе, Общински съвет – Русе реши:

Удостоява със званието „Почетен гражданин на град Русе“ световно известния драматург, поет и писател Стефан Цанев.


Точка 22
Даване съгласие на „Общински Транспорт Русе“ ЕАД за поемане на инвестиционен и оборотен кредит за реализиране на инвестиционна програма за модернизация и развитие на дружеството

	Акад. Христо Белоев: Златомира Стефанова.
	Г-жа Златомира Стефанова: Благодаря г-н Председател тази точка бих искала малко повече да я обясня, защото е извънредна няма да отнема разбира се прекалено много време. По предложение на МРРБ във връзка с по линия на плана за действие за ускоряване на изпълнението на ПРР 21-27, получихме предложение за няколко срещи, които сме направили онлайн. И възможности да кандидатства Общински транспорт Русе АД по линия на мобилността, тоест само това може да се финансира. Имахме разговори заедно с г-н Георгиев, който присъстваше също да се прецизират самите дейности, които биха могли да бъдат финансирани. Тъй като всичко трябва да бъде завършено, тоест средствата трябва да бъдат усвоени и отчетени до края на ноември месец. Може би ви е направило впечатление, че на трети септември ние получихме поканата всъщност от МРРБ за финансирането сумата беше 3,8 милиона евро. Тук виждате сума, която е по-малка 3 675 500 евро, обяснявам защо е разликата, тъй като след като получихме потвърждение, че могат да бъдат финансирани дейностите последваха указания  ……., с които трябваше да прецизираме отново. И заедно с г-н Георгиев прецизирайки възможностите, които са реални тъй като ако не успеем да усвоим тази сума съответно те ще трябва да останат за сметка на Общински транспорт Русе, намалихме сумата с реално възможните действия за изпълнение. На този етап все още нямаме подписано споразумението очакваме го, тоест но се изисква решение на Общинския съвет. А относно четирите дейности, които са ви описани в контролния лист ако имате желание бихте могли да изслушате г-н Георгиев, тъй като той може да ви даде и повече яснота за това което му е необходимо в Общинския транспорт. Благодаря.	
Акад. Христо Белоев: Да, благодаря г-н Георгиев е тук ако има някакви въпроси ще ги зададете. Но заявки за изказвания не виждам. А сега излезе, Лютаков.
Г-н Христо Лютаков: Уважаеми колеги, уважаеми г-н Председател първото ми питане всъщност беше дали има споразумение и получих отговор, че няма. Тук ако мога да направя едно предложение да добавим, че кредита се изтегля само при подписано споразумение, а не преди това ако има такъв вариант, ако има как да се включи в точката. Другото което е въпроса ми всъщност е към всички тези дейности, как се е стигнало до тези цифри? Ако можем да получим някакво разяснение все пак. Нали какво стои зад тях предполагам някакво пазарно проучване имат, тъй като са доста леко описани, а цифрите все пак са сериозни. Благодаря. Нека да бъде изслушан директора на предприятието.
Акад. Христо Белоев: Лютаков, предложение за изслушване направи? Предложение за изслушване на Георгиев.

КВОРУМ – 38. С 34 „за“, 2 „против“ и е „въздържал се“ се приема предложението.
	
	Акад. Христо Белоев: Г-н Георгиев, заповядайте в рамките на 3 минути.
	Г-н Александър Георгиев: Уважаеми г-н Председател, г-н Кмет, уважаеми дами и господа общински съветници Общински транспорт Русе постоянно разработва нови проекти. Във всеки един момент разполагаме поне с няколко стойностите, които са посочени в проекта не са събирани в последния момент. Винаги си правим нашите пазарни проучвания, проверяваме надлежно кои биха могли да бъдат нашите бъдещи партньори. Така, че когато възникна тази възможност ние бяхме повече от готови и успяхме да реагираме с 9 дейности, които са, с 9 малки проекти, които са обединени в общо 4 дейности. Това което можем да изпълним сега и веднага. Същевременно имаме още поне десетина проекта, които обаче не отговарят на условията на програмата в момента, тъй като те са с много по-голям времеви хоризонт. Това е.
	Акад. Христо Белоев: Благодаря, други заявки за изказвания не виждам, г-жа Стефанова.
	Г-жа Стефанова: Благодаря г-н Председател всъщност съвсем добронамерен въпрос имам. Как смятате да се справите с усвояването на тези средства, тъй като поне според мен се изисква да се обявят обществени поръчки, а срока до края на ноември дори хипотетично няма как да бъде спазен? Това ми е въпроса.
	Акад. Христо Белоев: Г-н Георгиев, заповядайте да отговорите на въпроса.
	Г-н Александър Георгиев: От общо 9 поръчки, осем вече са обявени и са видими в портала за обществени поръчки. Абсолютно всички поръчки са обявени по чл. 114, тоест без осигурено финансиране. Ако такова не бъде осигурено, ако ние не бъдем одобрени като бенефициент, за дружеството не възникват никакви вредни последици. А деветата поръчка ще бъде обявена в понеделник, вторник. Смятаме че можем да се справим, да ще бъде трудно, но ще се справим.
	Акад. Христо Белоев: Да отговора е добър. Други? Да г-жа Стефанова, заповядайте.
	Г-жа Златомира Стефанова: Понеже сме две г-жи Стефанови, а да отговоря все пак на г-н Лютаков той имаше резонен въпрос. Всъщност въпрос на може би наистина на два или три дни….в понеделник да се сключи. Но така или иначе той самият договор е обезпечение за кредита, така че той няма как да бъде отпуснат без самият договор. И да използвам тъй като това ми е последната точка, да поканят всички Вас на 19 и 20 септември на празника на торта „Гараш“. Благодаря.
	Акад. Христо Белоев: Така, ясен е въпроса няма други желаещи за изказване, гласуваме точката.

КВОРУМ – 43. С 43 „за“, 0 „против“ и 0 „въздържал се“ се прие

РЕШЕНИЕ № 1068
На основание чл. 21, ал. 2, във връзка с чл. 21, ал. 1, т. 10 от ЗМСМА; чл. 51, ал. 2 и ал. 3 от Закона за общинската собственост; чл. 221, т. 11 от Търговския закон; чл. 2, чл. 8, ал. 2, т. 1 и чл. 13, ал. 1, т. 13 и т. 15 от Наредба №9 за реда и условията за упражняване правата на Община Русе върху общинската част от капитала на търговските дружества на ОбС-Русе, във връзка с чл. 34, т. 14 от Устава на Общински Транспорт Русе ЕАД, Общинският съвет реши:
1. Дава съгласие Общински Транспорт Русе ЕАД, ЕИК 117690845, да поеме инвестиционен кредит в размер до 3 675 500 (три милиона шестстотин седемдесет и пет хиляди и петстотин) евро, за реализиране на инвестиционна програма за модернизация и развитие на дружеството в изпълнение на проект финансиран от оперативна програма „Развитие на регионите“ 2021-2027 г., съфинансирана от Европейския съюз чрез Европейските структурни и инвестиционни фондове и Кохезионен фонд, при следните условия:
	Размер:
	До 3 675 500 (три милиона шестстотин седемдесет и пет хиляди и петстотин) евро

	Тип на кредита: 
	Инвестиционен

	Цел на кредита
	Финансиране на дейностите по Плана за действие за ускоряване на изпълнението на Програма „Развитие на регионите“ 2021-2027

	Срок на кредита
	До 6 месеца от датата на Договора за кредит

	Срок за усвояване
	До 2 месеца 

	Погасяване
	С получаната БФП по проекта

	Лихви, такси и комисионни
	· Лихва до 1M EURIBOR + 3,25 %, минимум 3,95%
· Годишна такса управление – до 0,5 %
· Такса ангажимент – до 0,5 % годишно
· Всички останали такси - Съгласно тарифата на Банката

	Обезпечение
	3. Особен залог (Залог по ЗДФО) на сметките на Общински Транспорт РУСЕ ЕАД
4. Първи по ред залог на новозакупените активи в ЦРОЗ  

	Допълнителни условия
	3. Насочване на пропорционален на ползваното финансиране оборот през банката.
4. Насочване обслужване на заплати на новоназначени служители.


2. Дава съгласие Общински Транспорт Русе ЕАД, ЕИК 117690845, да поеме овърдрафт или кредитна линия в размер до 735 100 (седемстотин тридесет и пет хиляди и сто) евро, за реализиране на инвестиционна програма за модернизация и развитие на дружеството в изпълнение на проект финансиран от оперативна програма „Развитие на регионите“ 2021-2027 г., съфинансирана от Европейския съюз чрез Европейските структурни и инвестиционни фондове и Кохезионен фонд, при следните условия:
	Размер:
	 До 735 100 (седемстотин тридесет и пет хиляди и сто) евро

	Тип на кредита: 
	Овърдрафт или кредитна линия

	Цел на кредита
	Финансиране за ДДС по проекта.

	Срок на кредита
	До 9 месеца от датата на Договора за кредит

	Срок за усвояване
	До 2 месеца 

	Погасяване
	· Еднократно с възстановеното ДДС от НАП

	Лихви, такси и комисионни
	· Лихва до 1M EURIBOR + 3,25 %, минимум 3,95%
· Годишна такса управление – до 0,5 %
· Такса ангажимент – до 0,5 % годишно
· Всички останали такси - Съгласно тарифата на Банката

	Обезпечение
	3. Особен залог (Залог по ЗДФО) на сметките на Общински Транспорт РУСЕ ЕАД
4. Първи по ред залог на новозакупените активи в ЦРОЗ  

	Допълнителни условия
	3. Насочване на пропорционален на ползваното финансиране оборот през банката.
4. Насочване обслужване на заплати на новоназначени служители.


3. При одобрение от страна на банка-кредитор, Общински съвет - Русе възлага на Изпълнителния директор на Общински Транспорт Русе ЕАД, ЕИК 117690845, да подпише всички необходими договори, заявления и залози, касаещи описаните по-горе кредитни сделки в точки 1 и 2.


Точка 23
Изменение и допълнение в предмета на дейност на  учредителния акт  на „Специализирана болница за активно лечение за пневмо-фтизиатрични заболявания д-р Димитър Граматиков - Русе ЕООД“

Акад. Христо Белоев: Милена Хинкова.
	Г-жа Милена Хинкова: Получили сте материала виждате, че е започнала процедура по повишаване нивото на компетентност на болницата заради което е необходимо да се промени и предмета на дейност. Необходимо е в него да бъде вписано осъществяване на болнична помощ. Това ви предлагаме да бъде изменението в учредителния акт, като след това се възложи и се овласти управителя на болничното заведение да извърши всички действия по промяната на предмета на дейност и подаване на документи.	
Акад. Христо Белоев: Д-р Дачев е тук, но не мислим, че е необходимо някакво разясняване, ясен е въпроса. Все пак изказвания? Не виждам, гласуваме точката.

КВОРУМ – 40. С 40 „за“, 0 „против“ и 0 „въздържал се“ се прие

РЕШЕНИЕ № 1069
На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА, чл. 51 от ЗОС, чл. 137, ал. 1, т. 1, чл. 147, ал. 2 от Търговския закон, чл. 2, чл. 3, чл. 8, ал. 1, т. 1, чл. 10, ал. 1, т. 1 от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

1. Изменя чл. 4/1/ от Учредителния акт на „Специализирана болница за активно лечение за пневмо-фтизиатрични заболявания д-р Димитър Граматиков- Русе ЕООД“, ЕИК 117525838, като същия придобива следната нова редакция:
Чл. 4. /1/ Предметът на дейност на дружеството е: активно издирване, диагностициране, лечение, периодично наблюдение на болни с туберкулоза и хронични неспецифични белодробни заболявания и осъществяване на болнична помощ.
2. Да бъде овластен управителят на СБАЛПФЗ д-р Димитър Граматиков- Русе ЕООД, ЕИК 117525838, да извърши всички действия и да подпише всички необходими документи, произлизащи от решението.


Точка 24
Създаване на временна комисия за изготвяне на Правилник зa изменение и допълнение на Правилника за организацията и дейността на Общински съвет — Русе, неговите комисии и взаимодействието му с общинската администрация

Акад. Христо Белоев: Милена Хинкова.
	Г-жа Милена Хинкова: Уважаеми общински съветници във връзка с приемането на бюджета постъпиха в общинска администрация и едни указания, които указания са задължителна за Общината за правенето на бюджета. Но в тях има една препоръка към общинските съвети и касаещи конкретно изборните длъжности за отвързване на техните възнаграждения от минималната работна заплата. Така както са написани указанията те не са нормативен акт съзнавам го, но в преходните и заключителни разпоредби на бюджета, който беше приет в параграф 7 е възложено на министрите съответно да направят и законодателните промени. Така че това ще се случи, не е само препоръка. За да изпреварим тези събития, но смятам че е в интерес и на общинските съветници и на изборните длъжности тъй като не се знае какво ще стане точно с минималната работна заплата и каква ще бъде тя другата година. Да се помисли да се измени и нашата разпоредба в Правилника така, че тези възнаграждения да не бъдат функция от минималната работна заплата да се уредят по друг начин. Има няколко начина, с които комисията разбира се ще ги обсъди и ще реши дали да се изменят. Има и още някои други промени в Правилника едното е превеждане в съответствие на статута на Председателя на Общинския съвет. Има и други които могат да се обмислят, така че предлагам, предлагаме да се създаде временна комисия, която в седемдневен срок след днешното заседание да помисли върху тези промени и да ги предложа. Защо 7 дни ще ме попитате? За да може до 28 да бъде изложен Правилника за обществено обсъждане, тъй като до следващата сесия на 29 е необходимо да изтече 30 дневния срок. Предложението е за осем членна комисия, по един от група. За председател - Иво Пазарджиев, за членове: Рена Стефанова, Деян Недков, Семра Джиниева, Йорданка Даневска, Мариян Димитров, Йовчо Смилов и Станимир Станчев. Това е предложението.	
[bookmark: _Hlk241020359]Акад. Христо Белоев: Изказване? Изказване Искрен Веселинов.
Г-н Искрен Веселинов: Уважаеми колеги, уважаеми г-н Председател винаги съм бил против стахановския начин на действие. И това да направим извънредна комисия която в седем дневен срок да сътвори един нормативен акт ми звучи супер нелепо, поради което предлагам този месец, този срок да е двумесечен. Ако се справят за седем дена колегите, окей, но нали някак си нормативни актове не се правят по тоя начин, поне така са ни научили в факултета по право. Предлагам да е двумесечен срока, а не седем дневен.
[bookmark: _Hlk241020693]Акад. Христо Белоев: Хинкова.
Г-жа Милена Хинкова: Аз само една поправка не е извънредна комисия, а е временна комисия по точка 1, така че за това е временна. А по отношение за срока вие си решете.
Акад. Христо Белоев: Да, г-жа Стефанова.
Г-жа Рена Стефанова: Колеги не съм вярвал че ще взема думата и по такъв въпрос. Всъщност кое налага в момента да бъде свиквана тази комисия? Това че някой ни бил спуснал указание и ни казал как да си решим нашия въпрос, който е в нашата власт да го решим. Ами аз лично не приемам по този начин да ми се диктуват нещата. Ако ние като общински съветници решим, че ще си изменим Правилника, че ще работим без пари няма нищо лошо в това. Но да ни спускат указания отгоре, моля ви се тия времена минаха. Така че аз ще гласувам против. Ами нищо да напомняме…..
Акад. Христо Белоев: Да, да без реплики. Г-жа Хинкова.
Г-жа Милена Хинкова: Сега аз ви казах, че тези указания са задължителни за Общината, а не за Общинския съвет но това е препоръка. И ви казах нормата, която е в параграф 7 в  Закона за държавния бюджет в което е възложено на министрите да изготвят законодателни предложения. Сега това е достатъчно за да започне да работи Общинския съвет по въпроса. Пак ви казвам това не е задължение, това е препоръка, която може да се спази и е логично да се спази.
[bookmark: _Hlk241021267]Акад. Христо Белоев: Да, Кмета.
Г-н Пенчо Милков: Уважаеми г-н Председател, уважаеми колеги общински съветници текста е в Закона за държавния бюджет, а не в указанията. Дори в указанията след това приложение на тези норми не е така ясно и стриктно дефинирано както в самия закон. В Закона изрично е казал и в политиката е такава да не се актуализират доходите затова трябва да бъде откачено възнаграждението от минималната работна заплата. Това е записано в Закона за това ние предлагаме на Общинския съвет да го определи, защото накрая Вие ще гласувате и възнаграждението и моето и на кметовете на кметства. А защо двумесечния срок не е удачен? Защото ще свърши годината и накрая при проверките, които ни правят за финансова дисциплина ще се окаже, че ние не сме изпълнили Закона за държавния бюджет, за това и се налага в кратък срок. Администрацията дори и сега  докато отсъствах говорих със секретаря на Общината ще направи анализ за всички други възможни способи за определяне, които се прилагат други Общини и ще даде насоки на участващите съветници горе-долу, какво е възможно и вие ще изберете способа. Затова ви предлагаме за да не предложението да е от Общината и на следващата сесия да ви го предложим, защото касае реално моето възнаграждение и тези на кметовете на кметства и смятам, че е правилно общински съветници да се произнесат след като са помислили. Благодаря.
Акад. Христо Белоев: Пазарджиев или не? Изказване……тъй като аз съм вносител, Хинкова от мое име докладва. Обсъжда се този въпрос с участието на секретаря на Общината, с г-жа Пенева и тези препоръки имат задължителен характер, тъй като после Сметната палата дойде точно тези работи гледат. Тъй като има няколко варианта, които ще трябва да бъдат обсъдени и е възможно да предложим вариант и на Общинския съвет. И предлагам по предложението на Искрен Веселинов да не фиксираме срок нито да е седмичен, нито двумесечен, защото ние можем дори и в ноември да направим тази промяна. Тя трябва да се случи в рамките на тази година, така че има достатъчно време да бъде обсъдено абсолютно всичко добре, а не така на бързо. Комисията ако трябва ще има няколко заседания, но ще бъдат предложени какви са възможностите и какви решения да бъдат приети. Така, че аз предлагам да бъде приета така както беше съобщено с Председател и членове, без срок. Други изказвания няма, гласуваме.


КВОРУМ – 40. С 35 „за“, 0 „против“ и 5 „въздържал се“ се прие

РЕШЕНИЕ № 1070
На основание чл.21, ал.1, т.1 от 3МСМА, чл.54, ал.1  от Правилника за организацията и дейността на Общински съвет - Русе, неговите комисии и взаимодействието му с общинската администрация, Общински съвет – Русе реши:
1. Избира временна комисия, която да изготви проект на Правилник за изменение на Правилника за организацията и дейността на Общински съвет – Русе, неговите комисии и взаимодействието му с общинската администрация с численост от 8 /осем/ души.
2. Избира за председател на комисията Иво Пазарджиев и членове:Йорданка Даневска, Рена Стефанова, Йовчо Смилов, Деян Недков, Станимир Станчев, Мариян Димитров и Семра Джиниева.



Точка 25
Питания

		Акад. Христо Белоев: Питания на практика няма, само ще обявявам. Светлозар Симеонов пожела писмен отговор без да се дава устен, който предоставяме. И другото питане е от Мариян Димитров, но тъй като отсъства и се консултирахме ще остане за следващата сесия. Приятен ден на всички желая.

